
Arany  János  Biharmegye  szülötte.  Az  érdekes 
történelmi  múlttal  dicsekvő  nagy  « Biharország »> 
sok  jeles  íróval  ajándékozta  meg  az  országot; 
itt  született  többek  közt :  Pázmány  Péter,  Ka- 
zinczy Ferencz,  Szentjóbi  Szabó  László,  Földi 
János,  Csengery  Antal,  Csató  Pál,  Pálffy  Albert 
és  Szigligeti  Ede. 

Az  Arany- család  valószínűleg  bihari  eredetű 
s  a  Toldiak  fészkéből,  Nagyfaluból  származik, 
bár  mások  szerint  a  szilágysági  Nagyfaluból 
szakadtak  Biharba.  Az  bizonyos,  hogy  már  a 
XVII-ik  században  Nagyszalontán  találjuk  ^az 
Aranyokat,  a  kik  ugyanebben  az  időben,  1634- 
ben  nyerték  nemes-levelüket  I.  Eákóczy  Györgj^ 
fejedelemtől.  Nagyszalontát  ekkor  Bocskai  hajdúi 
lakták,  kiket  a  fejedelem  tömegesen  nemességre 
emelt.  Ok  építették  fel  újra  a  Toldiak  várát, 
melynek  maradványa  a  híres  (csonka  torony » 
A  hajdúk  ivadékainak  nemességét  később  nem 
ismerték  el  s  e  miatt  óriási  pör  támadt,  mely- 
ben az  Aranyok  is  a  hajdúk  pártján  szerepel- 
nek. Később  külön,  nemes -levelük  alapján  pör- 
lenek  nemességükért,  de  hiába. 

Szinnyei  F. ;   Arany  János.  1 


Arany  Gj/örgy,  költőnk  atyja,  még  folytatja  a 
port,  a  mi  egj'ebet  nem  eredményez,  mint  azt, 
hogy  a  szegény  földmives  még  szegényebbé 
lesz.  Szerencsére  felesége,  Megyeri  Sára,  jó 
gazdasszony,  ki  a  kiR  gazdaságot  rendben  tartja. 
Erre  szükség  is  van,  mert  családjuk  nagy  s 
fentartása  elég  gondot  okoz.  Mikor  tizedik 
gyermekük,  Arany  János  1817  márczius  2-án 
megszületik,  a  szülök  már  elég  öregek:  az  apa 
majdnem  ötven  éves,  az  anya  negyvenöt.  Gyer- 
mekeik közül  ekkor  már  csak  Sára,  a  legidő- 
sebb, él,  ki  maga  is  férjes  asszony  s  törődött 
édes  anyja  helyett  kis  öcscsét  szoptathatja. 
1823-ban  házuk  (Arany  szülőháza)  leég  s  he- 
lyette már  csak  igen  szegényes  házacskát  épít- 
hetnek. Az  öreg  szülők,  «kik  patriárchai  ke- 
gyesseggel ékeskedtek)),  a  sorsnak  sok  csapása 
után  a  vallásban  s  kis  fiók  nevelésében  keres- 
tek vigasztalást.  «A  kis  bogárhátú  viskó  szent- 
egyház vala,  hol  fülem  soha  egy  trágár  szót 
nem  hallott»,  mondja  maga  a  költő. 

Első  tanítója  az  édes  apja  volt,  ki  az  alig 
három-négyéves  fiúcskát  megtanította  olvasni  s 
beléoltotta  a  maga  mély  vallásosságát  és  erkölcsi 
érzékét.  Az  első  könyv,  melyet  fia  kezébe  adott, 
a  biblia  volt.  A  kis  Jani,  kinek  testvérei  nem 
voltak  s  játszótársai  sem  igen,  mindig  tisztes 
öreg  szülei  körül  volt,  kik  szerető  gondossággal 
kényeztették.  Ez  a  nevelés  korán  komolylyá  és 
érzékenynyé  teszi  a  d  testi  dologra  vézna  és 
ügyetlen*    gyermeket,  kinek  ez  az  érzékenysége 


kétségkívül  gyengébb  szervezetében  gyökeredzik. 
Mindennapi  tapasztalat,  hogy  a  testileg  gyengén 
fejlett  gyermeknek  szelleme  annál  korábban  és 
erösebben  fejlődik.  így  volt  ez  a  kis  Janinál 
is.  Még  iskolába  sem  jár  s  már  tud  olvasni, 
bizonyos  olvasottsága  is  van :  ismeri  a 
bibliát,  zsoltárokat  s  a  ponyvairodalom  egyes 
termékeit.  Emlékezete  is  fogékony:  a  biblia  és 
a  zsoltárok  egyes  helyeit  könyv  nélkül  tudja, 
söt  édes  apja,  a  ki  diákos  ember  volt,  a  Páter 
nosterre  és  a  Credora  is  megtanítja,  úgyhogj' 
mikor  hatéves  korában  iskolába  kerül,  rögtön 
elsőnek  teszik  az  osztályban  s  a  szalontaiak 
csodájára  járnak  a  kis  tudósnak.  Szalontán  egy 
rektor  s  több  altanító  vezetése  alatt  ú.  n.  parti- 
kula  volt,  mely  az  elemi  iskolán  kívül  hat 
gimnaziális  osztályból  állt. 

Itt  tanult  Arany  tíz  évig,  1823-tól  1833-ig, 
mindvégig  kitűnő  sikerrel.  Gyengébb  társait 
már  korán  tanítgatja.  Jóformán  kezdettől  fogva 
tanítva  tanul,  a  mi  önállóságra  szoktatja,  de 
sok  fejtörésébe  és  fáradságába  is  kerül  s  egyik 
oka  koravénségének.  Az  bizonyos,  hogy  haszna 
is  volt  belőle,  mert  részben  ennek  köszönheti 
tudásának  világosságát  és  rendszerességét.  A  ta- 
nult dolgok  nagy  része  homályban  marad  a  kis 
diák  előtt,  ki  legtöbbször  gyermekes  szórako- 
zottsággal figyel  a  hallottakra ;  de  Aranynak 
mindent  jól  kellett  értenie  a  legkisebb  részle- 
tekig, mert  másképen  nem  tudta  volna  a  tanul- 
takat társainak  világosan  megmagyarázni.  Tudo- 


mányszomja  egyre  növekszik.  Egyetlen  mulat- 
sága az  olvasás.  A  mi  könyvet  csak  talál  a 
városban,  kölcsönkéri  vagy  megveszi.  Elolvassa 
Gvadányi  Falud  nótá/iusá,t  és  Rontó  Pálját, 
Haller  Hármáéi  Jiistóridjáí,  Decsy  Osmano- 
grafidiái,  olvas  régi'  széphistóriákat  s  ponyva - 
irodalmi  terméket  tömérdek  sokat.  A  bibliát 
kétszer,  háromszor  is  elolvassa.  Alig  kerül  az 
első  grammatikai  osztályba,  már  a  könyv-  és 
versírót  tartja  a  legnagyobb  embernek  s  a 
rímeléssel  is  megpróbálkozik,  megénekelve  az 
iskolai  élet  egyes  mozzanatait. 

Szalonta  és  környéke  maga  is  alkalmas  volt 
arra,  hogy  a  gyermek  komoly  irányban  fejlődő 
lelkét  foglalkoztassa.  A  bihari  rónaság,  melynek 
mintegy  végpontja  Szalonta,  megtölti  lelkét  a 
magyar  Alföld  természeti  képeivel ;  a  bihari 
magyarság  változatos  népéletének  jelenetei  mé- 
lyen emlékezetébe  vésődnek  s  a  Szalontához  és 
környékéhez  füzödö  mondák,  melyeket  édes 
apja  beszél  el  neki,  képzeletét  a  multak  felé 
vonják.  A  « kicsi  sápadt  gyermek*  bebarangolja 
a  tájat,  vadréczetojást  szed  a  SzigeW'i  körül, 
hova  a  hajdúk  törököket  hordtak  fogságba, 
^akran  ül  a  Tefithalorn  tetején,  mely  alatt 
annyi  török  vitéz  nyugszik,  bejárja  a  helyet,  hol 
Györy  Jakab  híres  éjjeli  harczát  vívta,  ismeri 
a  Cfionkatorony  történetét,  sokat  hall  a  Tol- 
diakról,  Szalonta  egykori  urairól  s  ősükről,  a 
« híres-neves »  Toldi  Miklósról.  Vára  árkainak 
helyét  is  megmutatja  neki  édes  apja.  így  kelet- 


kezik    és    erősödik   a  múlthoz    való    vonzalma, 
mely  később  annyira  jellemzi  költészetét. 

Felsőbb  iskolás  korában  «már  halomra  írja 
verseit »  s  mint  afféle  poétát  kezdi  ismerni  a 
szalontai  kis  világ,  sőt  a  környék  is,  a  mire 
nagyon  büszke.  Tanítói,  kik  a  debreczeni  kollé- 
giumból kerültek  Szalontára,  természetesen  Cso- 
konait tűzik  eléje  mintaképül  s  Kovács  Józsefet, 
a  kit  a  rímelés  mesterének  tartanak.  Különösen 
Kovács  Pál,  egyik  rektora,  foglalkozik  sokat  a 
kis  poétával,  s  bevezeti  a  magyar  költészet  isme- 
retébe. Útmutatása  egyoldalú,  mert  aaz  akkori 
irodalom  korifeusai  Szalon  tára  nézve  nem  lé- 
teztek)) s  így  a  tanulékony  és  lelkes  tanítvány 
a  félszázaddal  azelőtt  divatos  irodalmat  ismeri 
meg.  Bessenyei  Milton-fordítása,  Tanárky  Tasso- 
fordítása,  Péczely  Henriássi,  Gáti  költeménye : 
Második  Jósef  a  mámmarosi  éhségben  (1792), 
Dugonics  regényei  bizony  elavult  dolgok  már 
abban  az  időben  s  Arany  ezeket  olvassa.  Nem 
csoda,  hogy  mikor  az  Aurora  egy  kötete  s 
ifj.  Péczely  József  Lantja,  (anthologia  a  debre- 
czeni kollégium  növendékeinek  munkáiból)  ke- 
zébe kerül,  az  ezekben  olvasott  müvek  stílusa 
és  előadási  módja  inkább  elidegenítő,  mint 
vonzó  rá  nézve.  A  nyelvújítás  vívmányait  nagy 
mértékben  felhasználó  akkori  költői  irány  ké- 
sőbb is  idegen  maradt  előtte  s  lelke  a  régies 
és  népi  felé  vonzotta  mindvégig.  íme  a  kör- 
nyezet s  az  ifjúkori  lelki  hatások  maradandó 
nyoma ! 


A  szalontai  iskolában  németül  is  tanul  s  a 
latin  nyelvben  annyira  halad,  hogy  az  akkori 
divat  szerint  latin  verseket  ír.  A  klasszikusok 
közül  Horatiust,  Ovidiust,  Vergiliust,  Liviust 
buzgón  olvassa  s  másokkal  is  örömmel  foglal- 
kozik magánszorgalomból,  ha  ideje  van  rá. 

Látván,  hogy  szülőinek  még  az  a  kis  költség 
is  nagy  gondot  okoz,  melyet  tanittatására,  köny- 
veire fordítanak,  tizennégyéves  korában  pr^- 
ceptorságert  folyamodik,  melyet  el  is  nyer. 
A  prífcceptorok  a  felsőbb  osztályok  tanulói  vol- 
tak, kik  az  elemi  osztályokat  tanították  s  egyéb 
dolgot  is  végeztek,  pl.  a  harangozást.,  Bent 
laktak  az  iskolában  s  rossz  tartás  mellett  alig 
volt  több  évi  jövedelmük  száz  váltó foiintnál. 
Arany  is  beköltözik  az  iskolába  s  ott  nyomorog 
prsBceptor  társaival,  kiknek  nyersebb  mulatsá- 
gait kerüli  s  ha  fárasztó  napi  munkáját  elvé- 
gezte, könyveit  veszi  elő.  Önképzésére  csak 
korán  reggel  és  későn  este  lophat  egy  kis  időt. 
Milyen  nehéz  és  szomorú  élet  ez  egy  tizen- 
négy-tizenötéves gyermeknek!  Verőfényes  mező 
helyett  poros  iskolaszoba,  gondtalan  játék  he- 
lyett komoly,  fárasztó  munka  a  mindennapi 
kenyérért.  Nem  csoda,  hogy  Arany  sohasem 
volt  igazán  fiatal. 

A  praeceptorság  nem  sokat  jövedelmezett  s 
mikor  1833-ban  elvégzi  a  szalontai  partikula 
hatéves  tanfolyamát,  alig  van  annyia,  hogy 
novemberben  a  beöltözés  költségeit  fedezhesse, 
a  debreczeni  kollégiumba  «subscribálván».  Ben- 


lakó  diák  lesz  s  vagy  százötvenedmagával  egy 
teremben  hallgatja  a  tudós  professzorok  ma- 
gyarázatait. « Halvány,  sovány  alakját  hosszú 
tóga  fedi,  mint  gyászlobogó  a  nyelét.))  Sokat 
nyomorog  és  koplal,  mert  szegény  szülei  nem 
segíthetik  s  ö  jól  tudva  ezt,  nem  is  kér  tőlük 
segítséget.  «E  helyzet  iszonyú  volt  reám  nézve. 
Hány  kiússza  így  a  kollégiumot?  Nekem  nem 
volt  erélyem  küzdeni))  —  írja  önéletrajzában. 
Érzékeny  és  önérzetes  lelke  nem  bírja  el  a 
nyomorúságot  s  a  tehetösbek  lenézését;  mások 
könyörületességóböl  sem  akar  élni,  inkább  abba- 
hagyja tanulmányait  s  az  első  félév  végén,  vizs- 
gálatot sem  téve,  elmegy  Kisújszállásra  ideig- 
lenes tanítónak,  hogy  az  ott  szerzett  pénzen 
tanulmányait  folytathassa.  Itt  időzik  az  1834.  év 
márczius  végétől  1835  április  elejéig.  Keményen 
kell  dolgoznia,  mint  szalontai  praeceptor  korá- 
ban, de  legalább  nem  nyomorog,  kellemes  kör- 
nyezetben él  s  önképzésére  elég  időt  fordíthat. 
Kektora  Török  Pál,  a  későbbi  superintendens, 
szép  könyvtárát  rendelkezésére  bocsátja,  mely- 
ben kedvére  búvárkodhatik.  A  német  nyelvben 
annyira  viszi,  hogy  Schillert  eredetiben  olvas- 
hatja, elkezd  francziául  tanulni,  megismeri  az 
újabb  magyar  irodalom  termékeit,  lefordítja  az 
Aeneis  néhány  énekét. 

«tij  erővel  s  buzgalommal,  de  szinte  sovány 
erszénynyel »  tér  vissza  Debreczenbe,  hol  meg- 
kezdi a  második  félévet.  A  kisújszállási  párt- 
fogóktól olyan  szép  ajánló    leveleket  kap,  hogy 


a  debreczeni  tanárok  figyelme  is  feléje  fordul 
s  közülük  egyik,  Erdélyi  József,  kis  leánya 
tanítását  bízza  rá,  a  miért  mindennap  ebédet 
kap  nála.  Ezentúl  már  nem  koplal,  a  test  meg- 
kapja a  magáét,  de  a  lélek  nélkülöz  s  jobb  lét 
után  eped.  Diák  életét  maga  beszéli  el  Bolond 
Isíd/tjának  II.  énekében. 

A  koUégium,  ez  a  « taposó  malom,))  nem  elé- 
gíti ki,  « mindig  valami  olyanért  sóvárog,  mit 
nem  tanítnak  a  tudós  tanárok-).  A  tudományért 
lelkesül,  de  lelkesedését  lebüti  a  sok  pedáns 
es  száraz  magyarázat.  Lelke  a  csiUagok  közt,  a 
végtelenben  kalandozik  s  közellátó  szemével 
hiába  erőlködik,  hogy  a  tábláról  leolvassa  a 
számtani  képleteket.  Szeretné  megismerni  a  ter- 
mészetet, de  az  iskolában  csak  a  kövek  és 
virágok  neveit  magoltatják  vele.  A  történelem- 
ben a  korok  lelkébe  akarna  látni,  de  csak  a 
királyok  és  csaták  lajstromát  kapja.  Rajong  a 
klasszikusokért,  elragadja  a  müveikben  nyilat- 
kozó szellem;  de  hiába!  Kénytelen  sivár  szó- 
hüvelyezéssel  megelégedni.  A  logikának  száraz 
tételei  elrettentik.  Inkább  érzésére  bízza  magát 
B  verset  ír  és  íme  verse  «észtanszerübb,  mint 
a  próza)). 

Kötelességérzete  már  ekkor  erős.  Tanul  be- 
csületből, bár  kedvetlenül  s  eminens  diák  lesz ; 
de  ha  van  eg}^  kis  ideje  elvégzett  dolgai  után, 
melyre  « önvád  nélkül »  szert  tehet,  olvas  min- 
denfélét, a  mi  csak  keze  ügyébe  kerül :  hír- 
lapot, ponyvát,  juhtenyésztésről    szóló    munkát, 


régi  vallási  vita-iratot,  nyelvtant,  szótárt,  idegen 
nyelvű  könyvet  és  roppant  fáradsággal  ipar- 
kodik megfejteni  a  neház  mondatok  értelmét. 
Szeme  romlik,  de  elméje  mind  egyre  világo- 
sodik. ((A  kötelességnek  sziírásitól))  menekülve 
néha  a  Nagyerdőn  bolyong  ábrándozva,  vagy 
lakótársaival  borozgat  s  szép  diskant  hangja 
belevegyül  víg  dalaikba.  Megpróbálkozik  a  szo- 
borfaragással, bár  fogalma  sincs  annak  rendes 
módjáról,  a  festéssel,  melyet  gyermeksége  óta 
kedvvel  gyakorol,  majd  a  zenével.  Elpöngeti  a 
gitárt,  énekel  s  megtanulja  a  hangjegj'olvasást. 
Lelke  folyton  háborog,  valami  «czél  nélküli 
czél  felé  sóvárog)),  de  a  czél  elérésének  nem 
leli  útját-módját. 

1835-ben  megnyílik  az  új  szinház  Debreczen- 
ben  s  Arany  lesz  legbuzgóbb  látogatója.  Ha 
pénze  nincs,  óraszámra  « elkuncsorog  »>  Thalia 
szerény  temploma  körül;  lesi,  bámulja  a  színé- 
szeket és  színésznőket,  még  volt  társait  is,  a 
kik  a  kollégiumból  megugorván,  waktorok)) 
lettek.  Otthon  szaval,  énekel,  tükör  előtt  pózol, 
folyton  drámákat  olvas  és  végre  elhatározza, 
hogy  szinész  lesz.  Elhatározása  meglepi  taná- 
rait, kik  a  kétségtelen  hivatás  jelének  tekintik, 
hogy  a  legjobb  diákok  egyike  csupán  a  művé- 
szet iránti  vonzalomból  szinész  akar  lenni  s 
még  bátorítják  is,  különösen  egyik  öreg  tanára, 
ki  Shakespeare  tanulmányozását  köti  lelkére. 
Csakis  így  érthetjük  meg,  hogy  az  óvatos,  köte- 
lességtudó, komoly  ifjú  ilyen  kétes   jövővel  ke- 

ceegtetö  lépesre  vetemedik.  Erdélyi  megengedi, 
hogy  ezentúl  is  taníthassa  leányát  s  nála  ebé- 
delhessen. 1836  február  végén  (tehát  összesen 
három  félévet  végezvén  a  kollégiumban)  kikéri 
eminens  bizonyítványát  s  beáll  Fáncsy  szín- 
társulatába. 

A  messziről  ragyogónak  nézett  elet  közelről 
nem  bizonyul  valami  elragadónak:  «erdő,  te- 
rem, kulisszák,  kortinák  mind  lécz,  papír,  vá- 
szon, kötél,  fonák.*  Eleinte  a  kellékeket  kell 
czipelnie,  a  színfalak  mögött  mennydörgést  és 
ágyúszót  mímelnie.  Nagy  shakespeare-i  rollék 
helyett  bizony  csak  apró  szerepek  jutnak  Thalia 
új  papjának.  «Egy  tanácsos,  favágó,  inas,  má- 
sodik ármás,  negyedik  paraszt,  egy  tiszt,  udvar- 
nok,  pásztorfiú,  második  orvos,  a  király  máso- 
dik híve,))   stb.  íme  ezek  szerepei. 

Május  elején  hírtelen  felbomlik  a  társulat  8 
Arany  nem  tudja,  mit  tegyen.  Szúleihez  tér- 
jen-e vissza,  kik  belőle  papot  vártak,  vagy  a 
kollégiumba  gúnyolódó  társai  közé?  Mindkettő 
lehetetlennek  látszik  előtte.  Kapóra  jön  neki, 
hogy  Hubay,  az  egyik  színész,  a  társulat  né- 
hány tagjából  vándorszinész-csapatot  toboroz 
8  indulásuk  perczében  öt  is  magával  hívja. 
Mit  tegyen  mást  ?  Velük  meg}^  ágyát,  fehérnemtis 
és  könyves  ládáját  Debreczenben  hagyván.  Nagy 
Károlyban,  Szatmárt  s  végre  Máramarosszige- 
ten  játszanak.  A  vándorszínész-élet  minden 
nyomorúságában  bőven  van  része,  koplal, 
kemény  padon  hál  s  mástól  kér  kölcsön  fehér- 


11 


neműt,  míg  a  magáét  mosatja.  Képzelhetjük, 
mennyire  bántja,  gyötri  mindez  a  gyermekkora 
óta  igen  érzékeny  s  finom  lelkű  embert;  de 
mindennél  tán  jobban  bántja  az,  hogy  a  mit 
korhely  és  züllött  társai  müveinek,  végtelenül 
távol  áll  a  művészettől,  melyért  ö  oly  ideális 
lelkesedéssel  rajongott.  A  színészetből  való  ki- 
ábrándulását első  szerelmi  csalódása  követi. 
Romlatlan  lelkének  egész  hevével  szeret  egy  kis 
színésznőt,  ki  azonban  csakhamar  megunja  az 
ábrándozást  s  a  szerelem  reálisabb  mezejére 
akar  átcsapni.  Az  iíjú  «az  olcsó  kegyet »  meg- 
utálja, «miüt  borban  a  legyet))  s  keserűséggel, 
kiábrándulva  hagyja  ott  az  oly  ragyogónak  hitt 
pályát. 

Siettette  elhatározását  lelkiismeretfurdalása, 
mely  nem  hagyja  nyugodni,  ha  szegény,  aggódó 
szülőire  gondol  s  egy  álma,  melyben  édes  any- 
ját halva  látja.  A  direktortól  egy  húszast  kap, 
mindenét  egy  zsebkendőbe  köti  s  a  piaczon 
czipót  és  szalonnát  vásárolván,  megindul  gya- 
log hazafelé.  A  körülbelül  ötven  mértföldnyi 
utat  Szigettől  Szalontáig  alig  egy  hét  alatt 
teszi  meg  július  végén.  Otthon  dorgálás  és 
gúny  fogadja  az  exkomédiást.  Csak  édes  anyja 
fogja  pártját,  csak  az  anyai  szívnek  érzi  « üdítő 
sugarát)). 

Fájdalom,  nem  érezheti  sokáig :  anyja  hirte- 
len meghal  kolerában  (1836.  aug.  30-án),  ősz 
atyja  megvakul,  őt  magát  köhögés  kínozza,  a 
miért  tüdőbaj  tói  tart.  Tetézi  nyomorúságukat  a 

rossz     termés.     Végtelenül    szomorú    helyzetét 
Bolond  IstókhsLU  jellemzi : 

Ketten  valánk  ott  .  .  .  számra  legalább  ; 
Leszerelt  hárfán  két  szélső  ideg  ; 
Egy  alpha,  egy  ómega  a  család 
Tépett  könyvéből,    ifjú  és  öreg : 
Én,  ősz  apámmal.  Nem  magam  tehát: 
De  hol  van  oly  magány,  oly  bús,  rideg, 
Mint  mikor  ő  ott  ült,  az  élet  árnyán, 
S  én  virraszték  szemének  éjszakáján  ! 


« Ha  eddigi  viszontagságom  meg  nem  tanitott 
volna  is,  hogy  belőlem  sohasem  lesz  na^gy  em- 
ber; —  írja  önéletrajzában  —  most  föl  kellé 
ébredni  a  kötelességérzetnek,  s  meggyőzni  en- 
gem, hogy  ősz  atyámat  nem  lehet,  nem  szabad 
többé  elhagynom. »  A  város  és  egyház  elüljárói 
részvéttel  tekintenek  a  fiu  sorsára  s  még  akkor 
öszszel  megválasztják  konrektornak.  A  konrektor 
segédtanító  volt  a  rektor  után,  de  több  fizetés- 
sel és  önállósággal,  mint  a  többi  prajceptorok. 
Egy  darabig  atyjánál  lakik,  majd  mikor  azt 
Sára  nénje  veszi  magához,  az  iskolába  költözik. 
Végképen  lemond  nagy  terveiről,  annyi  szeretet- 
tel szőtt  ábrándjaű'ól,  nem  akar  többé  művész, 
költő,  híres  ember  lenni.  Eddigi  irodalmi  kísér- 
leteit tűzre  dobja:  légy-pókcsatáról  Csokonai 
modorában  írt  víg  eposzát,  egy  képzelt  várrom- 
ról írt  regéjét,  Kovács-féle  kínrímekben  zengő 
verseit,  klasszikus  modorban  írt  ódáit,  Aeneis 
fordítását,  szatíráját,  Csokonai-féle    pajkos    rig- 

musait,  az  új  költői  iskola  stílusában  írt  dalait 
K  első  ideáljához  intézett  szerelmi  költemé- 
nyeit .  .  . 

Hogy  vége  lett,  mélyen,  hosszan  sóhajtott 
Felnézve  a  menny  tűz  lámpásihoz : 
Előbbi  ön-jét,  úgymond,  eltemette, 
Csak  még  a  fejfa  hiányzik  felette. 

Ez  az  év  volt  talán  életének  tapasztalatok- 
ban, csalódásokban  s  lelki  szenvedésekben  leg- 
gazdagabb éve.  Merő  ellentét.  Az  év  elején  meg 
tógás  diák,  korlátozva  a  kollégiumi  rend  ezer 
apró  kötelékétől  s  egyszerre  csak  színész  és 
szabad.  Itt  ismét  ellentétek  :  idealizmusa  össze- 
ütközik az  élet  fanyar  realizmusával ;  ez  leveri, 
de  csüggedt  lelkét  felüdíti  a  szerelem.  Egy  ri- 
kító ellentét  ezt  is  megsemmisíti.  A  rózsaszínű 
ábrándokat  sötét  lelkiismeretfurdalás  váltja  fel. 
Csapás  csapást  követ,  ráront  a  gond,  a  nélkü- 
lözés, szóval  az  élet  a  maga  egész  sivárságával 
s  regényes,  kóbor  élet  után  megint  ott  találja 
magát  a  kis  iskolai  szobában ,  a  mint  kályhája 
hamvadó  parazsába  bámulva  örökre  elbúcsúzik 
ábrándjaitól.  A  tizenkilencz  éves  ifjú  sokat 
küzdött  és  sokat  tapasztalt  eddig.  Veleszületett 
érzékenysége  fokozódik,  még  komolyabbá  lesz; 
a  sorssal  vívott  sikertelen  küzdelme  lesújtja, 
félénkké,  óvatossá  teszi.  Az  önvád  s  bizonyos 
szégyenérzet  könnyelműsége  miatt  folyton  gyötri 
8  ezért  vezeklésképen  lemond  az  ifjúság  min- 
den   öröméről:    «&z    ifjúság    szép    kertébe    vas 

korláton  néz  át»  s  ott  «a  hol  az  élet  víg 
ürömi  nyílnak »,  úgy  érzi,  mintha  « tilalmas- 
ban»  járna.  Nagy  érzékenysége  a  búskomorsá- 
gon keresztül  a  kétségbeesés  felé  hajtja ;  de 
törhetetlen  hite,  az  életben  tapasztalt  ellentétes 
változások  s  komolyan  gondolkodó  elméje 
huiiiorrá  enyhítik  lelki  fá,idalmát.  Lassankint 
tudatára  ébred  annak,  hogy  az  életnek  ellen- 
téteit az  emberi  elme  és  szív  bizonyos  össz- 
hangba olvaszthatja  s  ezzel  a  sors  hatalmán  is 
fölülemelkedhetik.  Tudja,  hogy  még  sok  meg- 
próbáltatás vár  rá,  de  reméli,  hog}'  az  élet  po- 
ros országútjának  szélén  itt-ott  az  ő  számára 
is  nyílik  majd  egy-egy  virág.  A  mit  később  oly 
gyönyörűen    fejez    ki    Enyhüléséhen,  már  most 

is  érzi : 

Nem  törik  a  szenvedő  szív 
Oly  könnyen  darabbá. 
Csak  ellágynl  s  az  örömre 
Lesz  fogékonyabbá. 

Humora,  mely  így  lelki  életének  alapvonásává 
lesz,  ezentúl  nem  hag}^a  el,  hogy  később  köl- 
tészetének is  annyira  jellemző  vonásává  legj-en. 

Köriilményei  lassankint  javulnak.  A  tanítás- 
ban mindenesetre  lel  örömet  is ;  kötelességének 
pontos  teljesítése,  elöljáróinak  dicséretei  emelik 
önérzetét.  Édes  apjának  visszatér  szeme  világa, 
maga  pedig  kedves  otthont  talál  Rozvány 
József  kereskedőnél,  kinek  leánykáját  neveli  s 
ezért  szállást,  ellátást  kap  náluk  1837  augusz- 
tus havától  kezdve.  Az  olvasáson    kívül  ezután 

sem  enged  meg  magának  más  szóraliozást.  Most 
már  lehetőleg  olyat  olvas,  a  miről  tudja,  hogy 
remekmű.  Shakespeare  német  fordításait  akkori- 
ban kezdi  olvasni ;  olvasmányai  hatása  alatt 
Bánk  bán  értékét  felismeri  s  Kisfaludy  nép- 
szerű drámáinál  többre  becsüli,  a  miért  ki  is 
nevetik.  Homerost  is  olvasgatja,  erősen  küz- 
ködve  a  görög  nyelvvel,  melyből  Debreczenben 
nem  sokat  tanult.  Franczia  írókkal  is  megpró- 
bálkozik, így  Moliére-rel,  a  mi  szintén  nagy 
feladat  az  ö  hézagos  franczia  tudásának.  Mint 
maga  mondja,  bizonyos  ösztön  vezette,  hogy 
keresse  a  nehezet,  még  mulatságból  is.  A  ne- 
hézségekkel megküzdés  ez  ösztöne  egész  életé- 
ben megmaradt.  Verset  egy  pár  alkalmi  költe- 
ményen kívül  nem  írt. 

Ebben  az  időben  ismerkedik  meg  Ercsey 
Sándor  ügyvéd  árvájával,  a  piros  arczú,  szőke 
Juliskával.  Az  ifjak  megszeretik  egymást  s 
egyetlen  vágyuk,  hogy  örökre  egymáséi  legye- 
nek. A  boldog  frigynek  azonban  nagy  akadálya 
van :  mindaketten  szegények  s  a  korrektorság 
szerény  jövedelme  nem  elég  egy  család  főn  tar- 
tására. Arany  megyei  írnoki  állásra  pályázik, 
melyet  meg  is  ígérnek  neki.  Lemond  a  korrek- 
torságról  1839  elején,  de  az  ígért  állást  sem 
kapja  meg  s  így  újabb  küzdelemnek  néz  elébe. 
Végre  a  városnál  írnok  lesz  s  egy  év  múlva, 
1840-ben,  aljegyző.  Ugyanebben  az  évben,  «szive 
régi  választását  követvén »,  nőül  veszi  Ercsey 
Juliannát  s  fölteszi   magában,    hogy    csak   csa- 

ládjának  és  hivatalának  fog  élni  b  lesz  •közön- 
séges ember,  mint  más)). 

IL 

Aranynak  iij  hivatala  nem  volt  sinecura  és 
sokkal  több  gondot  okozott,  mint  a  korrektor- 
ság. A  íöjegyzö  nem  sokat  törődött  hivatalával 
s  így  az  ö  dolgát  is  Arany  végezte,  pedig 
elég  lett  volna  neki  a  maga  dolga  is.  Fö 
teendője  a  kisebb  polgári  perek  elintézése  volt. 
Tömérdek  apró-cseprő  ügyben  kellett  Ítélkeznie, 
illetőleg  az  ügyeket  a  tanácsban  referálnia  s 
az  Ítéleteket  fogalmaznia.  Kénytelen  volt  jogot 
tanulni  és  magánszorgalomból  ann3dra  vitte 
hogy  híre  ment  a  megyében  kifogástalan  ítéle- 
teinek és  felterjesztéseinek.  Rendkívüli  becsü- 
letessége, lelkiismeretessége  és  igazságszeretete 
közmondásos  volt  Szalontán,  hol  a  mindig  ko- 
moly és  higgadtságát  soha  el  nem  vesztő  «kÍ8 
nótárusD-nak  nagy  volt  a  tekintélye  fiatal  kora 
ellenére.  Jellemző  vasszorgalmára  és  éles  eszére 
az  a  pontos  térkép,  melyet  a  szalontai  földek- 
ről minden  mérnöki  ismeret  nélkül  készített  a 
pörösködö  felek  részére  s  a  melyet  később  a 
szakemberek  is  megcsodáltak.  Szalontáról  rit- 
kán távozott,  egyetlen  hosszabb  utazása  (életé- 
ben a  legelső)  1843-ban  történt,  mikor  hivata- 
los ügyben  Pestre  és  Bécsbe  ment,  hol,  mint 
egyik  levelében  tréfásan  megjegyzi,  « megkerülte 
a  Burgot». 

Hivatalának  terhes  teendői  egész  napját  le- 
foglalták, még  hirlapot  is  alig  olvasott.  «C8ak 
az  est  —  a  késő  est  volt  az  enyém  —  írja 
önéletrajzában  —  s  azt  oly  boldogul  tudtam 
eltölteni*).  Családi  boldogsága  teljes,  1841^ben 
kis  leánya,  Juliska,  1844-ben  fia,  László,  szü- 
letik (ugyanebben  az  évben  bal  meg  édes  atyja 
82  éves  korában).  Kedves,  gondos  felesége  jó 
gazdasszony  s  így  kis  jövedelmükből  szépen 
megélnek.  Kis  családja  körében  elíeledi  gond- 
jait, komoly  arcza  földerül.  Mint  később  oly 
megható  bensőséggel  énekli : 

Itt,  enyelgő  kis  családom 
Közt,  Yan  az  ón  jó  világom  ; 
Künn,  borong  bár  a  magasban  : 
Itt  örökké  csillagos  van. 

Szivem  ifjnl,  gyermekké  lesz : 
Kis  örömet  nagynak  érez. 
Körülem  is  ártatlan  kedv 
Játszi  pillangója  re^jked. 

A  kis  rokoni  és  baráti  kör  sem  hiányzik  s  a 
víg  névnapokon,  vagy  más  kedélyes  összejövete- 
leken a  komoly  nótárus  humora  is  ki-kitör  jó- 
kedvű alkalmi  rigmusokban,  vagy  apróbb  tré- 
fákban és  adomázásban.  íme,  valóban  sikerült 
Aranynak  « közönséges*)  emberré  lennie  s  el- 
hisszük  neki,  a  mit  néhány  évvel  később 
Szilágyi  Istvánnak  ír:  « annyi  bizonyos,  hogy 
ha  kedves  barátom  Szalontára  nem  jő,  engem 
senki  sem  lát  írói  pályán  ez  életben*. 

Síinnyei  F. :   Arany  János.  2 

Szilágyi  István,  ki  Aranynak  tanulótársa  volt 
Debreczenben,  1842-ben  Szalontára  jött  rektor- 
nak. Mindennapos  lesz  házuknál,  később  ebé- 
delni is  hozzájuk  jár.  Szilágyi  iró  ember,  kit  a 
Kisfaludy -Társaság  pályázatain  kitüntetések  ér- 
tek s  épen  Szalontán  létekor  száz  aranynyal 
juta-lmazza  az  Akadémia  nyelvtani  munkáját, 
melyet  Arany  másolt  le.  Természetesen  sokat 
beszél  irodalmi  dolgokról  s  mikor  megtudja, 
hogy  Aranj^iak  is  voltak  azelőtt  irói  hajlandó- 
ságai, unszolni  kezdi  az  irói  pálya  folytatására, 
könyveket  erőszakol  rá,  felolvassa  neki  dolgo- 
zatait s  véleményt  kér  róluk.  A  szunnyadó  irói 
vágyak  felébrednek  Arany  lelkében  s  nemsokára 
ismét  buzgón  olvas,  sőt  fordítgatni  is  kezd. 
A  Kisfaludy-Társaság  akkor  görög  tragikusokat 
ad  ki.  Szilágyi  rögtön  ezeknek  fordítására  un- 
szolja s  Arany  le  is  fordítja  Sophokles  PhiloJ:- 
teleséi.  Majd  egy  angol  nyelvtant  hagy  nála, 
melyet  Arany  addig-addig  forgat,  hogy  kedvet 
kap  az  angol  nyelv  tanulására.  Gyorsan  halad, 
a  német  Shakespeare -fordítással  összehasonlítja 
az  eredetit  s  nemsokára  már  János  Jnráhji 
kezdi  fordítani  jambusokban.  1845-ben  már 
ugy  ért  angolul,  mint  németül  s  könyvtárában 
a  teljes  Shakespeare  és  Byron  mellett  ott  vau 
Dickens,  Bulwer  és  W.  Irving  néhány  munkája. 
Ugyanekkor  ajánlkozik  Nagy  Ignácznak,  ki  a 
Kisfaludy-Társaság  megbízásából  a  Külföldi 
Regé)tytdra,i  szerkeszti,  hogy  angol  regényt 
fordít.    Nagy    Ignácz   azt    feleli,    hogy    el    van 

látva  kézirattal  s  arra  buzdítja,  hogy  fordítsa 
le  a  Nemzeti  Színház  számára  Shakespeare 
Merry  wiwes  of  Wmdso?ját.  Két  felvonást  le  is 
ordít  belőle,  de  mikor  egy  másik  fordítása 
jelenik  meg  Lemouton  Emiliától,  abbahagyja. 
Szilágyi  1844-ben  elhagyja  Szalontát  s  később 
Máramaros-Szigetre  megy  tanárnak,  ezentúl  le- 
veleznek egymással.  Levelezésükből  tudjuk,  hog^- 
Arany  mivel  foglalkozik  ebben  az  időben.  Főleg 
angol  és  görög  írókat  olvas.  Lefordítja  Shakes- 
speare  Szentivánéji  álmát  (már  előbb)  s  Byron 
Don  Jiianjáhól  a  görög  lantos  énekét.  Olvassa 
Platónt,  Xenophont,  Aristophanest,  Sophoklest, 
kinek  Traehisi  nőit  fordítja  is.  Ezzel  sokat  fá- 
rad még  pár  évvel  később  is,  de  végre  abba- 
hagyja. Legkedvesebb  olvasmánya  Homeros. 
«Homert  tanulom,  Iliasf  eszem  »>  —  írja  1846- 
ban  Szilágyinak.  Látjuk  is  később,  hogy  sokat 
tanult  a  minden  idŐk  epikusainak  mesterétől, 
ízlése  fejlődik  s  már  bíráló  szemmel  tekinti 
az  akkori  irodalmat.  Helyes  elveket  vall  a  drá- 
máról és  elitéli  a  francia  romantikus  dráma 
ferdeségeit,  melyek  akkor  a  mi  színpadunkon 
is  napirenden  voltak.  « Minél  több  franczia,  an- 
gol, német  s  ezekből  kompilált  magyar  beszélyt, 
regényt,  színművet  olvasok,  annál  több  Hornért 
és  Shakespearet  hozzá.  Az  örvény  ragad ».  Ér- 
dekes, hogy  helyes  nézetei  s  finom  ízlése  elle^ 
nére,  őt  is  elragadta  kissé  ez  az  örvény,  mint 
ekkor  írt  két  novellájából  látjuk.  Mindakettö  az 
Életképek  1846.  évfolyamában   jelent   meg:    az 

első  Egy  e(jyszerü  beszélykr  (üti  tárczámból) 
czímen  (a  márcz.  28-i  számban).  Arany  elsÖ 
nyomtatásban  megjelent  munkája,  a  második 
Hermina  (az  aug.  29- i  számban).  Mintha  csak 
azt  akarta  volna  megpróbálni,  hogy  tudna-e  ö  is 
íilyan  romantikus  rémségektől  hemzsegő  rossz 
novellákat  írni,  mint  a  negyvenes  évek  divatos 
elbeszélői.  Az  első  népi  tárgyú,  de  nem  népies 
elbeszélés,  tele  mindenféle  rémséggel  (mérgezés- 
sel, öngyilkossággal,  sírbontással  stb.),  a  másik 
pedig  egy  hihetetlenül  kezdetlegesen  bonyolított 
szerelmi  történet,  mely  tán  még  rosszabb  az 
elsőnél.  Arany  későbbi  szerkesztő  és  elbeszélő 
tehetségének  nyoma  sincs  bennük,  de  még  stí- 
lusbeli készségének  sincs.  Nyelvének  jellemzé- 
sére elég  ez  a  mondat:  «Hermina  keble  redői 
közt  ezt  sziszegé  a  kígyó ».  Szinte  érthetetlen, 
hogy  Arany,  a  szigorú  önbiráló,  kiadta  ezt  a 
két  gyarló  kísérletet. 

1845  nyarán  Szilágyinak  boszúsan  ír  a  sza- 
lon tai  és  megyei  viszonyokról :  «Mit  írjak  e 
darázs-fészekről  itt  ?  Pöff  és  pufii,  czivódás,  mint 
quondam,  cannibalismus  mint  quondam  ...  Az 
értelmiség  itten  a  conservativismus  mellett  nyi- 
latkozott. Én  magam  most  is  szabadelvű  va- 
gyok, de  fájdalmasan  hat  rám  érezni,  hogy 
nincs  e  megyében  elvrokonom.  Meglehet,  ne- 
kem különös  fogalmaim  vannak  a  szabadelvü- 
ségről.  Ha,  mit  nem  remélek,  ön  valaha  egy 
firkát  olvasna  Vadonfy  Bertalantól,  abból  hozzá- 
vethetne politikai  hitvallásomhoz.* 

Ez  a  « firka »)  Az  elveszett  alkotmány,  melyet 
eredetileg  nem  is  szánt  a  nyilvánosság  elé.  Csak 
boszúságát  akarta  kiönteni  benne,  mint  maga 
mondja,  melyet  a  megyei  élet  kicsapongásai 
keltettek  benne.  Nem  dolgozott  terv  szerint, 
csak  úgy,  a  bogy  pillanatnyi  szeszélye  sugallta. 
Ekkor  ötlött  szemébe  a  Kisfaludy- Társaság 
« hazai  tárgyú  víg  epost"  kivánó  pályázata, 
mely  november  20-án  volt  lejárandó.  Gyorsan 
befejezte  költeményét  s  elküldte.  Kivan  esi  volt, 
mit  érez  az  ember,  ha  jutalmat  nyer  s  a  kitű- 
zött 25  arany  is   «c3Íklandotta).>. 

A  pályadíjat  el  is  nyerte  a  többi  négy  pá- 
lyázó elöl  s  a  bírálók  elismerőleg  nyilatkoztak 
eposzáról.  Erdélyi  János  szerint  « élethű  festését 
látjuk  benne  a  magyar  életnek».  Stettner  György 
szerint  «az  irodalomnak  valóságos  nyereségére 
válik*).  Csak  Vörösmarty  nem  becsülte  sokra  az 
egész  pályázatot.  Szerinte  az  öt  pályaműben 
«több  a  satira  és  didaxis,  mint  a  komikum  sa 
nyelv  és  verselés  olynemű,  mintha  már  irodal- 
munk vaskorában  élnénk ».  Az  elveszett  alkot- 
mányt csak  amint  a  többi  között  legtűrhetöb- 
bet))  ajánlotta  jutalomra.  A  társaság  külön  kö- 
tetben is  ki  akarta  adni,  de  a  cenzúra  nem 
engedte  meg,  így  csak  a  Kisfaludy- Társaság 
1845 — 6-i  Évlapjaihíin  jelent  meg  1849-ben. 

Arany  maga  kevésre  becsülte  ezt  a  munká- 
ját, ezt  «az  alant  járó  humoristico-satirico- 
allegrico-comicus  valamit».  « Sajnálom  elveszett 
időmet,  melyet  ez  elveszett    alkotmányra   vesz- 

tegettem  —  írja  Toldy  Ferencznek  —  s  a  cen- 
8ura  igen  kedvem  szerint  tesz,  ha  nem  6  vagy 
7,  hanem  ugyanann3Ú  ezer  verset  tudott  volna 
ki  belölet)  (az  egész  hét  énekes  költemény  több 
mint  4000  hexameter).  Csokonai  Dorottyáia,  es 
Békaegérharrza,  mindenesetre  hatottak  Aranyra 
a  forma  megválasztásában  (eposz-paródia).  Petőfi 
Heiifség  kalapácsai,  mely  1844-ben  jelent  meg, 
vagy  legalább  a  Pesti  Dicallaj  ha.n  belőle  kö- 
zölt mutatványt,  szintén  ismerhette.  A  tárgy 
megválasztásában  első  sorban  a  saját  szomorú 
tapasztalataira  és  megfigyeléseire  támaszkodott, 
de  némi  útbaigazítást  adhatott  neki  Szilágyi 
István  Emlékbefizéd  ez.  szatírája,  mely  vitézlett 
Hátrafalvy  Bendegúzt  búcsúztatva  a  maradiakat 
gúnyolja,  valamint  Szentmiklóssy  Alajosnak  Az 
állatok  restaurációja  ez.  hexameteres  szatírája, 
mely  egy  tisztújítás  gúnyos  leírása,  sőt  talán 
Nagy  Ignácz  országos  sikerű  Tiszíújitáso.  is, 
melyet  több  politikai  vígjáték  követett.  Hangján 
már  Byron  Don  /it(/ /íjának  hatása  érzik,  mottó- 
ját is  Byronból  vette. 

A  költemény  csupa  epizód,  meséje  kevés  van 
8  az  sem  fontos  ;  fő  benne  a  megyei  élet  szatírája 
s  általában  az  akkori  magyar  politikai  és  társa- 
dalmi elet  ferdeségeinek  kígúnyolása.  Eák  Bende 
a  maradiak,  Hamarfy  a  rohanva  halandók  s 
Ingady  a  juste  milíeu-sök  torzképe.  A  III.  ének 
egy  védegyleti  s  egy  utasításokat  tárgj-aló  me- 
gyegyüles  torzképe  ;  Kolocíntos  Gábor  és  Pör- 
gedy  Mátyás  nemesek   hadnagyainak    szónokia- 

tai  (IV.  ének)  a  liberális  es  konzervativ  kortes- 
beszédek  remek  torzrajzai.  E  mellett  tömérdek 
az  elszórt  gúnyos  megjegyzés  az  egész  költe- 
ményben, melynek  egyes  jelenetei  tárgyilagosan 
tekintve  komikusak  (pl.  a  két  párt  verekedése 
a  megyeház  udvarán). 

Mint  eposz-parodia,  hatásában  humoros.  így 
egyes  részletei :  a  segitségülhivás  és  a  tárgy 
előterjesztése,  a  seregszemle,  mely  szekérszem- 
lévé devalválódik,  Bende  élettörténete,  mely  az 
Aeneasénak  fonákja,  alvilági  útja,  a  harcz,  a 
szónoklatok,  Hábor  és  Armida  légi  harcza,  mely 
Hadúr  és  Ármány  csatájára  emlékeztet  (Zalán 
futásában)  mind  paródiák  s  mint  ilyenek,  nem 
tekintve  szatirikus  élüket,  vagy  komikus  voltu- 
kat, humorosak  a  komoly  eposzi  előadásmód  s 
a  kis- szerű  tartalom  ellentéténél  fogva.  Egyes 
eposzi  stílust  parodizáló  szavakban  és  szólások- 
ban is  sok  a  humor  s  néha  gúny  is  az  eposzi 
dagály  ellen,  mint  Petőfi  Helység  kalapácsa- 
ban.  Humorosan  hatnak  a  költőnek  tréfás  köz- 
bevetései is,  melyek  közül  magáról  a  költemény- 
ről szólót  emeljük  ki,  mint  bizonyítékát  annak, 
hogy  Arany  nem  sokra  becsülte  munkáját.  Mi- 
kor az  Idő  gőzmalmát  írja  le  a  VI.  énekben, 
így  emlékezik  meg  eposzáról : 

Ott  jön  az  én  könyvemnek  öt  első  éneke  is  már : 
Lapjain  illatos  ó  sajtok  maradéka  mutatja, 
Mily  fokon  álla  szegény  a  dicsőség  úri  kegyében. 
Oh  jaj  !  a  mélybe  zuhant,  honnét  pora  jegytelenül  fog 
Hullani  majd  az  örök  feledékenységnek  űrébe  ! 

Ezek  a  szubjektív  közbevetések  s  a  tömérdek 
idegen  szó  (humoros  czélzattal  használva)  mmt 
külsőségek  is  emlékeztetnek  Byron  előadás- 
módjára. Ez  az  egyetlen  költemény,  melyben 
képzeletét  szabadjára  ereszti  s  komponáló  és 
fegyelmező  müérzékét  nem  hagyja  szóhoz  jutni. 
Chaos  ez  a  költemény,  melyben  komolyság  és 
szeszély,  tanulmány  és  dilettantismus  vegyül  s 
melyben  a  humor  árja  virágot  és  szemetet  höm- 
pölyget.  A  humor,  komikum  és  szatira  sajátszerű 
vegyületében  a  szatira  az  uralkodó  elem,  ezért  ne- 
vezhetjük legtalálóbban  ezt  a  különös  alkotást 
szatirikus  eposz -paród idnsk. 


III. 


Költészetünk  a  tizenkilenczedik  század  húszas 
éveitől  kezdve,  főleg  Kisfaludy  Károly  föllépé- 
sével új  irányba  tér,  mely  visszahatásként  je- 
lentkezik Kazinczy  korának  klassziczizmusára. 
A  klassziczizmus  elvontságát,  általánosító  hajla- 
mát a  jellemzetesnek,  egj'éninek  keresése ;  a 
túlzásig  csiszolt  formát,  melynek  nyomásától  a 
tartalom  elbágyadt,  kevesebb  műgond,  de  egész- 
ségesebb tartalom;  a  tárgyaknak  gondos  meg- 
válogatását  a  képzelet  szabadsága;  a  hideg 
mesterkedést  bensöség  és  egyszerűség;  a  költői 
műfajok  és  versformákban  nyilatkozó  egyoldalú- 
ságot sokoldalúság  váltja  fel,  hogj'  csak  néhány 
jellemvonást  említsünk. 


Ez  a  magyar  roniantivizmus  több  egyező  vo- 
nást mutat  az  egyidejű  franczia  romanticizmus- 
sal,  de  más  forrásokból  táplálkozván,  mint 
emez,  különbözik  is  tőle.  Legnagyobb  diadala 
Vörösmarty  költészete,  de  már  az  ő  korában  a 
hanyatlás  jelei  is  mutatkoznak,  főleg  a  lira 
terén.  Az  öt  és  Bajzát  utánzó  fiatalabb  nemze- 
dék, mely  leginkább  az  Athenceimihsi  dolgozik, 
bizonyos  visszahajlást  mutat  a  klasszicizmus 
felé.  Ismét  divatba  jönnek  a  profanum  vulous- 
nak  ((érthetetlen  szépségek)),  divatba  jön  az 
egyéni  érzelmek  általánosítása,  finomítása,  a 
nyelvbeli  mesterkéltség  s  a  forma  túlságos  csi- 
szolgatása. Találóan  hasonlítja  Petőfi  ennek  az 
iránynak  alkotásait  satnj^a  üvegházi  növényekhez. 

A  negyvenes  években  új  visszahatás  támad, 
melynek  Petőfi  a  lelke,  a  ki  visszavezérli  köl- 
tészetünket az  egyénihez,  jellemzeteshez,  egy- 
szerühöz.  E  reformot  a  népköltészet  alapján 
hajtja  végre.  A  népköltészet  hatása  a  műkölté- 
szetre  már  régibb  keletű  s  Petőfinek  kétségkívül 
korszakalkotó  föllépése  elő  volt  készítve.  A  ro- 
manticizmus a  jellemzetes,  egyéni  iránti  érzé- 
kénél fogva  a  népit  is  magával  hozza  a  költé- 
szetbe. A  nép  felé  forduló  figyelmet  pedig  foly- 
tonosan fokozzák  a  politikai  viszonyok  változá- 
sai. A  franczia  forradalom  eszméi,  el-elnyomva 
bár,  folyton  élnek  az  európai  nemzetek  lelké- 
ben s  az  újabb  forradalmak  által  mindinkább 
erősödve  utat  találnak  hozzánk  is. 

Széchenyi  fellépésétől  (1825)  kezdve,    a   sza- 

badelvü  eszmék  evröl-évre  több  lelket  hódíta- 
nak meg.  A  nemesi  kiváltságok  hova- tovább 
igazságtalanoknak  tűnnek  fel  s  az  eddig  észre 
sem  vett  nép  helyzetének  javítása  és  jogainak 
biztosítása  foglalkoztatja  a  közvéleményt  A  nép 
úgyszólván  aktuálissá  lesz.  Feléje  fordul  a  köl- 
tök ügyeimé  is,  érdeklődni  kezdenek  természete 
és  költészete  iránt,  söt  megkisérlik  a  nép  nyel- 
vének, ritmusának  s  gondolkodásmódjának 
utánzását  is.  A  régebbi  tapogatózó  kísérletekről 
nem  szólva  csak  Czuczort  említjük  mint  Petőfi 
úttörőjét.  Czuczor  már  a  harminczas  évektríl 
kezdve  írt  népies  költeményeket  és  népdalokat, 
melyek  legnagyobb  részét  (kb.  negyvenet)  már 
akkor  énekelte  a  nép.  Ez  a  lassan,  szinte  észre- 
vétlenül erősbödő  népies  irány  Petőfi  költésze- 
tében hatalmas  visszahatásként  jelentkezett,  mely 
halomra  döntötte  a  «conventionell  eszményisé- 
get»,  mint  Arany  később  mondja.  Csakhamar 
egész  kis  iskolája  támadt,  mely  utánozta  a  mes- 
tert, míg  később,  az  ötvenes  években,  túlzásai 
miatt  magára  vonta  a  jobbak  haragját. 

Az  új  népies  irány  természetesen  heves  ellen- 
zésre talált  az  «athen£eisták»)  körében,  kik  az 
Aih&iiaeiim  megszűnte  után  leginkább  a  Hon- 
(ier ühen  pengették  gyenge  lantjukat,  míg  Petőfi 
8  követői  a  Pesti  Divatlaj^a.  dolgoztak.  Meg- 
kezdődtek már  1844-ben  a  kritikai  csatározások 
Petőfi  ellen,  kinek  szemére  vetették,  hogy  anem 
tud  általánosítani)),  « nagyon  egyéni »,  « pórias » 
stb.    Erőlködésük    Petőfit    egy    pillanatra    sem 

térítette  le  megkezdett  útjáról,  melyeD  diadallal 
H  a  nagy  Vörösmarty  elismerésétől  kisérve  ha- 
ladt előre.  E  közben  foly  a  népköltési  termékek 
buzgó  gyűjtése  az  érdemes  Erdélyi  János  veze- 
tésével (maga  Petőfi  is  gyűjtött  számára)  s  a 
népiesség  fogalmának  elméleti  fejtegetése,  a  mire 
szükség  is  volt ;  mert  ebben  az  időben  a  népies- 
séget  a  népszerűséggel  zavarták  össze  s  ellen- 
tétbe helyezték  a  nemzetivel.  Petőfit  népköltü- 
nek  nevezték,  a  mi  ugyan  helytelen  elnevezés 
volt,  de  Petőfinek  tetszett,  mert  megfelelt  poli- 
tikai elveinek.  A  lírát  népies  alapon  reformál- 
ván, az  epikában  is  új  utat  tört  1 845-ben  meg- 
jelent János  vüézéYel,  melyet  ellenfelei  ugyan 
«nyersK-nek  és  «elég  untató))-nak  mondottak, 
de  új  és  remek  voltát  majdnem  mindenki  el- 
ismerte. 

Arany  élénk  figyelemmel  kiséri  ezeket  az 
irodalmi  mozgalmakat  s  hajlandósága  a  Petőfi 
iránya  felé  vonja,  a  mit  nevelése,  körülményei, 
ifjúkori  olvasmányai  eléggé  megmagyaráznak. 
Különösen  a  János  vitéz  hat  rá  mintegy  irá- 
nyítólag  s  mikor  a  Kisfaludy-Társaság  1846-ban 
népies  formájú  és  szellemű  költői  beszélyre 
hirdet  pályázatot,  elhatározza,  hogy  pályázik  s 
egy  jobb  költeménynyel  elfeledteti  az  Elveszett 
alkotmány  kétes  sikerét.  A  pályázat  föltételei 
szerint  a  beszély  hőse  valamely  a  nép  ajkán 
élő  történeti  személy  pl.  Mátyás  király,  Toldi 
Miklós,  Kádár  vitéz  legyen.  Arany  természe- 
tesen Toldit   választja,  kiről   már  gyermekkora- 


ban  sokat  hallott  s  kinek  történetét  Ilosvai 
Péter  1574-ben  megjelent  krónikájából,  Az  híres- 
neves  Tholdi  Miklósnak  jele.s  cselekedeteiről  és 
bajnokságáról  való  históriából  jól  ismerte. 
A  história  1844-es  ponyva-kiadása  birtokában 
is  volt.  Hivatalának  ezer  gondja  közt  aránylag 
rövid  idö  alatt  megírja  költeményét  s  felküldi 
a  pályázatra. 

A  bírálók,  Bártfay,  Gaal,  Vörösmarty,  Garay 
és  Tóth  Lörincz,  az  1847  január  23-iki  gyű- 
lésen a  tizennégy  pályamunka  közül  egyhangú- 
lag Arany  Toldiját  ajánlották  jutalomra  s  a 
társaság  « méltatása  jeléül,  vékony  pénzbeli  ere- 
jéhez képest,  a  15  arany  jutalmat  húszra  emelte*). 
Toldi  az  egyik  biráló  szerint  <' nemcsak  a  jelen 
pályairatok  közt  hasonlíthatlanul  a  legbecsesb, 
hanem  a  magyar  irodalom  egyik  legszebb 
dísze)).  Tompa  Mihály  Szvhaij  MátyássL  dicsé- 
retet nyert. 

Aranyt  Erdélyi  János  levélben  tudósítja  az 
eredményről,  mely  igen  jól  esik  neki,  de  még 
jobban  esik  Petöfí  levele,  mely  Erdélyié  után 
körülbelül  két  hét  múlva  érkezik  hozzá.  Petőfi 
kéziratban  elolvasván  Toldit,  még  aznap  meg- 
írta e  levelet,  hogy  elragadtatva  üdvözölje 
Aranyt  s  kérdezősködjék  kilétéről.  Rövid  leve- 
lénél nem  kevésbbé  meleg  és  lelkes  Arany 
Jánoshoz  ez.  gyönyörű  költeménye,  melyben 
Aranyt  mint  nagy  népköltöt  magasztalja,  költö- 
társának  s  népies  iránya  dicső  folytatójának 
nevezi.  (Megjelent   később  az  Életképek   április 

17-iki  számában.)  Arany  verses  válaszában 
(Életképek  május  8.)  szerényen  felel  az  akkor 
már  ünnepelt  költőnek,  kinek  barátságát  — 
úgymond  —  «még  sem  érdemeié)).  Ez  a  sze- 
rénység, mely  versenyzésre  nem  is  gondol,  le- 
fegyverzi  Petőfit  s  ettől  fogva  a  legőszintébb  és 
legragaszkodóbb  barátja  Aranynak. 

Toldiy  melyet  ilyen  előzmények  után  nagy 
érdeklődéssel  várnak,  májusban  jelenik  meg 
Költői  pályaművek  közös  czímen  Tompa  Szuhay 
Mátyásával  s  Garay  Bosnyák  Zsd/íájával  együtt 
a  Kisfaludy-Társaság  kiadásában.  Arany  a  húsz 
aranyon  kívül  még  tiszteletdíjat  is  kap  érte. 
A  Pesti  Divatlap  elég  hosszú  ismertetésében 
(júniusban)  rendkívül  magasztalja  ToZr/it,  mely 
« méltán  ragad  bennünket  csodálatra ».  Még  a 
Honderű  is  elismerőleg  szól  róla  néhány  szót. 
Legszebb  és  legtartalmasabb  bírálatot  Toldy 
Ferencz  írt  a  Magyar  Szépirodalmi  Szemlének 
(a  Kisfaludy-Társaság  hivatalos  lapjának)  július 
11-iki  számában,  kiemelve  Arany  kompozíció-  s 
jellemzésbeli  nagy  erejét,  igazi  népiességét, 
nyelv-  s  verselésbeli  kiválóságát  s  nem  egy 
finom  észrevételt  téve  az  egyes  részletekre. 
Toldi  mint  tökéletes  népies  költemény,  szerinte 
ritka  tünemény  az  egyetemes  müköltészetben  s 
egyetlen  a  magyar  költészetben. 

Toldi  nagy  sikere  fordulópont  Arany  életé- 
ben. Egyszerre  a  legkiválóbb  költők  sorába 
emelkedik.  Többé  már  nem  lehet  ((közönséges 
ember)),  olyan  útra  lépett,  melyről  nincs  vissza- 

térés.  E  fordulópontnál  nekünk  is  meg  kell 
állapodnunk,  hogy  Toldi  rendkívüli  sikerének 
okait  vizsgáljuk  s  ezt  nem  tehetjük  máskép, 
mint  hogy  Arany  remekének  megértésére  törek- 
szünk. Ha  tán  tovább  időzünk  e  műnél,  mint 
majd  a  többinél,  mentségünk  az  a  körülmény, 
hogy  ez  Aranynak  első  s  máig  is  legnépszerűbb 
remeke  s  hogy  ennek  jellemzésével  sok  tekin- 
tetben jellemezzük  többi  elbeszélő  költemé- 
nyét is. 

Legelőször  vessünk  egy  fürkésző  pillantást 
Arany  költői  műhelyébe,  iparkodjunk  mintegy 
belehelyezkedni  lelkébe  akkor,  mikor  munkájá- 
hoz kezdett  s  próbáljuk  lépésről-lépésre  követni 
öt  a  kompozíció  munkájában. 

Előtte  van  Ilosvai  101  versszakos  krónikája 
a  10  soros  újabb  toldalékkal.  Ennek  tartalma 
a  következő  :  hogyan  emelkedik  Toldi  paraszti 
sorból  a  király  vitézévé?  tréfás  kalandja  eg;s^ 
budai  özvegygyei  s  egy  slrrablás;  továbbá  «vén- 
séginek  csuda  dolgai »  :  a  prágai  kalandos  had- 
járat, az  olaszszai  való  viadala  s  a  király  apród- 
jaival  történt  összeütközése.  Ezek  közül  az  első 
rész,  Toldi  élettörténetének  eleje,  kínálkozik, 
mint  különben  is  elég  kerek  egész,  népies  el- 
beszélése tárgyául.  Ebben  a  40  versszakra  ter- 
jedő részben  a  következő  mesetöredékeket  kapja 
(a  bevezetés  8  versszakát  nem  említve) :  Toldi 
otthon  lakik  anyjával  Nagyfaluban,  eg^-ütt  dol- 
gozik a  béresekkel  s  György  bátyjának  szolgáit 
legyőzi  a  rúd-  és  kőhajításban  (9 — 1 1 .  versszak), 

megöl  egy  szolgát,  e  miatt  bujdosik  s  anyja 
titkon  ((éléssel  táplálja »  (12 — 13),  Laczfi  nádor- 
nak megmutatja  a  budai  utat  egy  nyomtató 
rúddal  (14 — 16),  ismét  gyilkosságba  esik,  buj- 
dosik, Pesten  megfékez  egy  szilaj  bikát  s  szolgál 
a  mészárosoknak  (17-21),  a  király  konyháján 
szolgál,  a  király  vitézeit  legyőzi  a  dárdavetés- 
ben, kegyelmet  nyer,  bátyja  szolgálatra  küldi, 
anyja  kenyérbe  sütött  száz  aranyat  juttat  neki 
(22 — 29),  bosszút  áll  az  özvegy  megölt  két  fiáért 
a  cseh  bajnokon,  a  király  fejéhez  választja 
(30—40). 

Ez  csak  eseményhalmaz  «tövel-hegygyel  össze », 
a  melyből  költői  alkotás  nem  kerekedhetik. 
Lelki  motívumokat  kell  hozzá  keresnie.  Nyújt-e 
ilyeneket  Ilosvai,  vagy  legalább  olyan  adatokat, 
melyek  ily  motívumok  kifejlesztésére  alkalma- 
sak ?  Nyújt  néhányat :  Miklós  paraszti  munkára 
van  kényszerítve,  míg  bátyja  a  király  vitéze ; 
búsul,  mikor  a  nádor  «sok  szóval »  kérdi  tőle 
az  utat,  valószínűleg  azért,  mert  azt  gondolja, 
hogy  igen  ostoba  parasztnak  tartják;  ((alá- 
függeszti fejét  nagy  bánatban »;  megszánja  «az 
asszony  siralmát »,  bosszút  áll  két  fiáért  s  a 
cseh  vagyonát  neki  adja;  vívás  előtt  Istenhez 
fohászkodik.  György  megfeddi  öcscsét,  mert 
szolgáit  legyőzi ;  nagyon  megharagszik  rá,  mikor 
((Szerető  szolgáját »  megöli,  később  megbocsát 
neki;  mikor  a  király  megkegyelmez  öcscsének 
s  érdeklődik  iránta,  igen  feddi,  erősen  dorgálja 
s  szolgálatra  ((kényszeríti*).  Az  anya  (ágén  kese- 

rüli»  Miklóst,  titkon,  tehát  György  tudta  nélkül, 
•  éléssel  táplálja')  s  száz  aranyat  küld  neki, 
Lajos  király  megkegyelmez  neki  s  érdeklődik 
iránta  (levelet  ír  miatta  Györgynek). 

Ezeknek  az  adatoknak  eredménye  ennyi : 
Miklós  nemcsak  nagyerejü,  hanem  jószívű  és 
vallásos  is,  György  ellensége  az  öcscsének,  az 
anya  neki  fofjja  pártját  György  gyei  szemben, 
a  király  érdemesnek  tartja  figyelmére  és  ke- 
gyére. Ezzel  megvan  a  küzdelem  lélektani 
alapja,  erre  már  lehet  épiteni.  Az  adott  mese- 
anyagban tulajdonképen  csak  a  csehvel  való 
viadal  érdekes,  de  ez  csak  a  kifejlet,  végjelenet. 
Mi  leg}^en  a  bonyodalom,  a  tulajdonképeni 
mese?  Mi  lehetne  más,  mint  Miklós  bújdosása 
gyilkossága  miatt  Jlosvainál  is  csak  az)?  A  gyil- 
kosság azonban,  különösen  ha  kettős,  rút  go- 
nosztett, ezt  elfogadhatóvá  kell  tenni.  Először 
is  a  két  gyilkosságot  (mely  Ilosvai  félreértése 
is  lehet^  ^ÍJlll^J^  vonja  össze  s  ezt  az  adott  lélek- 
tani adatok  alapján  motiválja.  Miklós  bűnét 
enyhiteni  kell  s  a  felelőség  terhét  gonosz  báty- 
jára háritani,  legalább  részben.  A  bonyodalom 
kezdete  csakis  ez  a  gyilkosság  lehet.  Ezt  kell 
elfogadhatóan  exponálni.  Mi  mentheti  a  gyil- 
kost ?  A  nagy  lelki  felindulás ;  ezt  pedig  mi 
más  okozhatná  a  legtermészetesebben,  mint  az 
ellenséges  bátyának  valami  kiméletlensége,  vagy 
haragra  inditó  tette?  A  költő,  talán  Miklós 
emhtett  « búsulásának")  hatása  alatt,  a  Laczfi- 
epizódban  is  talál    előkészitö    lelki    motivumot, 


33 


Úgyhogy  ezt  választja  elbeszélése  kiinduló  pont- 
jául. 

íme  készen  van  a  történet  eleje  és  vége,  most  csak 
a  «bújdosás))-t,  a  történet  közepét,  kell  mesévé 
alakítania.  Ilosvai  bika- epizódja,  a  száz  arany 
s  a  titkon  ((éléssel))  való  táplálás  szépen  ide 
illenek,  az  ide  nem  illők  (a  király  konyháján 
s  a  mészárosoknál  végzett  szolgálat)  pedig  ön- 
ként elhullanak,  hogy  helyet  adjanak  a  farkas- 
kalandnak  s  a  csárdai  mulatozás  jelenetének, 
melyekkel  az  eléggé  sovány  mesét  változatosabbá 
teszi. 

így  áll  elö  Toldinok  szerves  egéüzszé  kere- 
kített meséje.  Most  még  az  Ilosvaiban  jelzett 
jellemeket  kell  mélyítenie.  Miklóst  a  bátyja  el- 
nyomja s  paraszttá  akarja  nevelni,  míg  ö  maga 
fényes  lovag.  Ennek  az  ellentétnek  Miklósban 
elégedetlenséget  kell  ébresztenie  s  vágyat  tá- 
masztania jobb  és  hozzá  illőbb  sors  után. 
Ilosvainál  is  látjuk,  hogy  mindig  vetélkedik  a 
vitézekkel.  A  költő  ezt  az  elégedetlenséget  és 
vágyat,  melyből  a  Györgygyei  és  a  sorssal  való 
küzdelme  keletkezik,  a  történet  lelki  alapjává 
teszi.  Az  anya  szeretetét  is  elmélyíti  nagy  sze- 
retetté s  Miklós  jószívűségéből  kiindulva,  vala- 
mint a  saját  maga  fiúi  szeretete  élénk  emlé- 
keinek hatása  alatt,  hozzá  alkotja  a  nagyon 
szerető  fiú  alakját.  A  jó  és  érzékeny  szív  páro- 
sulását  a  nagy  testi  erővel  gyakran  tapasztal- 
hatta az  életben  s  nem  egy  történetet  olvas- 
hatott jószívű  óriásokról,  a  romantikus  költészet 

kedvelt  alakjairól.  György  adott  jellemét  csak 
sötétebbre  kellett  árnyalnia.  A  királyi  nem 
annyira  a  történelem  alapján,  mint  inkább  a 
nép  felfogása  szerint  okosnak  és  igazságosnak 
rajzolja,  ki  pártfogásába  veszi  az  üldözötteket. 
A  száz  aranyat  Toldi  né  «hütös  szolgájára*)  bízza. 
Ez  vezeti  Bencze  alakjára,  melyre  azért  is 
szüksége  van,  hogy  né'jies  költeményének  alakjai 
között  legyen  egy  igazi  magyar  paraszt  is. 

íme  így  készülhetett  Toldi,  Ezzel  a  vizsgá- 
lattal kissé  bepillanthattunk  Arany  műhelyébe 
és  láthattuk,  hogyan  dolgozott  remekén,  hogyan 
fart,  faragott,  csiszolt  az  egyes  részleteken  s 
hogy  illesztette  őket  össze.  Hajlandók  vagyunk 
ezek  után  azt  hinni,  hogy  most  már  minden 
világos  előttünk,  hogy  most  már  talán  magunk 
is  utána  tudnók  csinámi  az  egészet,  pedig  ez 
a  hitünk  csalódás.  Ha  az  egyes  rcxzek  elké- 
szültét némileg  elleshettük  is,  mikor  előttünk 
az  egész,  újra  tétovázó  csodálattal  tekintünk  e 
remekre  s  be  kell  vallanunk,  hogy  alkotásának 
kulcsát  mégsem  a  mi  okoskodásunkban,  hanem 
csak  a  költő  lángeszében  találhatjuk  meg. 

Az  eddigi  fejtegetésekből  az  mindenesetre 
kiviláglik,  hogy  Arany  mily  tervszerűen  és 
gonddal  dolgozott,  milyen  művészettel  tudta  a 
kapott  csekély  és  meglehetősen  értéktelen  anya- 
got tökéletes  művé  alakítni.  A  szerkesztő,  ala- 
kító tehetség,  a  mit  már  Toldy  is  kiemel,  való- 
ban egyik  legerősebb  oldala.  Maga  mondja  egy 
Petőfinek    írt    levelében,    hogv    nála    «fölcg    a 

kompozicióban  van  a  poézis ».  Az  eddig  mon- 
dottakból látjuk,  hogy  ezt  az  állítást  Toldi  a 
legfényesebben  igazolja.  Arany  nem  terv  nélkül, 
vagy  lírai  fölhevüléssel  fogott  alkotásához,  mint 
a  magyar  epikusok  azelőtt  (köztük  Vörösmarty 
is),  hanem  egy  epikai  mű  megteremtéséhez 
szükséges  nyugalommal  s  azzal  a  törekvéssel, 
hogy  egészet  alkosson,  alakot  és  tárgyal  teljes 
összhangba  hozva. 

Az  alábbiak  jobban  meg  fogják  világítani  a 
kompozíció  ez  általános  meghatározását.  Toldi 
azért  oly  világos,  könnyen  érthető  és  élvezhető, 
mert  Arany  meg  tudja  határozni  a  világosság- 
nak azt  a  mértékét,  mely  épen  elég  arra,  hogy 
művét  minden  egyes  részletében  könnyen,  min- 
den fáradság  nélkül  megérthessük.  Nem  mond 
soha  többet  a  kelleténél,  a  mi  untatna,  sem 
kevesebbet,  a  mi  homályt  szülne.  Részletező 
figyelme  mindent  határozottan,  biztos  körvona- 
lokkal állít  képzeletünk  elé,  ezért  vésődnek 
meséje  és  alakjai  oly  élénken  és  könnyen  em- 
lékezetünkbe. Mindent  tökéletesen  exponál.  Példa 
erre  a  Miklós  gyilkossága,  melyet  a  Laczfival 
és  seregével  való  találkozás,  bátyjának  durva 
gonoszsága,  a  szolganép  gúnyolódása  s  végre  a 
testi  fájdalom  készít  elő  és  indokol  művészi 
fokozatossággal.  Az  események  közt  szoros  a 
kapcsolat.  Egyik  előzménye  a  másiknak,  de 
egyszersmind  oka  is.  Toldib'An  váratlan  meg- 
lepetés nincsen,  mely  épen  váratlanságánál 
fogva  kellemetlen    szokott   lenni  a  gondolkozva 

olvasóra,  s  ha  van  is  meglepetés,  nem  látszik 
annak,  mert  a  költő  előkészít  rá  bennünket 
sokszor  a  nélkül,  hogy  észrevennök.  György 
viselkedését  előkészíti  az  I.  énekben  róla  mon- 
dottakkal, Miklós  elhatározását  (hogy  katona 
lesz),  előkészíti  az  I.  és  II.  énekben,  a  farka- 
sokkal való  kalandját  előkészíti  egyes  elejtett 
megjeg\^zéseivel  a  farkasokról,  a  király  kegyel* 
mét  s  kitüntetését  a  György  s  a  király  közt 
lefolyt  párbeszéddel  stb. 

Nem  kelt  figyelmet  vagy  érdeklődést  olyan 
dolog  iránt,  melynek  valami  jelentősége  ne 
volna  a  többiekre  nézve,  fölöslegesen  sohasem 
jellemez,  hiába  soha  sincsen  epizódja.  Az  epi- 
zódok (pl.  találkozása  Laczfival,  a  farkaskaland, 
a  csárdai  mulatság  stb.j  mindig  kapcsolatosak 
a  főcselékvénynyel  s  érte,  nem  ellene  vannak. 
Végül,  a  mi  talán  legfontosabb,  a  cselekvény 
mindig  lelki  motívumokon  gördül  előre.  Maga 
mondja  Arany  egy  helyen,  hogy  «a  kézzel - 
lábbal  működést  nem  nevezzük  költőileg  cse- 
lekvenynek*.  Az  ő  alakjainak  «kézzel-lábbal 
működését))  valóban  mindig  lelki  mozgató  erők 
eredményezik.  Ezeknek  a  mozgató  erőknek 
pontos  elötüntetése  mindig  a  legfőbb  gondja. 
Toldi  hatalmas  erőpróbáit  például  mindig  lelki 
motívumokkal  kapcsolja  össze.  A  jellemzésnek 
azt  a  módját,  hogy  maga  beszél  alakjainak 
tulajdonságairól,  vagy  hogy  másokkal  jellemez- 
teti  őket  (pl.  Miklóst  Benczével,  Györgyöt  a 
királylyal),    igen    ritkán    használja    s    majdnem 

mindig  drámailag  jellemez,  vagyis  úgy,  hogj- 
minden  alak  magamagát  jellemzi  szavaival  és 
cselekedeteivel.  Ebben  rendkívül  nagy  művész 
s  jellemrajzai  mindig  határozottak,  természe- 
tesek s  könnyedén  vázoltak.  Mint  a  jó  festő, 
egy-két  biztos  vonással  elénk  állítja  azt,  a  mit 
akar  s  a  máris  találó  rajzot  finom  részletmun- 
kával teszi  tökéletessé. 

Legnagyobb  gondot  Miklós  jellemének  ki- 
dolgozására fordít  s  megragadó  plaszticzitással 
varázsolja  elénk  az  óriási  erejű,  romlatlan  fiút, 
kinek  karja  vas,  szive  pedig  merő  szeretet  és 
gyöngédség.  Két  nagy  vonás  az  egész,  de  sok 
apró  finom  vonásból  alkotva.  Miklósnak  ((této- 
vázik keze  a  kilincsen*),  nem  mer  benyitni 
anyjához,  hogy  meg  ne  ijeszsze  s  csak  imént 
puszta  kézzel  élethalálharczot  vívott  a  dühös 
farkasokkal:  a  cseh  vitézt  megölvén,  dicsősége 
tetőpontján  megpillantja  anyját  s  a  királyról 
és  mindenről  megfeledkezve  hozzárohan,  hogy 
megölelje.  íme  csak  két  kis  példa  Arany  fino- 
man részletező  ábrázolás- módjára.  Gondja  van 
arra  is,  hogy  hősét  mindenféle  lelkiállapotban 
bemutassa:  ábrándozva,  sóvárogva,  kitörő  s  el- 
fojtott dühében,  szégyentől  ós  lelkifurdalástól 
g}^ötörve,  komolyan  tűnődve,  csüggedten,  má- 
moros örömtől  elragadottan  s  elérzékenyülésé- 
ben  könnyezve. 

A  többi  személyek  közül  György,  Miklós 
gonosz  ellenfele,  emelkedik  ki  gyáva,  durva, 
kapzsi,  kétszínű,  gonosz    lelkével.  Az  érzékeny, 

kis  urát  fiaként  szerető,  bőbeszédű  öreg  job- 
bágy, Bencze  alakja  van  még  részletező  gond- 
dal kidolgozva,  a  fiát  imádó  anya  s  Lajos,  a 
bölcs  és  igazságos  mese- király,  már  igazán  csak 
mellék-alakok,  de  még  mindig  több  vonással 
jellemezve.  A  többieknek  művészi  oekonomiával 
már  csak  egy-egj-  vonás  jut  s  ez  éppen  elég. 
A  világosságnak  ez  a  kellő  mértéke  a  jellem- 
zésben :  a  főalakok  éles  világításban,  a  többiek 
jelentőségükkel  arányban  mindinkább  elmo- 
sódva. 

Külön  kell  szólanunk  a  lelkiállapotok  rajzá- 
ról. Arany  itt  három  módot  használ:  magát  a 
lelkiállapotot,  hangulatot  rajzolja  különböző 
eszközökkel,  vagy  fiziológiai,  testi  jeleit,  vagy 
egyesíti  a  kettőt.  Az  első  módra  példa  Miklós 
tűnődése  «az  ő  farkasáról »  (V.  ének),  vagy  lelki- 
állapotának rajza  a  IV.  énekben.  A  másodikra 
példa  Miklós  szégyenének  és  bánatának  fizio- 
lógiai rajza:  karját  elereszti,  fejét  és  szemeit 
lefüggeszti  s  mintha  forró-hideg  lázból  lábadt 
volna  fel,  tántorogva  távozik.  Még  jellemzőbb 
példa  erre  György  lelkiállapotának  tisztán  testi 
jelekkel  való  megérzékítése  :  elvörösödik,  szeme 
elhomályosul  s  a  szobrok  tánczolnak  körülötte, 
hideg  fut  rajta  végig,  fázik  és  izzad  is,  arcza 
elsápad.  A  harmadikra  példa,  bár  itt  a  lelki 
oldal  a  fontosabbik,  a  IX.  énekben  Miklós 
tűnődése :  a  holdas  éj  és  magánossága  a  bú- 
csúzás holdas  éjjelét  juttatja  eszébe,  édes  any- 
járól   az    özvegyre   röppen   gondolatja  s  a  neki 

tett  fogadásra,  elképzeli,  hogy  el  fogják  ker- 
getni a  bajvívó  helyről  mint  rongyos  csavargót, 
errul  eszébe  ötlik,  hogy  felvehetne  az  elesett 
fiúk  fegyverzetét,  —  az  eszmetársuláson  ala- 
puló tökéletes  gondolatsor  —  ezen  tűnődve 
lassan  ballag,  nagyokat  sóhajt,  meg-megáll, 
szemét  a  földre  mereszti,  mintha  keresne  vala- 
mit lába  előtt :  ez  a  lélekrajz  fiziológiai  oldala. 
A  leírasnfxk,  a  külsőségek  megjelenítésének 
épen  oly  nagy  mestere,  mint  a  jellemzésnek  és 
lélekrajznak.  Ebben  is  meg  tudja  tartani  a 
helyes  arányt,  nem  mondva  sem  többet,  sem 
kevesebbet  a  kelleténél.  Csak  egy-két  vonással 
rajzol,  de  ezek  mindig  jellemzők  és  a  képze- 
letet élénken  megindítók  és  foglalkoztatók. 
A  csárdáról,  hova  Miklós  mulatni  megy,  csak 
annyit  mond,  hogy  szennyes  is,  rongyos  is, 
odaillenék  a  Hortobágyra,  hogy  egy  szomjú 
kútágas  ácsorog  előtte  s  hogy  alacsony  szem- 
öldökfájába belevágja  Miklós  fejét  a  sötétben. 
A  holdvilágos  pesti  utcza  leírásában  csak  a 
«fényes))  holdvilágot,  a  fehérlő  kéményeket  s 
az  alább  « hunyászkodó »  barna  zsindelytetöket 
említi,  a  farkasokkal  való  küzdelem  után  pedig 
csak  annyit  mond,  hogy  a  hold  karikája  ((tisz- 
tán)) süt,  ((hidegen))  tekint  a  rét  fenekébe  s 
képe  szétmered,  mint  egy  ((arany  tepsi)).  Csak 
néhány  vonás  s  hangulat  keltőbb  képeket  ad, 
mintha  száz  adott  vonásból  állanának.  Egy  két 
jelző,  kép  vagy  hasonlat  elég  neki  a  leghangu- 
latosabb   leírásra,    néha   allegóriába   szövi  bele 

leírását,  mint  például  a  IV.  énekbeli  gyönvörü 
álom- allegóriába  a  nádas  éji  hangulatát  yagy 
személyesíti  azt,  a  mit  le  akar  írni  !az  pj  V-ik 
ének,  a  hajnal  XL),  máskor  realisztikusan  rész- 
letez, pl.  a  nap  perzselő  sugaraiban  fürdő  al- 
földi puszta,  \a.gy  a  Toldi-házbeli  sütés-főzés 
leírásában,  néha  egészen  a  népi  naivság  szem- 
üvegén át  láttatja  a  dolgokat  (a  királyi  sá^or 
leírása  XL  ének).  A  realisztikusan  részletezők 
közé  tartozik  az  öreg  Bencze  alakjának  s  nádas- 
beli  látogatásának  mesteri  lajza  az  elbeszélés 
természetes  folyamába  mintegy  beleolvadva. 
Látjuk  az  öreg  szolgát,  a  mint  görnyedezve 
kirakja  tarisznyája  tartalmát,  a  mint  könnyes 
szemmel  s  mozgó  szájjal  nézi,  hogyan  eszik 
Miklós,  aztán  urára  köszönti  a  bort  s  megtörli 
száját  inge  elejével,  végül  a  mint  mindent 
szépen,  parasztos  lassúsággal,  elrakosgat  s  tarisz- 
nyáját félvállra  vetve,  (dábát  útnak  egyengeti"*. 
Megannyi  megfesteni  való  genre-kép. 

Aranynak,  mint  ezekből  s  már  előbb  a  lelki 
állapotok  testi  jeleinek  jellemző  feltünteté- 
séből láttuk,  rendkívül  éles  szeme  van  minden 
lelki  és  testi,  azaz  személyén  kívül  eső  jelen- 
ség megfigyelésében  s  ezeknek  a  legnagyobb 
realizmussal,  a3  élethez  leghívebben  való  után- 
zásában. E  tekintetben  egy  költőnk  sem  mér- 
kőzhetik  vele  s  ez  az  egyik  oka,  hogy  alkotásai 
oly  igazaknak,  oly  tökéleteseknek  s  természete- 
seknek tűnnek  fel.  A  naiv  ember  ezért  hiszi, 
hogy  ő  is  meg  tudta  volna  írni  Toldii.  Leírásai- 

ról  még  csak  azt  jegyez7Áik  meg,  hogy  soha- 
sem magukért  vannak,  nem  rínak  ki  az  elbe- 
szélésből, nem  akarnak  önálló  kis  egészek  lenni, 
hanem  legtöbbször  a  lelkiállapotok  rajzát  szí- 
nezik, vag\^  másféle  természetes  kapcsolatban 
állnak  a  cselekvénynyel. 

Az  elbeszélés  menete  mindig  élénk.  Az  első 
három  énekben  szinte  drámai  gyorsasággal 
emelkedik  a  gyilkosság  jelenetéig,  onnan  kezdve 
meglassúdik  s  epizódokkal  szélesedik  ki,  a  végső 
két  énekben  ismét  gyorsan  siet  a  kifejlődés 
felé.  Mindvégig  kisebb  vagy  nagyobb  hullámo- 
kat vetve  (a  hős  lelkének  hullámzásával  pár- 
huzamosan) siet  előre,  sohasem  eg3'hangúan, 
sohasem  tespedve.  Az  elbeszélés  folyamatossá- 
gát nagyban  előmozdítják  a  legegyszerűbb  és 
legtermészetesebb  átmenetek,  melyekkel  könnye- 
dén, észrevétlenül,  minden  zökkenés  nélkül  tér 
át  a  mese  újabb  mozzanatára  (« Hirtelen  nagy 
lárma,  nagy  sikoltás  támad  ...»  a  Aztán  ment 
az  utczán».  «Eepül  a  nehéz  kő  ...»  stb.) 
Élénkíti  az  előadást  a  sok  magán-  és  párbeszéd, 
melyek  egy  negyedrészét  teszik  a  költemény- 
nek; élénkítik  továbbá  a  lírai  közbevetések, 
melyek  néhol  hosszabbak  (pl.  a  eSzép  öcsém, 
miért  állsz ?»)  .  .  .  <(Allj  meg  Miklós!))  <(Mit 
jelent  e  hű-hó?/)  .  .  .  kezdetüek),  néhol  rövid 
megjegyzések  (pl.  ((nem  tudom  en  azt  kimon- 
dani)), «Jaj,  most  Toldi  Györgyöt  .  .  .)),  «hogy 
egyik  szavamat  másikba  ne  öltsem))  ((hallgas- 
satok rá  csak,  azt  is  elbeszélem*)),  melvek  ked- 

ves    népies    naivságot  és  közvetlenséget    adnak 
az  előadásnak. 

Nyelve  népiesség  dolgában  a  János  vitézét  is 
felülmúlja.  Alig  akad  a  költeményben  olyan  szó 
vagy  szólam,  a  melyet  a  nép  ne  használna^ 
\Sigy  használhatna.  A  népies  nyelvre  vonatko- 
zólag maga  mondja,  hogy  azt  a  költő  nem 
találja  készen  a  nép  köznapi  életében,  legalább 
is  keresnie  kell,  válogatnia  a  kifejezéseket,  a 
mi  sokszor  nehezebb,  mint  a  teremtés.  0  ezt 
a  válogatást  legnagyobb  gonddal  s  a  népnyelv 
legfinomabb  árnyalatainak  tökéletes  ismeretével 
végzi,  de  nemcsak  válogat  a  kész  anyagból, 
hanem  sokat  újít  is  a  szavakat  szokatlan,  maga- 
alkotta kapcsolatba  hozva  (pl.  lelkét  szánto- 
gatja, fdstülög  magában,  ember  ez  magáért, 
igazat  lát,  elfeküdt  a  nap,  csókra  kulcsolódik 
a  szájad  Újításai  azonban  megszokottaknak 
tetszenek,  mert  mindig  bizonyos  határok  közt 
s  a  meglevő  nyelvi  fordulatok  analógiájára 
alkotja  őket.  A  népnyelv  ez  ismerete  és  öntu- 
datos használata  a  magyar  nyelv  legnagyobb 
művészévé  teszi  Aranyt,  ki  tömérdek  addig  is- 
meretlen kincscsel  gazdagította  költői  nyelvün- 
ket. A  magyar  nyelv  népies  árnyalatainak  oly 
tömérdek  változata  és  linomsaga  csak  nála 
található.  Toldinok  népies  nyelvebe  itt-ott  (fő- 
leg Ilosvai  után,  kitol  egész  sorokat  sző  bele 
költeményébe)  egy-két  régies  szót  is  veg}it ; 
ilyenek  pl.  öklelés,  általüt,  marha  (vagyon  ér- 
telemben), büskodik,  keserüli  szolgáját.  Nyelvé- 

nek  népiessége  bizonyos  korlátokat  szab  a 
költői  kifejezésben.  Hasonlatait,  képeit  és  jel- 
zőit a  nép  képzeletének  köréből :  a  természet, 
az  emberi  és  állati  élet  egyszerűbb  jelenségei 
közül  veszi. 

Kép,  kivált  metafora  aránylag  kevés  van  a 
költeményben  s  a  mi  van,  egyszerű,  népies 
nyelvbe  illő,  de  legtöbbször,  főleg  a  kapcsola- 
tot tekintve,  új  is  (lelkét  szántogatja,  belsejét 
fúrja  és  faragja,  a  szó  szivébe  nyilallott,  ökle 
csontos  buzogánya  stb.).  A  képek  legnagyobb 
része  személyesités,  a  melyet  a  népnyelv  leg- 
inkább szeret.  Jelzői  közt  is  vannak  szokottab- 
bak,  melyeket  az  egyszerű  előadásmód  paran- 
csolt rá,  de  felesleges  egy  sincs.  Mindegyik  a 
maga  helyén  van,  s  mindeg3dk  egy  egy  jellemző 
vonást,  színt  tartalmaz.  Az  egj^szerűségnek  sok 
ereje  és  sok  bája  nyilatkozik  bennük.  A  dühös 
Toldi  vaskos  lábnyomától  messze  reng  a  par- 
lag, járása  komor  bikáé,  tekintete  haiiia  éjfél 
s  fúj,  mint  a  sértett  vadkan  .  .  .  Ha  a  jelző- 
ket elhagyjuk,  a  kifejezés  erejének  nagv  része 
elvész.  Az  édes  anyjára  gondoló  Toldi  « addig- 
addig  bámult  a  susogó  nádra,  nagy  meleg 
könnycsepp  ült  szeme  pillájára ».  íme  a  jele- 
netnek báját  az  egyszerű  jelzők  adják  meg. 

Bővebben  szóltunk  Toldivoi,  mert  csak  így 
tudjuk  megérteni  Arany  föllépésének  jelentősé- 
gét a  magyar  epika  terén.  A  nélkül,  hogy  a 
mondottakból  valamit  ismételnénk,  csak  annyit 
jegyezünk  meg,  hogy   mindaz,  a  mit  kiemelhe- 

tünk,  mint  Aranyra  jellemző  vonást,  addig 
majdnem  teljesen  hiányzott  epikánkból  s  csak 
az  ö   7b /(/('ja  óta  van. 

Arany  Toldi}áYsl  egyszerre  költészetének  tető- 
pontjára jut  s  a  legnagyobb  mesterek  közé 
emelkedik,  mert  ö  is,  mint  azok,  egyszerű,  esz- 
közökkel alkot  tökéletes  müvet. 


lY. 


Jellemző  Aranyra,  hogy  Toldi  rendkivüli 
sikere  nem  szédíti  el  s  ezután  is  olyan  szerény 
s  önmagának  olyan  szigorú  kritikusa,  mint 
annak  előtte.  <;  Toldi  sem  mindenütt  tetszik 
nekem,  —  írja  Szilágyi  Istvánnak  —  az  eleje 
igen  nehézkes ;  sok  helyett  igen  elszélesedik  s 
néhol  nagyon  is  alant  jár .  . .  így  nagyon  van 
okom  félni  még  a  jó  akaró  kritikától  is  •).  Ez  a  fé- 
lelme, mint  láttuk,  fölöslegesnek  bizonyult.  Toldi 
elkészülte  után  már  más  terv  foglalkoztatja. 
1847  januárius  végén  azt  kérdi  Szilágyitól  : 
« Hallotta- e  ön  a  Kózsa  és  Ibolya  meséjét?  le 
akarom  írni  népiesen*).  Hamar  el  is  készül  a 
93  versszakos,  kilencz  kis  énekre  osztott  költe- 
mény s  meg;jelenik  Yahot  Pesti  Divcdlapjáhan 
megelőzve  T>dd:t,  úgyhogy  ez  az  első  nyomta- 
tásban megjelent  nagyobb  költeménye  Arany- 
nak. Ebben  a  « cselekvény  gyorsaságára"  töre- 
kedett mint  maga  mondja  s  a  mese  valóban 
künn3-eden,  gyorsan  gördül  előre  a  szépen 
csengő  alexandrin  sorokban.  Magának  ebben  az 

időben  jobban  tetszett  Toldinál,  de  B:Szépircdabni 
Szemle  más  véleményen  volt  s  röviden  csak 
annyit  mondott  róla,  bogy  (lez  gyöngébb  műve 
lesz  mindig)).  Arany  panaszkodott  is,  költemé- 
nye rossz  fogadtatásáról  s  noba  barátai  buzdí- 
tották népmesék  költői  feldolgozására,  tanácsu- 
kat nem  fogadta  meg.  Később  már  magának 
sem  tetszett  s  összes  költeményei  közül  ki- 
hagyta. Toídi^sl  természetesen  nem  szabad 
összehasonlítanunk,  mert  akkor  mi  is  « gyen- 
gébb művének))  fogjuk  találni,  hanem  ha 
annak  tekintjük,  a  mi,  t.  i.  egy  népmese  költői 
feldolgozásának,  akkor  a  maga  nemében  ege- 
szén sikerültnek  kell  tartanunk.  Arany  tökéle- 
tesen bele  tud  helyezkedni  a  paraszt  mese- 
mondó gondolatvilágába  s  a  bájos  kis  tündér- 
mesét annak  kedves  naivitásával  s  egyszerű, 
népies  fordulatokban  gazdag  tősgyökeres  ma- 
gyar nyelvén  mondja  el  a  magyar  népéletböl 
vett  vonásokkal  élénkítve.  A  lakodalmas  menet, 
a  czigánykerekező  és  kolduló  purdék,  a  mese- 
király házatája,  mely  tulajdonképen  egy  falusi 
bíróé,  a  wvén  magyar  koldus )>,  ki  süvegét  még 
jobban  fülére    vonva  s   ((félre    nézve »    mondja: 

Nincs  nálam  szokásban  kérni,  kiabálni, 
Csak  bemenni  s  bent  az  ajtófélre  állni  — 

mind  ilyen  találó  s  a  magyar  léleknek  kedves 
vonások.  Nagy  kár,  hogy  nem  fogadta  meg 
Szilágyi  tanácsát  s  nem  dolgozott  fel  egy 
kötetre    való    népmesét    ugyanígy.     Talán     ma 

ez  volna  Toldi  mellett  legolvasottabb  verses 
könyve. 

Arany  sok  mindenféle  tervvel  foglalkozik 
ebben  az  évben.  Shakespearet  szeretné  lefor- 
dítani Szilagyival  együtt,  van  egy  jó,  vígjáték- 
nak való  meséje,  megpróbál  népies  novellát 
írni  prózában  Petőfi  novellái  mintájára,  sokat 
foglalkozik  egy  népies  nyelven  írandó  eposz 
tervével  s  megfordul  fejében  a  vezérek  kora, 
Dózsa  György,  Csák  Máté  s  főleg  Kinizsi  tör- 
ténete, mint  alkalmas  tárgyak,  de  mindebből 
semmi  sem  lesz.  Szilágyi  István  folytonosan 
buzdítja  e  tervek  kivitelére  s  ba  teheti,  egyben- 
másban  kezére  is  jár.  Biztatja,  hogy  gyűjtsön 
népmeséket  s  népies  versformákat,  írjon  a 
népiességi'öl  valamit,  dolgozza  át  a  Zríni/iászt 
nyelvbelileg,  fordítsa  Sophoklest.  Arany  az 
utóbbira  vonatkozólag  írja  neki:  «( Erőnek  ere- 
jével ri-cilcti  írói'á  tesznek  s  a  fordítás  hátrább 
marad)).  A  Kisfaludy-Társaság  februárius  6-iki 
gyűlése  költői  elbeszélésre  tűzött  ki  pályázatot 
8  tárgyul  Széchy  Máriát  jelölte  meg.  Arany, 
kit  Szilágyi  is  buzdított,  kezdett  a  dologival 
foglalkozni  s  tavasszal  már  a  tárgy  felfogásának 
módjával  tisztában  volt  s  igen  örült  felfogása 
eredeti  és  új  voltának. 

Szilágyival  mindig  szívesen  levelezett  s  láto- 
gatásának is  örült  (július  végén),  mert  hálásan 
ismerte  el,  hogy  sokat  köszönhet  lelkes  izgatá- 
sainak s  tanácsainak,  de  viszonyuk  csak  két 
író  viszonya,  kiket  közös  mesterség  köt  össze  s 

liiányzik  belőle  a  baráti  szív  melege  és  őszin- 
tesége. Levelezésüket  bizonyos  tartózkodó  feszes- 
ség  jellemzi.  A  Petőfivel  kötött  új  barátságból 
ez  teljesen  hiányzik.  Kezdettől  fogva  a  legmeg- 
hittebb barátok,  pedig  csak  egymás  lelkét  isme- 
rik műveikből.  Petőfi  második  levelében  már 
tegezi  Aranyt,  mert  ő  olyan  ember,  hogy  a  mely 
házba  bemeg}',  szereti  magát  « hanyatt  vágni  a 
ládán-).  ((Igaz,  hogy  ismernünk  kell  annak  jel- 
lemet, kit  barátunknak  fogadunk,  —  írja  — 
de  hiszen,  gondoltam,  te  az  enyémet  ismerhe- 
ted munkáimból,  valamint  én  kiismertem  a 
tiédet  Toldidból.  A  ki  ily  dicsőn  festette  a  gyer- 
meki szeretetet,  annak  magának  is  jó  fiának  kell 
vagy  kellett  lennie,  s  ki  jó  fiú,  az  nem  lehet 
rossz  ember,  az  szép,  tiszta,  nemes  lélek. 
Ilyennek  tartalak  téged  s  ezért  neveztelek  min- 
gj^árt  barátomnak*.  Arany  ezt  válaszolja: 
«...  téged  épen  oly  eredeti  fiúnak  képzellek, 
mint  a  mily  eredeti  költő  vagy ;  szived  jóságá- 
ról, lelked  cether  tisztaságáról  addig  is  meg 
voltam  gj^őződve,  míg  azt  példával  nem  bizo- 
nyítád  irányomban.  Csak  használd,  édesem. 
használd  egész  kényelmedet;  ez  a  szív,  a  mi- 
csodás, tied,  érzelmei  rokonok  a  tieiddel :  így 
nem  félhetsz,  hogy  idegen  leszesz  benne*). 

Arany  életének  harmadfél  esztendejét  Petőfi 
barátsága  sugározza  be.  A  két  ellentétes  lélek 
csodálatosan  megérti  egymást,  viszonyuk  mind- 
végig zavartalan.  A  ki  ezt  a  viszonyt  igazán 
ismerni  akarja,  olvassa  el  a  két  barát  levelezé- 

sét,  melynél  « kedvesebb)  jelenséget  Mikes  le- 
velein kívül  nem  találunk  irodalmunkban. 
A  kedvesség  vonását  főképen  a  bumor  adja  a 
leveleknek,  melyek  föltárják  előttünk  Arany  és 
Petőfi  lelkének  ebbeli  gazdagságát.  A  zárkózott 
Aran3Ta  alig  ismerünk  rá  bennük.  Szive  ön- 
kénytelenül megnyilik,  minden  tervét,  titkos 
gondolatát,  aggodalmát  és  örömét  közli  barát- 
jával, hol  komolyan,  hol  tréfálkozva,  de  mindig 
őszintén  és  melegen.  Június  elsejétől  (1847)  tize- 
dikéig Petőfi  vendégük  Szalontán,  hova  meny- 
asszonyától jött.  Kerényihez  írt  Uli  léceiéiben 
ezt  írja  többek  köztérről  a  látogatásról:  «Ele- 
tem  legszebb  napjai  közé  sorozom  e  hetet, 
melyet  itt  töltöttem,  új  barátom  családi  köré- 
ben. Egyfelől  a  komoly  vidámságú  családapa, 
másfelől  a  vidám  komolyságú  családanya  s 
előttünk  a  két  fecsegő,  virgoncz  gyermek,  egy 
szőke  leányka  s  egy  barna  kis  fiú  ...  .  ilyen 
koszorú  övezi  szivemet  és  boldog  vagyok;  csak 
az  fáj,  hogy  a  napokban  már  elhagyom,  el  kell 
hagynom  őket,  kiket  annyira  szeretek,  mintha 
ikertestvéreim  volnának ».  Ezt  a  boldog  hangu- 
latát fejezi  ki  Mily  szép  a  világ  1  ez.  költe- 
ménye. Ezt,  valamint  Sári  néni,  A  csonka 
torony,  Lennék  én  folyóvíz,  A  gólya  s  Arany 
Laczinak  ez.  költeményeit  Szalontán  írta. 
A  csonka  torony  rajza  s  Arany  arczképe  ugyan- 
ekkor készültek.  Az  utóbbi  alá  Arany  ezt  a 
versecskét  írta : 

Arczom  vonásit  ez  ábrázolatban 
Szemed,  hiszem,  hogy  híven  fölleli, 
De  úgy,  ha  a  mit  a  festő  hibázott 
A  költő  azt  utána  képzeli. 

Aranyéknak  végtelenül  jól  esett  Petöíi  kedves 
látogatása.  «Hogy  gyakran  visszaemlékezel  azon 
egyszerűen  töltött  kilencz  napra,  kimondhatat- 
lanul jól  esik  nekünk  —  írja  Arany.  —  De 
hát  mi,  pajtás.  Nincs  egy  kedves  falatunk,  me- 
lyet megennénk  neved  említése  nélkül.  Ha  most 
itt  volna  Petőfi!  ha  ehetnék  belőle!  Ezt  igy 
tette  Petőfi,  azt  amúgy,  ez  kedves  volt  neki 
stb.  stb.,  az  mindig  úgy  megy.  Be  szeretnők, 
ha  a  mi  fiunk  volnál !  Ha  hozzánk  járnál  leg- 
alább —  vakáGzióra;» 

Petőfi  ebben  az  évben  másodszor  is  meg- 
látogatta Aranyékat  október  végén  s  több  na- 
pot töltött  náluk  ifjú  nejével  együtt.  Ez  a 
látogatás  viszonyukat  még  meghittebbé  tette. 
Petőfi  biztatására  Arany  még  júniusban  levelet 
ír  Tompa  Mihálynak,  ki  akkor  bejei  pap  volt 
s  ki  siet  válaszolni  s  barátjaként  üdvözölni 
Aranyi  június  14-én.  Innen  kezdődik  tartós, 
őszinte  barátságuk.  Petőfi  őt  is  a  « népies  isko- 
lához)) számítja  s  egy  költői  triumvirátust  ter- 
vez, melyről  már  második  levelében  szói 
Aranynak  :  «Arany,  Petőfi,  Tompa,  isten-krisz- 
tus-úgyse  szép  triumvirátus,  s  ha  dicsőségünk 
nem  lesz  is  oly  nagy,  mint  a  római  triumvirá- 
tusé volt,  de  érdemünk,  úgy  hiszem,  lesz  annyi, 
ha     több    nem').    Jókai,    midőn    az    Életképek 

Szinnyei  F.  :   Arany  János.  4; 

szerkesztését  átveszi,  Aranyt  1848-tól  kezdve 
kizárólagos  Diunkatársnak  óhajtja  megnyerni  s 
tőle,  valamint  Tompától  egy-egy,  Petőfitől  két 
verset  akar  hozni  havonként,  «hogy  így  szün- 
telen a  közönség  előtt  álljon  e  három  név). 
Ez  lett  volna  irodalmunkban  a  harmadik  «trium- 
vii'átas))  :  az  első  Kazinczy  pesti  triásza.  Hor- 
vát István,  Szem  ere  Pál  és  Vitkovics  Mihály 
volt,  a  második  Vörösmarty.  Bajza  és  Toldy 
Ferencz.  A  három  triumvirátus  így  költésze- 
tünk fejlődésének  három  fokozatát  képviselte 
volna.  A  harmadik  azonban  Petőfi  és  Tompa 
összezördülése  miatt  neoi  valósult  meg.  Tompa 
ugyanis,  ki  Vahot  Pesii  Divat! apiának  munka- 
társa volt,  úgy  mint  Arany  is  1847-beu,  nem 
akart  egészen  az  Kh^fJí'^pehhQz  csatlakozni. 
Tompa  vonakodása  rendkívül  bántotta  Petőfit, 
a  ki  a  szabadelvű  fiatal  írókat  akarta  egyesí- 
teni, miután  a  « tizek  társasága »  nem  kapott 
engedelmet  új  lap  alapítására.  Ez,  a  két  költő 
között  felmerült  apróbb  egyenetlenségek  és  Petőfi 
hevessége  véget  vetettek  a  köztük  fennálló  jó 
viszonynak.  Arany  minden  áron  an-a  töreke- 
dett, hogy  főleg  Petőfit  kibékítse  s  Tompa  is 
szerette  volna,  ha  a  kölcsönös  félreértéseket 
eloszlatván,  újra  helyreállították  volna  baráti 
összeköttetésüket,  de  minden  törekvés  hajótörést 
szenvedett  Petőfi  makacs  hajthatatlauságán. 

Említettük  már,  hogy  a  « népies ;>  költészet, 
"népköltészet*),  « nemzeti  költészet*)  fogalmak 
használatában    nagy    zavar   uralkodott   ekkor  s 

azt  sejtjük  Petőfi  és  Tompa  egyes  megjegyzé- 
seiből, hogy  még  ö  előttük  sem  voltak  ezek 
egészen  világosak.  Arany  az  öt  jellemző  alapos- 
sággal sokat  gondolkozik  a  költészet  új  irányá- 
ról, a  népiességröl  s  mintegy  önmagának  akar 
számot  adni  vizsgálódásának  eredményéről  egy- 
két jól  formulázott  nyilatkozatban.  Csak  kettőt 
idézek  közülük.  Szilágjának  az  lliasről  s 
OdysseídTŐl  szólva  ezt  írja:  <iNem  egyebek 
ezek  egyszerű  —  tejmézzel  folyó,  népi  költe- 
ményeknél. Bennök  az  egyszerűség  a  költői 
fenséggel  párosulva  van  s  ha  nem  ez  a  népi 
költemény  feladata,  úgy  nincs  róla  helyes 
fogalmam.  Azt  akarom  mondani,  hogy  a  nép- 
költő feladata  nem  az,  hogy  elvegyüljön  a 
durva  nép  közt,  s  legyen  egyszőrüvé  vélek, 
hanem  az,  hogy  tanulja  meg  a  legfensőbb 
költői  szépségeket  is  a  népnek  élvezhető  alak- 
ban adni  elő.  Ez  lebegett  előttem,  midőn  Toldit 
írtam,  s  ez  úton  haladok  ezentúl  is,  ha  lehet)). 
Szász  Károlynak,  ki  akkor  még  fiatal  kezdő 
volt,  szintén  ír  erről  válaszul  hozzá  intézett 
költeményére.  Minden  költő  nem  lehet  tisztán 
nópköltü,  hanem  kívánatos,  hogy  wa  költészet 
ne  legyen  olyan,  milyenné  az  a  legújabb  idő- 
ben nemesült  ('?!)  t.  i.  csak  egynehány  tudós- 
nak, vagy  ábrándozó  holdvilág- egyéniségnek  nagy 
bajjal  megérthető,  a  nagy  többségnek  pedig 
teljesen  élvezhetetlen,  hanem  legyen  egyszerűen 
nemes,  erőteljes,  a  nép  nyelvét  megközelítő  -s 
ennek  virágaival    ékes,  —  szóval    döntessék  el 

a  közfal  a  iiépí  és  ma  úgynevezett  fennköl- 
tészet  közt  és  hgyca  a  költé.^zet  általános, 
nemzeti!  ...  A  költészet  végczélja  s  tökély- 
pontja ....  az,  hogy  magát  egyszerű  köntös- 
ben is  ké-pes  legyen  művészileg  fejezni  ki*.  íme 
mOyen  világosan  kitűzi  a  czélt,  melynek  eléré- 
sére a  magyar  költőknek  törekedniök  kell ! 
Ezzel  egyszersmind  a  maga  czélját  is  megálla- 
pította s  kijelölte  a  maga  útját,  melyen  haladnia 
kell.  Halad  is  rajta  azzal  A^yugodt  öntudat- 
tal, hogy  ez  az  egyedül  helyes  és  igaz.  A  népies 
irány  ellenségeinek  apró  csipkelődései  boszantják 
ugyan,  de  útjáról  le  nem  térítik,  épen  úgy  mint 
Petőfit. 

Rózsa  és  Ibolyán  kívül  1847-ben  még  egy 
népies  költeményt  írt,  ez  a  Szent  László  fiive 
népmonda,  melynek  tárgya  az  a  csoda,  hogy 
Szent  László  Isten  parancsára  ellövi  nyilát  s  a 
nyíl  «kopótyúja))  alá  szorult  keresztfüben  (Gen- 
tiana  crutiatai  megtalálja  a  pestis  orvosságát. 
Ezt  a  csodát  Podhraczky  Szent  László  király- 
nak és  viselt  dolgainak  histónája  (1836)  köny- 
vében, sőt  egyes  botanikai  munkákban  (Beythe, 
Csapó  József)  is  olvashatta.  Kompozicióbeli 
ügyessége  abban  nyilatkozik,  hogy  a  pestis 
dühöngését  kapcsolatba  hozza  a  kunok  elleni 
harczczal  s  Isten  büntetésének  tünteti  fel  a 
vérontásért,  továbbá  hogy  összeköti  egy  pogány- 
lázadással  is.  A  nép  t.  i.  vissza  akar  térni  a 
régi  pogányságra  s  László  e  csodával  megerősíti 
egyszermind  keresztény  hitében.  A  népies  nyel- 

ven  s  krónikás  egyszerűséggel  elmondott  cso- 
dás eseményt  sok  realisztikus  vonással  hozza 
közelebb  korunkhoz  s  teszi  mintegy    hihetőbbé. 

Lírai  költeményekkel  nem  igen  próbálkozik. 
A  Petőfinek  írt  válaszon  kívül  csak  egy  igazi 
liraí  költeményt  írt  ebben  az  évben,  melyben 
7''o/fZijával  nyert  aranyait  énekli  meg  humoro- 
san. ((Végtelenül  ügyetlen  vagyok  a  lyrában, — 
írja  Petőfinek  —  úgy  érzem,  mintha  elveszne 
markomban  a  finom  ujjakhoz  alkotott  líra. 
Aztán  meg  hol  is  vennék  én  lyrai  lelkesedést? 
Prózai  életmódom  szinte  phlegmatikussá  tett, 
aprós  bajaim  és  örömeim  nem  méltók  megéne- 
kelni s  bár  családi  életemben  a  boldogabbak 
közé  számíthatom  magamat,  ez  a  boldogság 
még  sem  olyan,  hogy  kitörő  örömét  versbe 
önteni,  hanem  csak  olyan,  hogy  jóltevő  mele- 
gét folytonosan  érezni  lehet.  Hozzá  még  a  lyra 
valódi  kora,  20 — 30  év,  tőlem  oda  van;  ifjú 
örömeim,  keserveim,  reményeim  nincsenek, 
szóval  a  szív  szerepe  jobbadán  el  van  játszva. 
8  a  főre  kerül  az  uraság.  Én  hát,  édes  öcsém, 
nem  esetlenkedem  a  lyra  országában,  hanem 
megyek  azon  az  úton,  melyen  már  egy  pár 
lépést  tennem  sikerült,  írok  históriákat,  rectius 
isloriákat  ad  iwnyváyn^  miként  Tinódi  Lantos 
Sebestyén » . 

Mindez  igaz,  de  a  lírában  való  ((ügyetlensé- 
gének)) főoka  az,  hogy  természete  s  költői 
tehetségének  alapsajátságai  egyenesen  epikussá 
praedestinálják.  Epikus  lett;   mert  szükségképen 

azzá    kellett    lennie.    A    ballada   formája    már 
tetszik  neki,    még  pedig  azé  a  néhány    népbal- 
ladáé, melyeket   ismer,    fi  Fejér   László     forma 
balladákban  kellene  próbát  tennem,  —  írja  — 
azok    lapban    is    adhatók    volnának    és    mégis 
elememben    maradnék-).    Petőfi    buzditja,    hogy 
csak   írjon   balladákat,  ö  is  írna,  de  nem    érez 
tehetséget  hozzá.  Arany  megpróbálkozik  az  ilyen 
rövid  lyrico -epikai  költeményekkel,  ballada-    és 
románczfélékkel  s  ezek,  úgy  érzi,  inkább  a  tehet- 
ségéhez   valók  s  elég  jól  sikerülnek  neki.  Ilye- 
nek a   Varró  leányok,  A  ni'^h  rornáncza,  Szríkc 
Panni,  A  tudós  macskája,  melyeket  még  ebben 
az  évben  ír.  Mindenesetre   jelentékeny    kísérle- 
tek   s    későbbi     ballada-remekeinek    nem    egy 
tulajdonsága  feltűnik  bennük.    Ezeket  a  kisebb 
alkotásokat  azonban  nem  tartja  igen  értékesek- 
nek, vagy  fontosaknak  s  két    nagy  művön  dol- 
gozik életének  e  legtermékenyebb  esztendejében. 
Minden    barátja   és   ismerőse    «nagy))    költemé- 
nyek írására    sarkalja  s  maga  is  legszívesebben 
ír  ilyeneket.  Tudja,  hogy  van  tehetsége    hozzá, 
a  kitartás  és  lelkesedés  pedig  még    ekkor    nem 
hagyja   el.    Már  május    27-íki    levelében  említi 
Petőfinek,  hogy  még  egy  Toldit  akar  írni,  Toldi 
estéjét    3    ezt   neki  szeretné  ajánlani.  Hozzá  is 
kezd    8   augusztus   végén    két  énekkel  elkészül. 
« Cselekvénye  igen  lassú.  Nagyszerű  akar  lenni, 
megjárom  vele,  ha  elrontom",  —  írja  róla. 

A    Széchy   Mária- pályázat,    melyről  már  szó- 
lottunk, szintén  foglalkoztatja.  Eleinte  pályázni 


akar;  Petőfi  és  Tompa,  kik  szintén  irnak  a 
murányvári  amazonról,  nem  pályáznak  s  igy^ 
nem  kell  barátaival  versenyeznie.  Mindazáltal 
később  ö  is  lemond  róla,  mert  elkésik  s  nagy 
költeményét  különben  sem  akarja  « tizenkét 
aranyért  bizonytalanra  odavetni)).  Elég  gyorsan 
írja.  Szeptember  elején  még  bozzá  sem  kezdett, 
október  végére  már  fele  készen  van,  deczem- 
ber  11-ére  pedig  egészen  elkészül  Murdny 
ostroma  (a  pályázat  batárideje  nov.  20.-a  volt). 
Két  nap  múlva  már  küldi  Petőfinek,  hogy 
szerezzen  neki  kiadót.  Ezzel  záródik  le  Arany 
fellépésének,  íróvá  lételének  dicsőségben,  mun- 
kában és  reményekben  gazdag  esztendeje. 

V. 

A  dicsőséget  sokan  lelkük  nyugalmával  fize- 
tik meg.  Arany  ezek  közé  tartozott.  Míg  ((közön- 
séges)) ember  volt,  természetesnek  találta  a 
« közönséges)),  szürke,  polgári  életet;  de  egy- 
szerre költő  lesz,  a  ki  költőkkel,  írókkal  ba- 
rátkozik, a  ki  igazán  csak  irodalmi  dolgok  iránt 
érdeklődik,  kitől  igen  sokat  várnak.  Egyszerre 
érezni  kezdi,  bogy  le  van  njiigözve :  családját 
kell  eltartania,  dolgoznia  kell  a  mindennapi  ke- 
nyérért és  milyen  munkát !  Kicsenyeskedö  és  kor- 
látolt kisvárosi  emberek  közt  kell  élnie,  kik  nem 
értik  meg,  kiknek  <(nem  kell  a  Pegasus,  ha 
politikai  czikkekből  nincs  a  nyeregtakarója.)) 
«Ez    az    én    életköröm    oly   prózai   valami,  — 

írja  Szilágyinak  1848  elején  —  liogy  sokszor 
hét  számra  nem  tudok  kibontakozni  a  prózai 
hangulatból.  Hiába  I  költőnek  szabadnak,  füg- 
getlennek kell  lenni :  köszönöm  én  a  versírást, 
a  mit  ott  in -ottan  sertéspassus  írás  és  a  Lip- 
tákné  tyúkpanasza  szakaszt  félbe.  Azonban  ezen 
nem  segít  sem  a  jó  Isten,  sem  a  jó  emberek: 
hát  húzzuk  az  igát  és  nézzünk  a  föld,  nem  az 
ég  felél).  Innen  kezdődik  küzdelme  a  sorssal, 
mely  a  függetlenséget  makacsul  megtagadja  tőle 
és  mindvégig  olyan  működési  körökre  kárhoz- 
tatja, melyek  nem  neki  valók.  Es  ettől  fogva 
kezdődik  küzdelme  önmagával.  Az  «örök  ké- 
tely)) emészteni  kezdi.  Nem  bízik  önmagában, 
azt  hiszi,  hogy  túlságosan  nagyra  becsülik  s  ö 
ennek  nem  tud  megfelelni  és  ha  tudna  is,  kö- 
rülményei nem  engedik.  Ez  a  kételkedés  és 
önbizalom-hiány  ekkor  még  nem  uralkodik 
akaratán,  mint  később,  de  egyes  nyilatkozatai 
azt  sejtetik,  hogy  már  keletkezőben  van.  A  Kis- 
faludy-Társaság  1848  február  1-én  tagjai  sorába 
választja,  de  örömét  elrontja  egyes  írótársak 
irigysége,  \sigy  vélt  kicsinylése,  melyről  keserűen 
panaszkodik  Toldy  Ferencznek.  A  lelki  bajok- 
hoz egyéb  is  járul.  Szalontát  1847-ben  nagy 
tűzvész  pusztította  el:  2175  épület  égett  le. 
Arany  lakása  ugyan  sértetlen  maradt,  de  a  vá- 
ros félig-meddig  tönkre  ment :  e  miatt  mind 
rendetlenebbűl  kapta  jegyzői  fizetését.  Anyagi 
gondok  kezdték  nyugtalanítani,  melyek  később 
is  nagy  szerepet  játszanak  életében. 


A  nagy  év,  1848  elején,  mikor  még  minden 
csendes,  a  Murány  osíromdnak  kiadásával  fog- 
lalkozik. Az  egészet  Petőfi  intézi.  Emicli  csak 
100  pengő  forintot  akar  érte  adni;  ennek  oka 
Petőfi  szerint  az,  hogy  a  Tolűi  nem  kelendő, 
mert  drága.  Végre  maga  Arany  adja  ki.  A  nyom- 
tatási költségeket  Emich,  a  bizománj^os,  levonja 
az  ezer  példány  jövedelméből.  Április  elején 
jelenik  meg  elég  csinos,  40.  p.  kníjczáros  kö- 
tetben. A  czímlapon  ((beszélynekw  nevezi  Arany 
8  Vörösmarlyból  vett  mottójával:  ((0  hölgy!  az 
Isten  f/yönyörül  teremte  tégedet,))  előre  sejteti 
felfogását  Szó  esi  Máriáról  (Arany  így  írja). 
Művének  alapeszméjét  röviden  így  foglalhatnék 
össze :  a  nő  nem  hadakozásra,  hanem  szere- 
lemre van  alkotva.  Petőfi  Szécsi  Máridjánok 
ugyanez  az  alapeszméje.  Csodálkoztak  is  minda- 
ketten  a  meglepő  találkozáson,  mikor  megis- 
merték egj^más  munkáját.  Tompa  a  maga  el- 
nagyolt és  gyenge  költeményében  elejti  a  sze- 
relem motívumát  s  az  esküszegést  emeli  ki. 

Szécsi  Mária  és  Veselényi  Ferencz  szerelmét, 
mely  Murányt  a  császáriak  kezére  juttatta, 
tudvalevőleg  már  Gyöngyösi  István  megénekelte 
Marssal  társalkodó  Murányi  Feniísában(1664) 
húsz  évvel  az  esemény  után.  Arany  felhasználja 
adatai  egy  részét,  de  költeményének  meséjét 
br.  Mednyánszky:  Erzáhlungen,  Sagen  und 
Ler/enden  aus  Ungarns  Vorzeit  (1829)  ez. 
gyűjteményéből  veszi,  melyben  a  történet 
BraiihverlniiKj  czímen    olvasható.  Ez  külön    is 

megjelent  1817-ben  egy  német  folyóiratban,  a 
hol  Kisfaludy  Károly  olvasta  s  ennek  alapján 
írta  meg  1 820-ban  Szécsi  Mária  vagy  Murány- 
vár  ostroii'lősa  ez.  négy  felvonásos  drámáját. 
Arany  ezt  is  ismerhette  még  vándorszínész  ko- 
rából. Kisfaludy  nyomról -nyomra  követi  Med- 
nyánszky  novelláját. 

Arany  négy  « szakaszra »  osztja  elbeszélését. 
Az  elsőben  Yeselényi  haditanácsába  vezet  ben- 
nünket. Látjuk,  hogy  az  ostromló  vezér  szorul- 
tabb helyzetben  van,  mint  az  ostromlott  vár. 
Eohamai  sikertelenek  voltak  s  most  közeledik 
Eákóczi  György  ellenséges  serege,  mely  itt  éri 
táborát,  ha  addig  be  nem  veszi  a  várat.  A  má- 
sodik szakaszban  egy  tábori  követ  képében 
maga  megy  a  várba,  hol  nem  tudván  okokkal 
rábírni  Máriát  pártjának  elhagyására,  egy  előre 
megírt  szerelmi  vallomást  ad  át  neki  s  hirtelen 
távozik.  Ezt  a  valószínűtlen  és  szerencsétlen, 
motívumot  Mednyánszkytól  veszi  át  Arany. 
Mária  is  észreveszi,  hogj^  Veselényí  otthon,  előre 
megírja  szépségének  dicsőítését  és  vallomását  s 
nem  is  tartja  őszintének.  Hát  Veselényi  nem 
veszi  észre,  hogy  levele  csakis  ilyen  hatást 
kelthet?  Ez  Aranj'nál  szokatlan  lélektani  hiba. 
A  harmadik  szakasz  Veselényi  kalandos  várba- 
lopódzását  8  tőrbe  esését,  a  negyedik  a  szín- 
padias vérpad-jelenettel  való  próbát,  azután 
Máriának  s  a  várnak  meghódolását  mondja  el. 
A  mesének  nemcsak  e  főpontjai,  hanem  rész- 
letei is  Mednyánszky  novellájából  valók,  néhány 

kisebb  részletet  Gyöngyösi  szolgáltatott.  A  nyers 
anyagot  ügyesen  alakítja  egészszé  s  az  esemé- 
nyeket egy  napnyi  időtartamra  koncentrálja,  a 
mi  elbeszélő  költeményben  elég  ritkaság  s  inkább 
drámában  van  helyén.  Maga  mondja,  hogy  a 
cselekvényt  mindenütt  drámaivá  akarta  tenni, 
ezért  festette  az  érzelmeket  és  indulatokat  is 
igen  részletesen  s  hogy  ez  sokat  ártott  költe- 
ményének. Mindenesetre  a  pontos  lélekrajz 
volt  a  fögondja  s  nem  egy  finom  vonással  lep 
meg  az  elbeszélés  folyamán.  Pl.  Mária  lelki 
háborgását,  mikor  Veselényire  vár  s  assz  onyos 
közetkezetlenségét  megkapóan  ecseteli  (III.  sz.), 
valamint  hiúságát,  midőn  gazdagon  felöltözik, 
hogy  Veselényit  a  vérpadon  meghódítsa.  Kissé 
azonban  meg  is  sokalj uk  a  részletes  lélektani 
rajzot,  melynek  főczélja  az,  hogy  elfogadhatóvá 
tegye  a  két  ellenfél  ébredő  s  erősbödő  szerel- 
mét. Ez  azonban  nem  sikerül,  nemcsak  azért, 
mert  néhány  óra  alatt  történik  az  egész,  hanem 
egyéb  okok  miatt  sem.  Arany  drámaivá  akarta 
tenni  a  cselekvényt  és  kissé  színpadiassá,  mes- 
terkéltté tette. 

Alakjai  nem  mindig  a  Toldi  egyszerű  és 
igazi  emberei,  hanem  sokszor  színészek,  a  kik 
szerepeiket  nagy  igyekezettel  játsszák,  de  egé 
szén  nem  elégítenek  ki  bennünket.  A  vérpad- 
jelenet (mely  Mednyánszky  bűne)  annyira  szín- 
padias, hogy  teljesen  hidegen  hagy.  A  vérpadon 
szónokló  Veselényi  épen  oly  kevés  érdeket  kelt, 
mint  a  ((bakó»>  végszóra  belépő  Mária,  ki  párt- 


60 


ját   elhagj^ja,    hogy    wkövessen    férjet))  A  fekete 
teremnek,  melyben  a  jelenet  történik : 

Ajtaja  kettő  van  :  középen  és  balra, 
Emennek  ablaka  fátyollal  takarva, 
Amaz  kettős  ajtó,  a  folyosóra  ki  — 

valóságos  színpadi  utasítás  a  rendezőnek.  A  lé- 
lekrajzokat  csupa  monológokban  adja.  Általá- 
ban egy  költeménye  sincs  Aranynak,  melyben 
enVj  ek  annyit  beszélnének,  vagy  inkább 
szónokolnának,  mint  ebben.  Mindig  szónoki, 
vagy  színpadi  pózokban  látjuk  őket  s  szavai- 
kon keresztül  nem  tudunk  igazán  lelkükbe  pil- 
lantani. Sok  szó,  kevés  bensőség.  Ez  a  szóno- 
gyik  föbibája  a  költeménynek.  Az  első 
szakasz  csupa  szónoklat  (a  tanácskozás) ;  mily 
hosszú  pl.  az  öreg  Solymosinak.  a  követnek 
beszéde,  vagy  később  Veselényi  monológja! 
A  második  szakasz  nagy  részét  Mária,  Veselényi 
és  a  hű  Rákóczi -párti  Kádas  (Solymosival,  a 
derék  vén  katonával  együtt,  legsikerültebb 
alakja  a  költeménynek)  beszédei  teszik.  A  har- 
madik szakaszban  Mária  monológ,] ai  s  Kádassal 
való  párbeszédei  (vagy  páros  szónoklatai)  szin- 
tén hosszadalmasak,  a  negj^edik  szakasz  ha- 
sonlóképen tele  van  beszédekkel.  Solymosi  kö- 
rülményes elbeszélése  közvetlenül  a  befejezés 
előtt  nem  is  helyén  való.  Ennyi  szónoklatot, 
ha  még  oly  sikerültek  is,  nem  bír  meg  egy 
költemény.  A  néhol  gyönyörű  leírások  némileg 
kárpótolnak    bennünket   a    sok    beszéd    okozta 

fáradságunkért.  Ilyenek  az  alkonyainak  végte- 
lenül hangulatos  és  Veselényi  érzelmeivel  mű- 
vészi kapcsolatba  hozott  festése,  vagy  a  közeledő 
8  kitörő  viharé  (a  III.  szakaszban). 

A  költemény  nyelve  is  különös.  Arany  ebben 
oly  nyelvet  akart  megkísérteni,  «mely  az  iro- 
dalmi 8  népies  nyelv  közt  mintegy  középet 
tartson,  erős  legyen,  de  ne  czikornyás. »  Ezt  nem 
sikerült  egészen  elérnie.  Az  egyszerű,  sokszor 
népies  nyelvbe  ilyen  szavakat  vegyít :  nyugtanya, 
fellengö,  ismeretség,  cselekvéstér,  egyéni  sza- 
badság, szíve  höigje,  közjó,  közügy,  méltányol, 
üdvének  rohama  stb.,  melyek  kirívók  oda  nem 
illő  voltuk,  vagy  prózaiasságuk  miatt. 

Még  egy  nagy  hibája  van  a  költeménynek. 
Alapeszméjénél  fogva:  «az  Isten  a  némbert  sze- 
relemre teremtél),  humoros  költemény  lehetne. 
Mária  csak  addig  hös  és  szilárd  amazon,  míg 
szerelmes  nem  lesz,  akkor  feladja  a  várat  s 
férjhez  megy  a  hódítóhoz.  Kész  vígjáték- tárgy, 
csakhogy  Arany  a  vígjátéki  motívumokat  szinte 
tragikusan  dolgozza  fel  s  innen  az  egész  költe- 
ményt jeiieinzö  eröltetettség,  komoly  feszesség. 
Máriát  komolyan  is  veszi,  meg  nem  is.  Heves 
politikai  szónoklatán  bizonyára  Yeselényivel 
együtt  mosolyog,  (II.  51.)  Komolyan  rajzolja 
küzdelmét  ébredő  szerelme  ellen,  de  mi  nem 
nyomhatunk  el  egy  mosolyt,  mikor  azt  halijuk 
hogy  Mária,  ki  előbb  elszakítja  s  eldobja  Ve- 
selényi levelét,  majd  el  akarja  égetni.  Kádassal 
i^ég  egyszer  felolvastatja    magának,  aztán  «zá- 


ro8  fiókjába  veti.))  Végre  mégis  elégeti,  de  csak 
a  feléf,  a  másik  felét  elolvassa  s  újra  elteszi. 
Épen  így  vagyunk  Mária  büszke,  méltatlankodó 
beszédeivel  és  azzal  a  fejtegetésével,  hogy  csak 
a  « közjó  érdekében')  s  nem  szerelemből  akar 
Veselénvi  felesége  lenni.  A  komoly  részleteket 
olvasva  nem  egyszer  nevetni  szeretnénk,  de 
nem  merünk,  mert  a  költő  erre  nem  ad  enge- 
delmet. Ez  a  vegyes  hatás  a  mü  másik  föhibája, 
mely  leggyengébb  elbeszélő  müve  Aranynak  (az 
Elveszett  alkotmányt  csak  kisérletnek  tekintve). 
De  más  elbeszélők  műveivel  összemérve  még 
mindig  derekasan  megállja  a  helyét,  mert  a 
Toldi  fejtegetésében  kiemelt  eredeti  epikus 
kvalitások  legnagyobb  részt  ebben  is  megvan- 
nak, ha  nem  oly  mértékben  is.  A  kritika  bizo- 
nyára elismeréssel  fogadja,  ha  nem  1848  elején 
jelenik  meg,  mikor,  Arany  szavaival  élve:  «a 
politikai  rajongás  miatt  teljesen  ignorálták.)) 

A  párisi  februáriusi  forradalom,  mint  tudjuk, 
Európa  több  nemzetét  hasonló  mozgalomra  lel- 
kesíti. Németország  több  államában  s  Olasz- 
országban a  nép  feltámad  elnyomói  ellen.  Már- 
czius  13-án  kitör  a  bécsi  forradalom  s  ennek 
hatása  alatt  15-én  a  pesti,  mely  vér  nélkül 
kivívja  a  sajtószabadságot.  Petőfit,  a  mozgalom 
lelkét,  örömmel  üdvözli  Arany.  «Vedd  kézszorí- 
tásomat polgári  dicső  küzdelmeidért  ...  —  írja 
neki  —  meg  nem  állhatom,  hogy  örömem  s 
bmzkes^^geni  teljében  fel  ne  kiáltsak :  0  et  de- 
licium  et  dulce  decus  meum.  Add  át  kézszorí- 

tásomat  s  ölelésemet  a  lelkes  Jókai  Mórnak  is. » 
Ugyanebben  a  levélben  írja,  hogy  Toldi  estéje 
elkészült.  Az  év  első  hónapjaiban  serényen  és 
kedvvel  dolgozott  rajta,  noha  egész  napját  hi- 
vatalának s  estéjét  családjának  szentelvén,  csak 
reggelenként  írhatott  egy  félórát.  Az  EletképeJ: 
s  a  győri  Hazánk,  hova  Petőfi  is  dolgozott, 
már  előbb  közölt  belőle  mutatványt,  az  egész 
azonban  nem  jelenhetett  meg.  Arany  ugyan  el- 
küldte Petőfinek,  de  az  akkori  zavaros  időkben 
nem  igen  lehetett  kiadót  találni  s  a  kézirat 
hosszas  vándorlás  után  az  év  végén  vissza- 
került a  költőhöz,  hogy  csak  évek  múlva  lásson 
napvilágot  többé-kevésbbé  megváltozott  alakban. 
Tehát  Toldi  élettörténetének  eleje  és  vége  készen 
volt,  csak  a  közepe,  Toldi  férfikorának  története, 
hiányzott.  Petőfi  buzdította  is,  hogy  ha  a  fejét 
és  lábát  megcsinálta,  kötelessége  a  derekcit  is 
megcsinálni  és  Arany  meg  is  ígérte,  hogy  majd 
gondolkozik  a  dologról,  de  neki  a  munkához 
mindig  nyugalom  kellett,  mint  önéletrajzában 
mondja,  ekkor  pedig  a  nyugalom  nagyon  is 
hiányzott.  Ebben  az  időben  adta  ki  Peúöü 
Coriolanus  fordítását  « Shakespeare  összes  szín- 
művei)) első  köteteként.  A  czímlap  szerint 
Arany,  Petőfi  és  Vörösmarty  fordították  volna 
a  többit.  Petőfi  sürgette  a  Wíndíwrí  víg  nők, 
vagy  János  lirály  fordítását,  melyekkel  Arany 
már  régebben  próbálkozott,  de  azt  felelte,  hogy 
régi  fordításai  tűzrevalók,  újak  meg  nincsenek 
s  nem  tudja,  egyhamar  lesznek-e,  mert   kedvét 

nagyon  « lerombolták  hivatalos  komisz  dolgai*, 
melyeket  a  közigazgatásban  beállott  zavar  oko- 
zott 

Nemsokára  új  munkaköre  is  akadt.  Az  első 
magyar  minisztérium  fontosnak  tartván,  hogy 
a  nép  kellőképen  felvilágosíttassék  a  nagy,  or- 
szágos átalakulásról  s  némileg  műveltessék  is, 
elhatározta  egy  jól  szerkesztett  néplap  kiadását, 
illetőleg  segélyezését.  A  lap  megteremtését  egy 
választmányra  bízták,  melyben  Petőfi  is  benne 
volt.  ki  Aranyt  ajánlotca  szerkesztőnek,  a  mit 
egj'hangúlag  elfogadtak.  Petőfi  számítása  szerint 
3000  pengő  forint  lett  volna  a  szerkesztő  jöve- 
delme, azért  írt  Aranynak,  hogy  rögtön  jöjjön : 
«A  mint  levelemet  megkapod,  ülj  tüstént  ko- 
csira, vagy  á  la  Zajtay  István  uram  lóra  s  ro- 
hanj.)) Arany  fel  is  jött  s  vagy  egy  hétig 
Petöfiék  vendége  volt.  Megismerkedett  Petőfi 
szüleivel  s  az  íróvilá^  több  tagjával :  Jókaival, 
Lisznyaival,  Laukával,  az  idősebbek  közül  Vö- 
rösmartyval. Garayval  s  másokkal.  Ekkor  vitte 
el  Petőfi  Barabáshoz,  a  ki  lerajzolta.  Ez  az 
arczképe  jelent  aztán  meg  az  í'Jletképek'beu.  (L 
26.  sz.)  A  néplap  dolgában  ózonban  nem  lát- 
ván elég  állandóságot,  nem  akarta  családját 
koczkára  tenni  az  állásáról  való  lemondással  s 
átengedte  volna  a  szerkesztést  Vas  Gerebennek, 
a  ki  szintén  pályázott  rá.  Végre  Petőfi  unszo- 
lására Vas  Gerebennel  úgy  egyezett  meg,  hogy 
ez  legyen  a  felelős  szerkesztő,  ő  pedig  a  « szer- 
kesztőtárs* s  a  tiszta   jövedelmen    osztozzanak. 

Arany  neki  való  feladatnak  tartotta,  hogy  a 
«a  népet  az  irodalomban  lassan-lasBan  emelje », 
mert  régi,  kedvencz  eszméje  « költői  hatást  gya- 
korolni a  népre.))  Ki  is  fejtette,  hogyan  kellene 
a  jó  néplapot  szerkeszteni.  Tervei,  tanácsai 
mind  kitűnőek,  a  néplélek  igazi  ismeretéről 
tanúskodnak  s  ha  ezek  szerint  szerkeszt  Vas 
Gereben,  lapjuk  ideális  néplap  lett  volna.  Jú- 
nius 4-én  indult  meg  a  Népbardtja  mint  heti- 
lap s  Arany  szorgalmasan  dolgozott  bele  no- 
vemberig, a  mikor  látván,  hogy  nem  tudja  a 
lap  vezetését  helyes  irányba  terelni  s  hogy  az 
Vas  Gereben  gondatlansága  következtében  mind 
silányabb  lesz,  nem  törődött  vele.  Az  1849. 
márczius  16-i  számtól  kezdve  neve  sem  szere- 
pel többé  mint  « szerkesztőtársé))  a  lapon,  mely 
a  június  10  i  számmal  meg  is  szűnt. 

Öt  hónapon  keresztül  buzgó  és  lelkiismeretes 
munkatársa  volt  a  lapnak,  melyben  a  következő, 
zamatos  magyar  nyelven  irt  tartalmas  politikai 
czikkei  jelentek  meg:  Önkénytes  sereg,  Segít- 
sünk a  hazán!  Ismerkedés,  Országczimer, 
nemzetiszin,  Mentsük  meg  a  hazát !  Kinek  van 
igazsága?  Mik  voltunk?  mivé  leszünk?  (Ma- 
gyarország története  dióhéjba  szorítva),  Fellá- 
zadtunk-e mi  magyarok?  Ezeken  kívül  hét 
népies  költeménye  jelent  meg,  köztük  Losonczi 
István,  egy  80  versszakra  terjedő  « népies  kró- 
nika)), mely  egyetlen  hosszabb  költeménye  eb- 
ből az  időből.  Tárgya  a  temesvári  hősnek  vitézi 
védelme  és  halála,  valamint   feleségének    Pekri 

Szinnyei  F.  :   Arany  János.  5 

Annának  nemes  áldozatkészsége,  melylyel  min- 
denüket pénzzé  teszi,  hogy  sereget  toborozzon 
férje  segítségére.  Czélja  például  állítani  oda 
Losonczit  és  nejét,  hogy  a  népet  önfeláldozásra 
lelkesítse.  Elöhangjában  ezt  nyíltan  is  kifejezi: 

Sokszor  elgondolom :  ón  uram  Istenem  I 
Ha  jöne  hazánkra  egy  nagy  veszedelem, 
Feltámadna-é  a  magyar  mind  egy  lábig, 
Vérrel  és  vagyonnal  védeni  halálig  ? 

A  történetet  egyszerű  bensőséggel  a  nép  nyel- 
vén mondja  el. 

Az  Életképekhtn,  melynek,  mint  tudjuk,  ren- 
des munkatársa  lett,  az  1848.  évben  tíz  kisebb 
költeménye  jelenik  meg  a  Toldi  estéjéből  kö- 
zölt mutatványon  kívül. 

A  munkához  valóban  nincs  kellő  nyugalma, 
az  egymást  kergető  nagy  események  folytonos 
izgalomban  tartják.  Közeledik  az  első  népkép- 
viseleti országgyűlés,  júniusban  vannak  a  vá- 
lasztások. A  szalontai  nép,  mihelyt  megérti, 
hogy  joga  van  választani,  minden  rábeszélés 
nélkül  Aranyi  jelöli  képviselőnek.  «01y  erős 
közvélemény  lett  Szalontán  mellettem,  —  írja 
Petőfinek,  —  minő  aránylag  Kossuth  mellett 
sem  volt  az  országban."  S  mégis  megbukik  ot- 
romba kortesfogások  s  a  « tekintélyek »  pressiója 
következtében.  Petőfi,  ki  tudvalevőleg  ugyanígy 
járt,  keserű  gúnnyal  írja  barátjának:  «Ejh,  ejh, 
Jankó,  hogy  te  nem  lettél  követ !  ez  valódi  csa- 
pás .  .  .  rám,  ki  már  erősen    számítottam    arra, 

hogy  a  jegyedet  nekem  fogod  adni,  mely  szük- 
séges lesz,  bogy  az  ember  a  nemzetgyűlést  a 
galériáról !  bámulhassa  .  .  .  hahaha !  En  tehát  a 
galériára  szorultam  !  én  a  galériára  !  .  .  .  Sze- 
gény nép,  szegény  nép,  legfanaticusabb  barátod 
csak  úgy  a  távolból  fogja  hallgatni,  mit  végez- 
nek sorsodról  ...»  Mindenesetre  jellemző  tény, 
hogy  Arany  és  Petőfi,  kik  maguk  is  a  nép  fiai 
s  mint  költök  és  emberek  a  nép  legigazabb 
barátai,  hiányzanak  az  első  népképviseleti  or- 
szággyűlésről. 

A  csalódás  keserűségét  azonban  csakhamar 
feledtetik  velük  a  nemzet  életében  beállott  nagy 
fordulatok.  A  bécsi  reakció  által  titkon  felbuj- 
tott nemzetiségek  fellázadnak,  Jellasics,  horvát 
bán,  seregével  szeptember  11-én  betör  az  or- 
szágba s  megkezdődik  a  nemzet  élethalál- 
harcza  szabadságáért.  Petőfi  a  honvédseregbe 
áll  kapitányi  ranggal,  Arany  mint  tisztviselő 
tesz  szolgálatot  a  hazának  s  a  Szalontán  átkelő 
számos  csapat  elszállásolásával  és  ellátásával, 
valamint  az  ujonczok  állitásával  járó  tömérdek 
fontos  teendőt  végzi  s  emellett  nemzetőri  szol- 
gálatot is  teljesít.  A  szalontai  nemzetőröket 
Aradra  rendelik  november  elején,  Arany  is  ve- 
lük megy  (teljes  honvéd- fölszereléssel)  s  két 
hetet  tölt  ott,  míg  egy  másik  csapat  föl  nem 
váltja  őket.  ((Kimondhatatlanul  jól  esik  vissza- 
emlékeznem ama  péntek  éjszakára  —  írja  Pe- 
tőfinek—  midőn  esteli  10  órától  reggeli  Soráig, 
tehát    négy    teljes    órán    keresztül,    Arad    város 

piarczán  mint  kitűzött  riatéren  részint  állva, 
részint  ülve,  főleg  pedig  hasmálva  observálgat- 
tuk  a  borongó  holdvilágon  fel-fel  villanó  álgyú 
villámokat,  hallgattuk  az  egymásba  szakadt  dör- 
renéseket és  kushadtunk  a  mellettünk  szétpat- 
togó bombák  forgácsai  elöl.  Ez,  leszámitva  a 
félelmet,  isteni  mulatság  volt.»  Berger  várpa- 
rancsnok négy  óra  alatt  ötszáznál  többet  löve- 
tett a  városra.  Erre  emlékezve  énekli  késöbb 
Bolond  Istókjában : 

Oh  !  láttam  én  (hisz  ott  is  voltam  egyszer : 
Tenni  kevés  —  de  halni  volt  esély) 
Győzelmeid  napját . . . 

Petőfi  neje  kis  fiával,  kinek  Aranyék  voltak 
a  keresztszülei,  1849  február  havának  végétől 
május  végéig  náluk  lakott  Szalontán,  mig  férje 
az  erdélyi  csatatereken  harczolt.  Az  ev  első 
hónapjaiban  a  magyar  hadsereg  egyik  diadalt 
a  másik  után  vivta  ki  s  a  szabadság  ügye 
győzni  látszott.  Arany  ebben  bízva  s  mivel 
Szalontán  többé  semmi  kilátása  sem  volt  a 
megélhetésre  i  fizetését  nem  kapta),  hivatalért 
folyamodott  Szemere  Bertalan  belügyminiszter- 
hez, a  ki  május  hó  közepén  kinevezte  belügy- 
minisztériumi fogalmazóvá.  Családját  Szalontán 
hagyva  Debreczenbe  sietett,  hol  akkor  a  kor- 
mány és  az  országgyűlés  székelt  és  elfoglalta 
új  hivatalát.  Itt  egy  népies  irodalmi  vállalatot 
indított  meg  A  szabadság  zengő  hárfája  czí- 
men,  meljűyel  a  népre  akart  lelkesítöleg  hatni. 

A  ponyvairodalmi  termékekhez  hasonló  kis  fü- 
zetkékböl  kettő  jelent  meg,  melyekben  öt  köl- 
teményét közölte.  Állami  támogatásért  is  folya- 
madott, de  a  szabadságharcz  új  nagy  fordulata 
elterelte  a  figyelmet  minden  egyébről.  A  mi- 
nisztériummal június  elején  Pestre  ment,  Ga- 
rayéktól  bérelt  egy  szobát  s  gyakran  érintkezett 
Petőfivel,  ki  ekkor  tiszti  rangjáról  lemondván, 
szintén  Pesten  tartózkodott.  Ekkor  beszéltek 
utoljára  egymással.  Az  orosz  invázió  hírére 
szabadságot  kért  és  sietett  haza  Szalontára.  Itt 
kapta  Petőfi  utolsó  levelét  s  utolsó  üzenetét 
ügráról,  mikor  a  költő  az  erdélyi  csatatérre 
sietett  Bemhez.  «Miért  nem  jött  Szalontára?  — 
írja  Arany  —  mert  Berényből  Váradra  egyene- 
sebb amúgy  s  ő  sietett  —  meghalni. » 

Nemsokára  megkezdődött  az  oroszok  elől  való 
menekülés.  Vörösmarty,  Bajza  és  Vachott  Sán- 
dor Szalonta  felé  menekültek  s  néhány  napig 
Aranyoknál  laktak.  Görgey  seregének  átvonulása 
után  megjelentek  az  oroszok  s  Arany,  kit  for- 
radalmi czikkei  és  versei,  valamint  kormány- 
hivatala a  győztes  hatalom  előtt  eléggé  kom- 
promittálhattak, harmadmagával  egy  darabig 
bujdosott  és  rejtőzködött,  de  azután  visszatért 
szülővárosába  s  kétségbeesetten  tekintett  család- 
jának és  magának  reménytelen  jövője  elé. 

VI. 

Az  osztrák  rémuralom  nyomását  a  költő 
Bzülövárosa  is  megérezte.  Az  őrjáratok  folytonos 
czirkálása  1849  végén  örökös  rettegést  okozott, 
mert  senki  sem  tudta,  hogy  mikor  fogják  el 
mint  politikailag  gyanús  egyént.  Arany  heteken 
át  felöltözve  töltötte  az  éjtszakákat  várva  az 
elfogatásra  kiküldött  katonákat.  Ez  a  nyomasztó 
állapot  lassankint  megszűnt,  de  a  kínzó  aggo- 
dalmak helyét  az  anyagi  gondok  foglalták  el. 
Mi  lesz  vele  és  családjával?  Nem  csoda,  hogy 
mikor  a  szalontai  szolgabíró,  egykori  tanuló - 
társa,  meghívta  irodájába,  hogy  szerény  tiszte- 
letdíjért segédje  legyen,  az  ajánlatot  elfogadta. 
Kis  megtakarított  pénzén  megveszi  egy  csiz- 
madia házacskáját  s  legalább  megvan  az  az 
öröme,  hogy  a  maga  hajlékában  lakhatik  csa- 
ládjával és  éldegél,  («a  hogy  lehet,  míg  lehet. » 
1851-ben  Tisza  Lajos  hívja  meg  Gesztre,  hogy 
fiának,  a  kedves  és  tehetséges  Domokosnak, 
nevelője  legyen.  Felévet  tölt  a  zajos  geszti  ud- 
varban, de  természetéhez  híven  félrevonulva  s 
kitűnő  tanítványával  foglalkozva,  kit  a  klasszikus 
és  magyar  költészetre  oktat.  Októberben  a  nag>^- 
körösiek  megválasztják  gimnáziumukba  a  latin 
es  magyar  nyelv  tanárának.  Arany  a  kecskemé- 
tiek hasonló  ajánlatát  mellőzve  elfogadja  a 
meghívást  és  elhagyja  szülővárosát,  hol  har- 
mincznégy  évig  lakott.  Nem  egyszer  panaszko- 
dott azelőtt    erre  a  városra  s  szeretett  volna  is 

szabadulni  onnan,  de  most  mégis  nehéz  szív- 
vel válik  meg  tőle  és  rokonaitól,  meg  jó  embe- 
reitől, hogy  messze  idegenben  új  családi  tűzhe- 
lyet alapítson.  Két  színdarabját,  melyeket  eddig 
rejtegetett,  elégetteti  sógorával  s  Nagykörösre 
költözik. 

Ezek  Arany  életének  « külső »  köríilményei  az 
ötvenes  évek  elején.  Feleljünk  már  most  arra 
a  bennünket  sokkal  inkább  érdeklő  kérdésre, 
hogy  milyen  volt  lelki  élete  ebben  a  szomorú 
időben. 

A  gyász  OS  emlékű  korszak  kezdete  Haynau 
rémuralma  volt.  Jeleseinket  kivégezték,  honvéd 
tisztjeinket  másokkal  együtt  fogságba  hurczol- 
ták,  némelyeket  internáltak,  a  menekülteket  in 
effigie  végezték  ki.  Majd  a  «Bach  korszak))  kö- 
vetkezett. Magyarországot  besorozták  Ausztria 
tartományai  közé,  kerületekre  osztották,  rende- 
letekkel és  katonai  erőszakkal  kormányozták. 
A  megyei  hivatalokba  a  gyűlölt  «Bach-huszá- 
rok»)  ülnek,  kiknek  számtalan  eszközük  van  a 
magyar  önérzet  sértegetésére.  Vége  az  alkot- 
mányos élet  pezsgő  forrongásának,  melyhez 
1825  óta  annyira  hozzászokott  a  nemzet,  vége 
a  szólás-  és  sajtószabadságnak.  G.yűlések  tartá- 
sára gondolni  sem  lehet,  a  véleményét  szaba- 
don nyilvánítóra  börtön  vár,  a  sajtóra,  az  iro- 
dalomra ismét  ránehezedik  a  cenzúra  bilinc&e. 
Sok  ember,  kinek  Kossuth-bankókban  volt  a 
vagyona,  anyagilag  is  kárt  szenved,  vagy  tönkre - 
jut.    A    kémrendszer    folytonos    aggodalomban 


tartja  a  jó  hazafiakat.  A  német  nyelv,  a  « tra- 
fiké, a  « stempli »,  a  feg^'verhordási  engedély, 
az  útlevél-kényszer  megannyi  csapás  a  magyar 
büszkeségre.  A  Gotterhalte,  melynek  lepissze- 
göit  a  Nemzeti  Színházban  egyszer  megbotoz- 
tatták,  a  sárga-fekete  szín,  mely  a  nemzetiszín 
helyét  foglalta  el,  a  kétfejű  sas,  mely  a  magyar 
félhivatalos  laptól  kezdve  a  kártyacsomagokig 
mindenütt  megjelenik,  megannyi  tűszúrás  az 
elkeseredett  magyar  szíveknek.  Eemény  pedig 
ebből  a  nyomorúságból  való  kijutásra  alig  van. 
A  nemzet  leghatalmasabb  erőfeszítése  hiábavaló 
volt,  letiporták  mégis  s  Európa  «vállvonítva 
kullogott  tovább.  >» 

Az  irodalmi  viszonyok  is  elég  szomorúak. 
Eleinte  úgy  látszik,  hogy  mindent  elülröl  kell 
kezdeni.  «Oda  vag^'unk  visszavetve,  —  írja 
Nagy  Ignácz  Aranynak  —  hol  a  megboldogult 
Regélő  idejében  voltunk,  söt  talán  még  annál 
is  hátrább."  0  az,  ki  a  szabadságharcz  után  az 
első  szépirodalmi  lapot  megindítja,  a  Höhjyfu- 
tári,  mely  tudvalevőleg  napilap  volt.  Merész 
vállalkozás  1849  végén!  Nyomában  csakhamar 
több  szépirodalmi  lap  keletkezett :  Szilágyi  Sán- 
dor Magyal'  emléklapok-jdi,  mely  betiltatván, 
Magyar  írók  Füzetei,  majd  Pesti  Röpíuek  czí- 
men  jelent  meg  1850-ben,  Yahot  Imre  Reménye, 
Szilágyi  Virgil  Budapesti  Viszhayigjai,  Jókai 
J)éUbdb}2i,  Pákh  Szépirodalmi  Lapok-jsL,  Csá- 
szár Divatcsarnoka.  Mindezek  azonban  csak 
rövid    ideig    éltek,    megbuktak    egymás     után. 

('Sem  író,  sem  olvasó  közönség  nincs »,  —  írja 
Jókai  1851-ben.  Később  olvasó  akad,  a  köny- 
vekre is  van  elég  előfizető,  de  a  költők  nem 
írnak.  « Kifogytak,  kiszáradtak,  kihaltaké,  — 
mondja  Arany  —  «Kerényi  meghalt!  Bozzai 
Pali  meghalt!  miért  nem  halunk  meg  mind- 
nyájan ! »  A  fiatalabb  írói  nemzedékben  pedig 
nincs  sok  köszönet,  Pesten  czivakodnak,  tor- 
zsalkodnak. A  tehetségek  helyét  féltehetségek, 
söt  egészen  tehetségtelen  író  emberek  foglalják 
el,  kiknek  éretlen  zaja  a  jobbakat  boszúsággal 
tölti  el.  ((Iszonyú  sok  lerúdalni  való  állat  kezdi 
rágni  a  bógácskórót  Parnassus  körül  .  .  .  —  írja 
Arany  Szilágyi  Sándornak.  —  Botot  nekik,  míg 
el  nem  rontják  a  közönség  ízlését  .  .  .  Hiszen 
inkább  semmi  irodalom,  mint  oly  botrányosan 
infamis ! »  Ezek  ellen  kezdi  Vojtina  levelei  örs- 
cséhez  ez.  szatíra- ciklusát,  de  azután  abbahagyja, 
megsajnálván  őket,  «hisz  magyarul  döngicsél- 
tek». 

Ezek  azok  a  hatások,  a  melyek  Arany  lelkét 
ez  időben  érik.  A  nemzet  reménytelen  jövője, 
az  abszolutizmus  nyomása,  az  irodalom  züllése 
mélyen  hatnak  rá  és  érzékeny  lelkét  tekintve 
mélyebben,  mint  másokra.  Petőfi  halála  is  nagy 
csapásként  sújtja.  Bánatáról  ékesen  szólnak 
azok  a  költeményei,  melyekben  legjobb  barátja 
emlékének  áldoz.  Volt  s  akadt  később  is  ba- 
rátja, kiket  szeretett  és  becsült,  de  oly  kedves 
egyik  sem  volt  szívének,  mint  ö.  A  folyton  lán- 
goló ifjú  idősebb  barátját  is  lángra  tudta  gyúj- 

tani:  "láng  gyúlt  a  láng  gerjelminél  ...»  Ha- 
lála Aranyt  lelki  támaszától  fosztotta  meg.  Et- 
től kezdve  a  csüggedés  és  kételkedés  mind  job- 
ban erőt  vesz  rajta.  Nincs  nyugalma  nagyobb 
epikai  alkotásra.  To'di-íéle  hös-idylli  képeket  nem 
tudna  most  rajzolni.  cMint  a  patak,  —  úgy- 
mond —  melynek  útjába  sziklatömbök  henge- 
rültek, egyszerre  irányát  veszti :  egy  része  tóvá 
tesped,  más  része  több  ágra  szakadva  keresi  a 
kifolyót,  de  különböző  szerencsével;  némely 
ágacska  vékony  hegyi  csurgó  alakjában  mene- 
kül, más  vadvíz  gyanánt  bukkan  elő,  más,  egy 
darabig  futva,  posvánnyá  lapul,  vagy  iszap  és 
fövénytalajban  vész  el  :  úgy  voltam  én.  Hajtott 
a  munkaösztön,  de  nem  találtam  irányomat.)) 
Lelke  tele  csüggedéssel,  elégedetlenséggel.  Mélabú 
fogja  el,  kedélye  el-elborul.  legföljebb  humor- 
ban enyhül  kissé.  Nem  csoda,  hogy  Homerostól 
a  « hunyó  dicsőség  lantosa »,  Ossián  fele  fordul, 
Shakespeare-töl  pedig  Byron  felé.  A  lángeszű 
és  dúlt  lelkű  B3rron  pesszimizmusa,  keserű  ka- 
czaja,  czinizmusa,  mélabús  ellágyulásai  és  sötét 
rajzai  vonzzák  leginkább. 

Katalin-j^,  mely  1850-ben  a  Magyar  írók 
Füzeteihen  s  aztán  önállóan  jelenik  meg,  e 
byroni  hangulatának  szülötte  s  azért  oly  kü- 
lönböző addig  írt  költeményeitől.  Tárgyát  s 
anyagát  Arany  ugyanonnan  vette,  ahonnan 
Murány  ostromáéi,  t.  i.  Mednyánszky  könyvé- 
ből, melyben  Die  Mauerblende  zu  Budethia 
czímen    találta    a    XVH.    századbeli   történetet. 

A  vágmenti  Budetin  vár  vasakaratú  ura,  Szú- 
nyog, leányát,  Katalint,  Jakusicshoz,  Oroszlánkö 
urához  kényszeríti,  bár  a  leány  Forgács  lova- 
got szereti.  Hiába  minden  könyörgés,  a  zsar- 
nok apa  megtartatja  az  eljegyzést.  Forgács  az 
eljegyzés  éjjelén  találkozik  Katalinnal.  Meg- 
lepik őket  s  a  felbőszült  Szúnyog  befalaztatja 
leányát.  Forgács  fegyvereseivel  kimenti  bör- 
tönéből s  magával  viszi.  Menekülés  közben 
Jakusicscsal  találkozik,  kivel  megvív  és  elesik. 
Katalin,  hogy  atyja  boszújától  meneküljön,  a 
gyűlölt  Jakusics  nejévé  lesz.  (Katalinról  még 
annyit  tudunk,  hogy  később  II.  Balassa  Bálint- 
hoz, a  költőhöz  ment  férjhez).  —  E  tárgyat 
Arany  előtt  is  feldolgozták,  a  feldolgozások 
közül  Jakab  István  Zsarnok  apa  ez.  drámája 
a  legfigy elemre  méltóbb  (1836).  Arany  ekkori 
hangulatának  s  a  művészi  hatásnak  megfelelőbb 
tragikus  véget  ad  a  történetnek:  Katalin  is 
meghal  s  apja  megörül.  Mint  a  Murány  ostromá- 
ban,  itt  is  követi  Mednyánszky  szép  elbeszélé- 
sét a  részletekben.  Szúnyog  jellemét,  a  vidék 
leírását  készen  kapja,  valamint  a  mese  vázla- 
tát is,  csak  az  előzmények  közül  mellőz  né- 
hányat s  az  eseményeket  jobban  összpontosítja. 
Petőfi  Salgó-jáv2i  is  emlékeztet  némileg  az 
örülés  rajzolásával,  csakhogy  Aranynál  e  rajz 
művészibb  és  mélyrehatóbb  s  már  Shakespeare 
tanulmányozására  vall.  Mindenesetre  Byron 
hatása  a  legszembeszökőbb  rajta,  még  pedig 
a  Parisinaiáé,   mely  a  ferrarai   fejedelem  szép 

nejének  a  fejedelem  törvénytelen  fiával  szött 
bűnös  viszonyáról  szól.  A  férj  és  apa  maga 
itél  felettük  s  mindkettőjüket  kivégezteti  a  tör- 
ténelem szerint.  Byron  Parisina  sorsát  illetőleg 
kétségben  hagy  bennünket  s  a  fejedelem  lelki 
furdalásait,  lelki  btinhödését  festi.  A  kegyetlen 
Ítélet  s  a  lelki  bűnhődés  a  két  legfontosabb 
egyező  vonás,  de  főleg  az  előadás  az,  melyben 
Katalin  s  a  Pansina  egyezik.  Parisina  Ijrrai 
elbeszélés,  mely  nem  epikai  tárgjálagossággal, 
hanem  hézagosan,  bizonyos  szubjektív  izgalom- 
mal, lírai  részletekkel  átszőve,  drámai  képek- 
ben állítja  elénk  az  eseményeket  (minők  az  íté- 
let, a  kivégzés  élénk,  színes  jelenetei).  Ilyen  a 
Katalin  is.  A  történet  balladás  rohamossággal 
egymást  kergető  képekben  gördül  le. 

Az  Aranynál  megszokott  világosságot  és  plasz- 
ticitást homály  és  álomszerű  elmosódottság 
váltja  fel.  Az  alakok,  még  az  aránylag  elég 
realisztikus  Szúnyogét  sem  véve  ki,  álomszerűek. 
Ez  az  álomszerüség  uralkodik  a  holdvilágos  éj 
félhomályába  merült  remek  tájképeken  s  a  há- 
borgó lelkek  rajzán.  A  költő  lírai  kitérésekkel 
szakítja  meg  elbeszélését  (legszebb  az  egymást 
viszontlátó  szerelmesek  hangulatának  végtelenül 
finom  rajza :  5).  A  balladás  rohamosság  és  szűk- 
szavúság azonban  ilyen  hosszabb  költeményben 
fárasztó.  Képzeletünk,  melyet  a  költő  oly  sokáig 
hajszol,  csakhamar  belefárad  a  rohanásba. 
A  rövid  soros  byroni  versforma  a  rímek  foly- 
tonos   csengésével    csak     fokozza     fáradságun- 

kat,  bár  a  tartalommal  művészi  összhangban 
van. 

Maga  a  költő  ezt  mondja  Katalinról:  ((Ka- 
talint különösen  Byron  beszélyei  után  képez- 
tem, az  egészet  inkább  forma-gyakorlat  végett, 
mint  költői  czélból  s  alkalmat  rá  adott  az, 
mert  olvastam  valahol  Byronnál,  hogy  e  nyolcz 
syllabás  forma  ellen  panaszkodik  s  benne  mo- 
zogni nem  tartja  könnyűnek.  Ha  ö  a  rímgaz- 
dag s  egytagú  szókkal  bővelkedő  angol  nyelv- 
ben bajosnak  találta  e  formát :  én  meg  akarám 
kisérteni  a  rímszegény  s  hosszú  szavaktól  ne- 
hézkes magyar  nyelven,  miután  nagyobb  ily- 
nemű költeményt  rím  s  mértékben  kivivé,  ná- 
lunk még  nem  ismertem.))  Maga  azt  tartja  köl- 
teménye főhibájának,  hogy  nagyon  elhalmozta 
képekkel  egyiket  a  másikba  fűzve.  —  Ez  a  nyi- 
latkozat jellemző  Arany  szigorú  ön-kritikájára, 
mely  ebben  az  esetben  a  kelleténél  szigorúbb, 
főleg  abban,  hogy  szép  és  értékes  költeményét 
csak  forma  gyakorlatnak  mondja. 

A  Bolond  Istók,  melynek  első  énekét  1850-ben 
írta,  legszubjektivebb  epikai  műve.  A  szabadság- 
harcz  után,  mint  maga  mondja,  kedélyéhez  s 
az  általános  hangulathoz  illő  tárgyat  keres  s 
azt  Bolond  Istókban  találja  meg,  mely  fesztelen 
alakjában  mind  szubjektív  élményei  s  érzelmei, 
mind  a  közhangulat  humorának  kifejezésére 
alkalmasnak  látszott.  Az  első  énekkel  azonban 
akkor  abban  maradt  a  nagynak  tervezett  munka. 

Czíme   mindjárt   Petőfi    Bolond  /sío7gát  jut- 

tatja  eszünkbe  s  fölmerül  az  a  kérdés,  hogy 
van-e  valami  kapcsolat  a  kettő  között.  Tudjuk, 
hogy  Petőfi  mézeshetei  után  1847  végén  irta 
költeményét,  miután  Aranyékat  meglátogatta 
Szalontán.  Lehetséges,  hogy  beszélgettek  róla, 
figyelmeztették  egymást  a  jó  tárgyra,  vagy  tán 
el  is  határozták,  hog}-  mind  a  ketten  irnak 
róla,  mint  előbb  Murányról.  Az  bizonyos,  hogy 
mind  a  két  költemény  humoros  (hősük,  Bolond, 
miatt  kellett  azzá  lenniök),  hogy  mind  a  két 
költő  részben  magát  rajzolja  hősében  s  ezért 
mind  a  két  Istók,  noha  Bolond  a  neve,  nem 
bolond,  csak  nem  közönséges  ember,  különben 
semmi  rokonság  sincs  köztük.  Érdekes,  hogy 
az  epikus  Arany  ebben  sokkal  kevésbbé  tárgyi- 
lagos, mint  a  lirikus  Petőfi. 

Az  első  éneknek  rövid  foglalata  az,  hogy 
egy  vén  csősz  leányának  gyereke  születik  (ez  a 
leendő  hős)  s  vak  felesége  ugyanakkor  meghal. 
A  temetésre  keresztelő,  következik,  a  vén  része- 
ges Erzsók  asszony  azonban  a  paptól  vissza- 
jövet elesik  és  elalszik  az  úton,  a  gyereket 
elviszik  a  kóbor  czigányok  s  egy  paraszt  or- 
gazdának adják  el. 

Arany  csak  huszonhárom  év  múlva  vette  elő 
a  félbehagyott  munkát  s  akkor  irta  meg  a  má- 
sodik énekét,  melyben  saját  debreczeni  diák- 
életét, szinészkedését,  kiábrándulását  rajzolja. 
Fájdalom,  e  két  éneknél  s  két  ének  vázlatánál 
több  nem  készült  el  ebből  az  érdekes  költe- 
ményből, mely,  mint  a  világirodalomnak  annyi 

más  költeménye,  Byron  Do7i  Juani?i  hatását 
mutatja.  Byron  e  genialis  müvében,  melyet 
egyformán  nevezhetnénk  lirai  regénynek,  vagy 
regényes  lírai  költeménynek,  regényes  szatírá- 
nak, vagy  humoros  korrajznak,  szakít  az  epikus 
költőnek  azzal  a  tulajdonságával,  hogy  szeré- 
nyen háttérbe  vonul,  alakjai  mögé  búvik,  ha- 
nem ledobván  az  objektivitás  láthatatlanná  tevő 
palástját,  egyéniségének  egész  erejével  kiáll  a 
cselekvés  szinterére.  Mint  a  görög  kórus,  min- 
dent megmagyaráz,  megjegyzésekkel  kísér,  nem 
titkolja  el  érzelmeit  sem,  melyeket  a  történtek 
benne  keltenek,  sőt  maga-magáról,  emlékeiről, 
hangulatairól  is  szeret  beszélni  s  más  egyébről 
is,  a  mi  ))ad  vocem))  eszébe  jut.  A  mesével 
nem  törődik,  csak  fonalnak  tartja,  mely  arra 
való,  hogy  eszméi  gyöngysorát  felfűzze  rá. 
A  legmodernebb  fogalmakat  és  kifejezéseket  s 
a  legkülönbözőbb  idegen  szavakat  viszi  bele 
költeményébe,  a  mi  előtte  ily  mértékben  lehe- 
tetlennek látszott.  S  ezt  a  chaotikus  anyagot 
humorával,  szatírájával,  lángesze  erejével  csodá- 
latosan egységessé  teszi. 

Aranyt  lebilincseli  a  nagy  angol  költő  szel- 
hatásától  nem  tud,  de  nem  is  akar 
szabadulni.  A  Don  Jüan  stanzákban  (ottava 
rima)  van  írva.  Arany  is  ezt  választja  formául 
(a  forma  nehézsége  is  csábította  bizonyára). 
Az  előadás  módjában  is  hü  követője  Byronnak. 
Ö  is  a  legelején,  hőse  születésén  kezdi  a  tör- 
ténetet,    melyet    átsző    szubjektív     kitéréseivel, 

közbevetéseivel.  Szól  saját  hangulatairól,  emlé- 
keiről, munkáiról,  a  humorról,  a  phrenologiá- 
ról,  a  halálról,  Byronról  stb.  Jellemző  külön- 
ben, hogy  oly  hosszú  kitérések,  mint  mesteré- 
nél, nincsenek ;  ezt  erős  formaérzéke  magya- 
rázza. A  mese  nem  mellékes,  bár  szabadabban 
bánik  vele,  mint  más  munkáiban.  De  nemcsak 
különálló  kitérésekben,  hanem  tömérdek  közbe- 
szött  szatirikus,  humoros,  vagy  komoly  megjegy- 
zésben is  kifejezi  hangulatait  és  gondolatait, 
mint  Byron.  A  modern  fogalmakat  s  idegen 
szavakat  is  épen  úgy  használja.  Idegen  szó 
(latin,  görög,  német,  franczia,  angol,  olasz) 
körülbelül  száz  van  a  Bolond  htok  két  éneké- 
ben. Byron  humora  legtöbbször  gúnyba  csap 
át,  söt  nem  egyszer  czinizmusba.  Aranynál  is 
van  elég  szatirikus  reflexió,  de  czinizmus  nincs, 
ezt  nem  tanulta  el.  Humort  sem  kellett  tőle 
tanulnia.  Humoruk  sötétebb,  kesernyésebb  volta 
mindkettejük  egyéniségeben  leli  magyarázatát. 
A  Bolond  Istók  két  éneke,  nem  hiába  hosszú 
idö  választja  el  őket,  igen  különböző.  Mind  a 
kettő  más  hangulat  szülötte.  Az  első  ének  a 
költő  zilált  lelkiállapotát  tükrözi  s  valóban  jól 
fejezi  ki  az  akkori  közhangulat  humorát  Csupa 
nyomor!  A  hitvány  csőszkunyhó,  a  haldokló 
vak  anya,  az  újszülött,  ki  ájult  anyja  mellett 
a  földön  hever,  a  vén  iszákos  csősz,  ki  önzés- 
ből siratja  feleségét;  a  nyomorult  temetés  az 
isten  nevében  éneklő  rektorral  s  a  röhögő 
énekes-gyerekekkel,    a    részeges    sirató  asszony, 

ki  a  megholtnak  legnagyobb  rágalmazója  volt 
s  ki  ködös  fővel  leány  névre  kereszteltetvén  a 
fiút,  visszaútban  « négyfelé  terül » ;  a  tolvaj, 
rongyos  czigánynép,  az  orgazda  —  mily  sötét 
alakok,  mily  sötét  szinek,  melyekben  a  költő 
gyönyörűségét  találja!  Nem  csoda,  hogy  ezekre 
humora  sem  tud  vonzó  derűt  árasztani,  úgy- 
hogy az  egész  inkább  lehangol,  mint  fölemel. 
Hatásában  emlékeztet  Petőfi  Apostolársi.  Lehet, 
hogy  a  nyomornak  sötét  képei,  melyeket  Petőfi 
rajzol,  hatottak  rá,  a  vén  tolvaj  akasztófa- 
humorát {Apostol  V.,  VL,  VII.)  mintha  a  csősz 
örökölte  volna  is;  de  azért  több  része  van  az 
első  ének  komor,  vigasztalan  képeinek  megfes- 
tésében a  vigasztalan  kor  hangulatának,  mint 
az  Apostolnok, 

A  második  éneket,  melyről,  noha  későbbi 
kor  terméke,  legyen  szabad  már  itt  szólanunk, 
már  öregségében  irta  a  költő  s  egészen  ifjúkori 
emlékeinek  szentelte.  Ez,  mely  kevésbbé  láttatja 
Byron  hatását,  eredetiségben  meghaladja  az  elsőt. 
Emebben  nem  találjuk  meg  mindig  a  költő 
egyéniségét,  abban  ott  van  az  igazi  Arany. 
Kerek  egész  magában  is :  egy  ábrándozó  ifjú 
csalódása,  egy  fejlődésnek  induló  kiváló  tehet- 
ség megtörése.  Egy  kis  regény  s  hány  « közön- 
séges»  embernek  ifjúkori  —  egyetlen  —  regénye! 

Arany  humorának  egész  gazdagságával  árasztja 
el  ifjúsága  élményeit.  Erezzük  a  szeretet  me- 
legét, mellyel  az  öreg,  tört  szívű  költő  mintegy 
átöleli  ifjúkori  énjét  s  megértjük,  hogy  a  jelen 

nyomorúságát  feledve  örömmel  idöz  azokkal, 
«a  kik  másszor  voltak  w  s  derült,  néha  Mikesre 
emlékeztető  humorral  szól  a  múltról.  Olykor 
megvillantja  szatírájának  pengéjét,  olykor  a  régi 
keserűség  egy-egy  nyomát  vesszük  észre  elbe- 
szélésében, de  általában  mélázva,  nyugodt  lelki 
derűvel  mosolyog  az  ifjú  korában  oly  «nagy» 
dolgokon,  melyek  szemében  kicsinyekké  zsugo- 
rodtak azóta.  S  mily  élesen  lát  minden  rész- 
letet! milyen  realisztikus,  élettől  duzzadó  min- 
den alakja  és  jelenete !  A  vándorszinész-élet 
igazabb  és  rövidségében  mesteribb  rajzát  ennél 
hiába  keressük. 

Arany  a  Bolond  Istókot  humoros  művé  al- 
kotta. Ezt  meg  is  mondja  az  elején,  sőt  a  hu- 
mornak remek  fejtegetésével  kezdi.  Valóban  a 
hosszabbak  között  ez  a  leghumorosabb  müve, 
melynek  mind  alaphangulata,  mind  egész  elő- 
adása igazán  humoros.  Ebben  találjuk  meg  azt 
a  « víg- szomorkás*,  nevettetve  szívreható  han- 
gulatot, mely  komoly  mélázásból  tréfába,  ke- 
serűségből kaczagó  jókedvbe,  gúnyból  elnéző  és 
szerető  mosolyba  csap  át  folytonos  kaleidoszkop- 
szerü  változatossággal.  Megannyi  ellentét  és 
egyenetlenség  s  együtt  mégis  merő  összhang. 

Bolond  Istókot  humoros  regénynek  nevez- 
hetjük, mely  a  világirodalom  e  nemű  alkotásai- 
val töredékként  is  méltán  versenyez. 

1852-ben  egy  barna  borítékos,  kezdetleges 
czímképpel  díszített  kis  kötet  jelenik  meg  ilyen 
czimen:    Nagyidai    rzigányok.    Hősköltemény 

négy  énekben,  írta  Arany  János.  Ez  a  komikus 
hősköltemény  Nagyida  várának  ostromáról  szól, 
mely  a  krónika  szerint  1556-ban  történt.  La- 
banczok  ostromolják,  czigányok  védik.  Vége  az, 
hogy  a  könnyelmű,  puskaporukat  elpuffogató 
czigánynépen  diadalmaskodnak  az  élhetetlen 
labanczok  s  ebrúdon  vetik  ki  őket  a  várból. 
Ezt  az  anekdotaszerű  történetet  Arany  több 
feldolgozásból  ismerte,  de  főforrása  valószínűleg 
egy  eddig  ismeretlen  ponyvairodalmi  termék 
lehetett.  Arany  elbeszélése  szerint  a  szorult 
elyzetben  levő  várból  kiosonnak  a  magyarok 
s  rábízzák  a  védelmet  a  czigányokra.  Csóri 
vajda  azonnal  örökös  fövajdának  akarja  magát 
kikiáltatni;  ezt  azonban  Diridongó  s  párthívei 
ellenzik.  Nagy  verekedés  támad,  melyet  a  ravasz 
vajda  úgy  csillapít  le,  hogy  nekik  adja  az  élés- 
tár kulcsait.  Ezzel  meghódítja  a  czigányszíve- 
ket.  Óriási  dáridót  csapnak  s  puskaporukat 
mind  elpuffogtatják.  Az  ágyúdörgéstől  megszep- 
pent Puk  generális  haditanácsot  tart,  melynek 
bölcs  határozata  olyan  kárt  okoz  a  labanczok- 
nak,  hogy  kénytelenek  abbahagyni  az  ostro- 
mot. 

Csóri  ezalatt  elalszik  kártyavettetés  közben, 
álmában  nagy  kincset  talál,  fényes  diadalt  arat 
a  németeken,  győztesen  tér  vissza  a  várba  s 
megalapítja  nagy  Czigányországot.  Erre  felébred 
s  látja,  hogy  a  németek  menekülnek.  A  czigá- 
nyok kiabálásából  azonban  megértik,  hogy  el- 
fogyott a  puskaporuk,  visszafordulnak,  elfoglal- 

ják  a  várat  s  a  czigányokat  vajdájukkal  egye- 
temben kikergetik. 

Arany  kompoziciójának  legnagyobb  jelessége 
az  álomnak  művészi  beleszövése  a  mesébe, 
melynek  főrészévé  válik.  A  valóság  csak  a  kez- 
det és  a  vég.  Az  álomnak,  álomszerüségnek 
éreztetése  az  olvasóval  Csóri  elalvásakor  és  föl- 
ébredésekor, valamint  az  álomban  történtek 
elbeszélésében  többször  dll.  ének  24.,  26.,  27., 
28.,  118.,  119.  versszak)  s  a  mesei  elemek  fel- 
használása által  lélektanilag  tökéletes  és  külön 
méltatásra  volna  érdemes.  Másik  jelessége  a 
költeménynek  a  czigány-milieunek  sok  apró, 
realisztikus  vonásból,  megfigyelésből  megalkotott 
remek  rajza.  Igazi  czigányélet  lüktet  a  cselek- 
vényben. Arany  képzeletének  realisztikusan  meg- 
jelenitő  erejével  ennek  az  életnek  hangulatába 
is  tökéletesen  bele  tud  ringatni  bennünket. 
Czéljának  s  a  komikus  eposz  természetének  meg- 
felelően az  egyének  jellemzését  elejtve,  itt  csak 
fajt  jellemez  (még  Csóriban  is)  s  a  tömegjele- 
netek mesteri  festésével  lepi  meg  az  olvasót. 
De  vannak  még  e  genialis  költeménynek  más 
j  élességei  is. 

Arany  maga  azt  mondja  róla,  hogy  eposza 
•  oly  kedélyállapot  kifolyása,  midőn  a  világ  fo- 
lyásával és  önmagával  meghasonlva,  torz-alakok 
festésében  akart  kárpótlást  keresni*,  másutt  a 
költeményt  <'a  pessimismus  nyelvöltögeté8ének»> 
nevezi.  A  Bolond  Idók  II.  énekében  (3  10.) 
fejti   meg   ezeket  a  homályos  nyilatkozatokat  s 

eposzának  titkos  czélzatát.  E  szerint  a  czigányok 
harcza  a  magyar  szabadságharcz  torzképe : 

így  én,  a  szent  romon,  emelve  vádat 
Magamra,  a  világra,  ellened  : 
Torzulva  érzem  sok  nemes  hibádat, 
S  kezdek  nevetni  a  sírás  helyett ; 
Bongy  mezbe  burkolám  dicső  orczádat. 
Hogy  rá  ne  ismerj  és  zokon  ne  vedd  : 
S  oly  küzdelemre,  mely  világcsoda, 
Kétségb'esett  kaczaj  lőn  Nagy-Ida. 

A  költő  szavai  megdöbbentő  világosságot 
árasztanak  a  költeményre.  Az  eddig  csak  ko- 
mikus alakok  és  helyzetek  egyszerre  szatiriku- 
sokká válnak  előttünk,  a  czélzásokat  megértjük 
s  mindennek  forrását  a  keserű  humorban  ta- 
láljuk meg.  Ismét  ezzel  a  három  elemmel  van 
dolgunk,  melyekből  az  Elveszett  alkotmány  is 
alakult :  a  komikummal,  szatírával  és  humorral. 
Különválasztásuk  nagyon  nehéz,  szinte  lehetet- 
len, annyira  egymásba  játszanak.  Pl.  a  la- 
banczok  haditanácsa  merő  kaczagtató  komi- 
kum s  egyszersmind  legélesebb  szatírája  egy 
régi  osztrák  haditanácsnak,  a  jelenet  előadása 
pedig  humoros.  E  három  elem  legművészibb 
vegyülete  a  Nagijidai  czigányok. 

Az  elveszett  alkotmány  eposz-parodia  már 
hexameteres  versformájánál  és  stílusánál  fogva 
is ;  Vörösmarty  és  iskolája  eposzainak  paródiája, 
kifigurázása  minden  sértő  czélzat  nélkül.  A  Nagy- 
idat czigányok  víg  eposz,  melyben  az  eposz- 
paródia nem   lényeg,   csak  egyik  eszköze  a  hu- 

mórnak.  Az  eposzi  stílust  alig  parodizálja,  helyébe 
eg}'öiitetü  népies  nyelv  lép.  A  tartalomban  már 
több  a  paródia.  Van  itt  is  tréfás  invocatio. 
Pompás  a  humoros  enumeratio,  mely  felvonul- 
tatja előttünk  a  szedett-vetett,  rongyos  czigány 
hősöket,  kikről  az  eposzok  módjára  tud  egy-egy 
jellemző  vonást,  sőt  történetet  mondani.  A  tisz- 
tes Laboda,  labancz  részről  pedig  Kusztora, 
Nestornak  paródiái.  A  czigányok  verekedése, 
valamint  a  Csóri  álmában  vívott  harcz  remek 
parodisztikus  csataleh-ások.  Az  utóbbit  az  erős 
torzítás  s  a  költő  tréfás  közbevetései  (pl.  lenya- 
kazván egymást,  szépen  megbékéltek;  mégíg 
halott  volt  ö,  a  milyen  csak  kellett  stb.) 
kiválóan  humorossá  teszik.  Kiemeljük  a  humo- 
ros hasonlatokat  (köztük  «homerosi  hasonla- 
tok*), melyeknek  nagy  tömege  mindvégig  fenn- 
tartja a  derült  hangulatot.  Pompás  a  humoros 
Álom-allegoria.  Milyen  más  a  Toldi  szemét 
lezáró  álom,  mely  pillangó  képében  jelenik 
meg!  Ez,  mint  czigányok  álmához  ílhk :  csön- 
desen, mezítláb  jön,  hogy  a  vigadókat  meglop- 
hassa. Hatásának  leírása  is  mesteri.  A  humoros 
hangulatot  szolgálják  a  művészileg  közbeszött 
népmesei  elemek  és  a  régi  czigány-adomák, 
valamint  a  költő  szubjektív  közbevetései. 

Egyes  részei  szembetűnően  szatirikusak  s  vagy 
általános  magyar  hibákra,  vagy  a  szabadság- 
harczra  vonatkoznak.  Erősen  szatirikus  Csóri 
vajdának,  a  nagy  álmodónak  jellemzése,  ki  dia- 
dalról,   czigányorsz ágról,  új  veres  nadrágról  ál- 

modozik,  ki  sokat  szónokol,  de  csak  álmában 
cselekszik,  még  akkor  sem  valami  okosan,  pl. 
mikor  a  hivatalokat  a  legkevésbbé  alkalmasok 
közt  osztja  ki.  A  hiú,  önző,  meggondolatlan 
vezérnek  népe  is  olyan:  pártoskodik,  az  « egyet- 
értés közte  igen  vékony)),  marakodik  a  kon- 
ezon,  de  önzését  kielégítve,  mindjárt  megbékül ; 
szereti,  ha  Csóri  sűrűn  emlegeti  páratlan  vol- 
tát. Csak  egy-két  feltűnőbb  szatirikus  vonást 
említettünk.  Még  élesebb  gúnynyal  rajzolja  a 
nemetek  nagyképű  ostobaságát,  élhetetlenségét, 
pöffeszkedését,  gyávaságát.  Ezzel  szerez  a  czigá- 
nyoknak  és  magának  elégtételt. 

A  költeménynek  korában  nem  volt  nagy  ha- 
tása. Egy-két  lap  dicsérte,  de  többen  megtá- 
madták, így  Toldy  Ferencz  is,  a  ki  szerint  az 
egész  « áldatlan  üresség*  és  « szomorú  aber- 
ratiója  egy  ritka  szép  léleknek.))  Venni  se  vet- 
tek 8  a  könyv  később  is  ((százszámra  hevert 
Julias  Müllernél.))  Pedig  a  Nagyidai  czigányok 
Arany  leggeniálisabb  humoros  epikai  költeménye 
mind  keletkezésének  körülményeit  és  tárgy- 
választását, mind  szerkezetét,  mind  komikai 
és  humoros  ötletekben  való  rendkívüli  gazdag- 
ságát tekintve. 

Még  néhány  kisebb  humoros  elbeszélő  köl- 
teményt írt  Arany  az  ötvenes  években.  A  Jóka 
ördöge  (1851)  «pór  rege))  a  Rózsa  és  Ibolyá- 
nak  humoros  párja,  a  legvígabb  magyar  nép- 
mese, mely  csak  úgy  duzzad  a  népies  zamatú 
derült  humortól,  nevettető,  komikus  fordulatok- 


tói.  sziporkázó  ötletektől.  Valóságos  kis  remekmű 
a  maga  nemében  A  fülemülével  (Í854)  együtt, 
melyben  a  minden  apróság  miatt  pörösködö 
magyart  figurázza  ki,  de  nem  éles  gúnnyal. 
A  költő  mulat  és  mulattat,  de  nem  boszanko- 
dik ;  gúnyol,  de  jókedvűen  tréfálva.  A  bajusz 
(1854)  ezekkel  összemérve  nem  oly  sikerült. 
Mesterkéltebbnek  látszik,  nyelve  sem  az  a  törül- 
metszett  s  humoros  erőt  sugárzó  népnyelv,  mint 
az  előbbieké  és  A  hegedű  (1853;  ez.  kedves  kis 
humoros  legendáé. 

Itt  lesz  helyénvaló,  ha  Arany  humoros  nyel- 
véről szólunk,  mellyel  humoros  hangulatait  oly 
tökéletesen  át  tudja  ültetni  az  olvasó  lelkébe. 
Először  is  felhasználja  a  népnyelv  meglevő  esz- 
közeit, vagyis  olyan  szavakat  és  szólásokat  hasz- 
nál, melyek  a  népnél  is  csak  tréfás  beszédben 
járatosak  (pl.  csücsül,  rátehénkedett,  egy  vak 
lóért  nem  adnám).  Másodszor  közönséges,  min- 
dennapi szavakat  és  szólásokat  használ,  melyek 
a  költői  nyelv  megszokott  választékosságával 
ellentétesek.  Ebből  az  ellentétből  fakad  a  hu- 
moros hatás  (pl.  ámuló  pofákkal,  ezt  az  izét, 
szusz,  lotyog  a  lóháton).  Harmadszor  idegen 
szavakat  használ.  Itt  is  ellentét  van  a  költői 
nyelv  tisztasága  s  az  idegen  szó  között.  Ne- 
gyedszer a  szavakat  tréfásan,  tréfás  kapcsola- 
tokban alkalmazza.  Ez  legfontosabb  kifejező 
eszköze  humorának  s  az  előbbi  hármat  is  magá- 
ban foglalhatja.  A  tréfás  kapcsolat  a  megszo- 
kottól eltérő,    furcsa,    fonák  s  épen  azért  meg- 

lepö,  disszonáns  s  a  humornak  két  alkotó  ele- 
mét, a  komolyat  és  nevetségest  rejti  magában 
(pl.  csősze  indulatának,  a  prózát  is  megette, 
bevette  a  várnagyi  hitet,  a  direktor  szent  ajta- 
ján, bagót  csemegézve  stb.).  Ide  tartoznak  a 
szójátékok,  szójátékfélék  is  (pl.  behunyott  sze- 
mével oly  szomorún  néz  ki).  A  tréfás  trópusok 
és  figurák  kitalálásában  is  nagy  mester,  kinek 
nyelvművészete  páratlan  a  legkülönbözőbb  hu- 
moros hatások  előidézésében. 

VII. 

A  tanárság  a  jegyzöségnél  kellemesebb,  úgy- 
szólván ((irodalmibb')  foglalkozás  volt  s  Arany 
jobban  is  szerette.  Ismert  lelkiismeretességénél 
fogva  psedagogiai  tapintattal  s  nagy  gonddal 
tanítja  különösen  a  magyar  irodalmat,  maga 
állapítván  meg  az  egész  tanítandó  anyagot  s  a 
tanítás  menetét  és  diákjai  számára  tömör  iro- 
dalomtörténeti jegyzetet  készít.  Olvasókönyvet 
is  szerkeszt  Szilágyi  Sándorral  együtt,  de  később 
belefárad  s  abbahagyja.  A  tanulók  gyakorlatai- 
nak javítása  (négy  osztályét  javítja  kéthetenként) 
már  nagyon  terhére  van,  mert  végtelen  pontos- 
sággal az  utolsó  betű-hibáig  kijavít  minden 
egyes  dolgozatot  s  ez  sok  idejét  emészti  fel. 
Elkedvetlenítik  a  kormánynak  a  felekezeti  isko- 
lákkal szemben  tanúsított  zaklatásai  s  germa- 
nizáló  törekvései  is.  Körösi  tanárkodása  alatt 
máshová  is  hívják  tanárnak :  Debreczenbe,  Sza- 

lontára,  Pestre  a  kereskedelmi  akadémiához, 
8Öt  Kecskemétre  direktornak  is,  ö  azonban  nem 
akarja  a  már  ismert  terhes  hivatalt  egy  újabbal 
8  talán  még  terhesebbel  fölcserélni. 

Diákjai  tisztelik  és  szeretik,  kollégáival,  kik 
között  ott  látjuk  Mentovich  Ferenczet,  Losonczi 
Lászlót,  Szász  Károlyt,  Szilágyi  Sándort,  Szabó 
Károlyt,  Acs  Zsigmondot  és  Tomory  Anasztázt, 
jó  viszonyban  van.  író  barátai  és  ismerősei 
közül  gyakran  megfordul  házánál  egyik-másik, 
így  Gyulai  Pál,  Cseugeiy  Antal,  Salamon  Fe- 
rencz,  Lévay  József,  néha  Kemény  és  Toldy  is, 
másokat  nem  említve.  Legjobb  barátja  Petőfi 
halála  után  a  közös  barát,  Tompa.  Öt  évi  leve- 
lezés után  csak  1852  elején  ismerkednek  meg 
személyesen,  mikor  Tompa  ellátogat  Körösre. 
«Piemek  fiú,  —  írja  róla  Arany  sógorának, 
Ercseynek  —  kit  nemcsak  becsülni,  hanem 
szeretni  is  kell. »  Az  1855-iki  szünidőt  Tom- 
páéknál  tölti  családostul  Hanván.  Igazán  vidám 
és  boldog  napokat  töltenek  együtt.  Sok  kirán- 
dulást tesznek,  meglátogatják  többek  közt  Sze- 
mere Miklóst,  Kazinczy  Gábort,  megnézik  Szép- 
halmon Kazinczy  lakóházát  s  Borsiban  a  kas- 
télyt, hol  IL  Eákóczi  Ferencz  született.  Tompá- 
val állandóan  levelez.  Elpanaszolják  egymásnak 
apró  és  nagy  bajaikat,  elmondják  terveiket, 
elégedetlenségüket  az  irodalmi  viszonyokkal, 
sokszor  önmagukkal,  érzékeny  lelkük  gondjait, 
gyötrődéseit.  A  türelmetlen  és  szenvedélyesebb 
Tompa   levelei    különösen    tele  vannak  panasz- 


ezal.  Fáj  neki,  hogy  nem  méltányolják,  hogy 
Virágregéit  alig  tudja  kiadatni,  míg  az  ifjú 
óriások  lármásan  magasztalt  munkáit  kapkodja 
a  közönség.  Majd  betegség  kezdi  emészteni, 
melyet  kis  fia  halála  és  felesége  betegsége 
mindinkább  súlyosbit.  A  szenvedő  barát  levelei 
sokszor  lehangolják  a  költőt  s  növelik  kedélyé- 
nek gyakori  elborulásait. 

Utazni  keveset  utazik.  Pesten  elég  gyakran 
megfordul  s  ilyenkor  színházba  jár,  író  ismerő- 
seivel találkozik,  néha  egy-egy  meghívást  is  el- 
fogad. Később  azonban  (1855-től  kezdve)  Pestre 
sem  megy  évekig.  Szalontára  szintén  el- ellátogat 
családjával,  hol  rokonai,  ismerősei  szeretettel, 
a  többiek  tisztelettel  veszik  körül  a  költőt,  kinek 
arczképét  is  megfesteti  a  város  Barabással. 
Szalontai  kis  házát  nem  adja  el,  földet  is  vesz, 
ha  alkalom  kínálkozik  rá  s  bérbeadja,  gyümöl- 
csösét, a  hol  úgy  szeretett  oltogatni,  számtalan- 
szor sógora  gondjaiba  ajánlja,  részletes  utasítá- 
sokat ad  neki  a  fák  ápolására,  a  ház  kijavítá- 
sára, kis  tökéinek  elhelyezésére.  Sógorának  írt 
leveleiből  egy  módos  és  szerző  magyar  paraszt- 
gazda józansága,  gyakorlati  észjárása  és  föld- 
szeretete tűnik  ki. 

Mindig  az  a  czél  lebeg  előtte,  hogy  élte 
alkonyán  szülőföldjére  tér  vissza,  hol  a  magáé- 
ból és  csakis  önmagának  és  övéinek  élhetne. 
Körösön  nem  tud  megszokni.  Kis  családja  kö- 
reben, oldalán  jó  feleségével  boldog  ugyan,  fia, 
ki  már  diák,  sok  örömöt    szerez  neki,  az  eszes 


és  kedves  Juliskából  pedig,  kit  apai  szivének 
egész  melegével  szeret,  lassankint  nagy  leány 
lesz,  de  mégsem  olyan  elégedett,  mint  eg^'kor 
Szalontán.  Körös  drága  város,  a  mi  takarékos 
feleségét  igen  bántja,  neki  pedig  hiányzik  kis 
baráti,  rokoni  köre,  a  hol  fölmelegednék.  Zajos 
társaságokba  nem  szeret  járni,  a  milyenek  itt 
vannak,  tehát  mind  jobban  magába  vonul,  ügy 
látja,  legalább  most,  hogy  Szalontán  a  szellemi 
élet  különb  volt  s  ott  « mégis  jobb  emberek 
vannak)).  Nagyobb  baj  azonban  mind  ennél, 
hogy  egészsége  nem  a  régi  többé.  Főfájás  és 
fülzúgás  kezdi  kínozni  bizonyos  tompultságot 
okozva,  mely  megbénítja  hosszabb-rövidebb  időre 
szellemét.  Krónikus  hörghurutja  is  mind  jobban 
elhatalmasodik  s  emphisemát  idéz  elo.  Egj* 
gyermekkori  mocsárláz  pedig  májában  okozott 
elváltozást,  a  melynek  hatása  szintén  mutat- 
kozni kezd.  Maga  főleg  a  fejzúgás  miatt  pa- 
naszkodik, mely  szórakozottá,  munkára  képte- 
lenné teszi  s  hallását  is  gyengíti.  A  folytonos 
vele  való  foglalkozás  csak  súlyosbítja  baját. 
A  tanítás  terhére  van,  a  szünidő  pedig,  ha  nem 
utazik,   « megöli))  unalmával. 

Kedélye  mind  komorabbá  lesz,  munkaereje 
csökken  s  ez  elkeseríti.  Mind  kétkedőbbé  válik, 
hamar  belefárad  a  megkezdett  munkába  s  abba- 
hagyja. í'Nem  az  vagyok  többé,  a  ki  voltam,  — 
írja  Szilágj'i  Istvánnak  —  nem  tudok  lelkesülni 
semmiért,  nincsenek  eszméim  a  jövőre,  terveim, 
reményeim    nem    vonzanak    többé  .  .  .  Izgalmas 

élet  segítene  rajtam  ...»  « Igazi  eposzi  hös 
lettem,  —  írja  Tompának  —  ki  szabad  akarat- 
ból nem  működik  s  csak  addig  mehet,  meddig 
egy  fensöbb  hatalom  bocsátja.*)  Az  embereket 
kerülni  kezdi  s  legszívesebben  az  árnyékos 
temetőben  szeret  sétálgatni,  hol  elméláz  s  szívja 
pipáját,  mert  szenvedélyes  dohányos  fiatal  kora 
óta.  Ez  a  tíz  év  sokat  rombolt  kedélyén,  de 
humorát  nem  tudta  tönkretenni,  mint  levelei 
és  költeményei  mutatják.  E  humor  a  derültség  és 
a  keserűség,  mint  két  végpont  közt  hullámzik 
s  hol  az  egyik,  hol  a  másik  felé  árad. 

Arany  élete  egyszerű  s  alig  van  benne  valami 
regényes  mozzanat.  Hiányzik  belőle  a  változa- 
tosság, eseményekben,  fordulatokban  való  gaz- 
dagság, a  mely  pl.  a  Petőfiében  oly  nagy  mér- 
tékben megvolt.  ((Egyszerű  élet  ez,  —  mondja 
önéletrajzában  —  de  mégsem  nyugodt,  csendes, 
mint  némely  gondolná :  folytonos  küzdés,  mely- 
ben én  voltam  a  gyöngébb  fél .  .  .  Tehetségem 
mindig  előre  tolt,  erélyem  hiánya  mindig  hátra 
vetett  s  így  lettem,  mint  munkáim  nagyobb 
része,  töredék.))  Kisfaludy  Sándor  mondja,  hogy 
«az  életnek  tengerében  két  örvény  van :  szív 
és  ész.»  Ez  jut  eszünkbe,  mikor  Arany  lelki 
életén  végigtekintünk  s  annak  mozgató  erőit 
nyomozzuk  s  a  két  legfőbb  erőt  eszében  és 
szivében,  vagyis  kiváló  szellemi  erejében  s  rend- 
kívüli érzékenységében  találjuk  meg.  E  két  erő 
a  forrása  lelke  egyéb  tulajdonságainak. 

Aranynak  igen  éles  és  fegyelmezett  esze  van. 

mely  mindent  megért,  világosan  fog  fel  s  meg  is 
jegyez.  Autodidaxissal  mily  nagy  műveltségre 
tesz  szert  s  mily  könnyen  megtanul  mindent 
(pl.  jogot,  nyelveket) !  Világos  képzeteket  halmoz 
fel,  szeret  mindennek  a  végére  járni  s  nem 
nyugszik,  míg  teljesen  nem  ért,  nem  lát  vala- 
mit. Az  ilyen  elme  nem  szereti  a  homályos, 
ködös  képzelödést,  a  ki  nem  fejezhető  érzel- 
meket, ((érthetetlen  szépségeket*.  A  realitás 
iránt  leküzdhetetlen,  erős  vonzalom  és  érzék 
fejlődik  ki  benne  : 

Mindig  marad  —  ha  a  fejére  áll  is  — 
0  nála  valami  vaskos,  reális. 

így  lesz  a  legkitűnőbb  megfigyelők  egyike 
(közellátó  volta  ellenére).  Meg  tudja  különböz- 
tetni a  lényeges,  jellemző  vonásokat  a  kevésbbé 
lényegesektől.  Élesen  lát  mindent:  természetet, 
emberi  lelket,  műalkotást  a  maga  egészében  s 
épen  olj^an  élesen  látja  a  részleteket  is.  Ezeket 
pontosan  elméjébe  vési  és  pontosan  reprodu- 
kálja, utolérhetetlen  népiességét  szellemben  és 
nyelvben  ez  magyarázza  meg.  A  nép  közt  élve 
élesen  megfigyeli  szokásait,  jellemének  vonásait 
s  nyelvének  legfinomabb  árnyalatait  s  mindezt 
mesterileg  tudja  visszatükröztetni  műveiben. 
Épen  úgy  meg  tudja  figyelni  a  maga  lelki 
tulajdonságait,  lelkének  mozgalmait  s  a  maga 
lelkén  keresztül  a  másokét  is.  Ezért  oly  nagy 
jellem-  és  lélekrajzoló.  A  nagy  önmegfigj-elés 
óvatossá,    fontolgatóvá    teszi    tetteiben.  A  saját 

munkáit  szintén  megfigyelése  tárgyaivá  teszi  s 
így  szerzett  tapasztalatainak  segítségével  idegen 
művek  mélyére  hat,  viszont  ezek  gondos  elem- 
zésével nyert  megfigyeléseit  a  saját  műveinek 
megbirálásakor  értékesíti.  Innen  ered  rendkívüli 
müérzéke,  komponáló  ereje  és  vonzódása  az 
epikai  alkotások  felé.  Érzelmeit  ez  a  folytonos 
megfigyelés  és  elemzés  hűti  le  s  ez  az  oka, 
hogy  lírai  költeményeiből  sokszor  hiányzik  a 
közvetlenség,  ezért  tartja  magát  <(  ügyetlennek » 
a  lírában. 

Éles  elméjével  rendkívüli  érzékenység  párosul, 
mely  jórészt  születése  óta  gyengébb  szervezeté- 
nek ingerlékenységében  gyökeredzik:  « lelke  — 
mint  maga  oly  találóan  mondja  —  mindenfelől 
csupa  könyökhöl  áll  s  minden  érintkezést  fáj- 
dalmas ütésnek  érez)). 

Szívéről  így  énekel: 

Oh,  neked  már  fáj  a  bú  is, 
Az  öröm  is  fáj  neked  ! 
Bánt  az  árnyék,  a  derű  is, 
Bánt  az  édes,  keserű  is. 
Mint  a  szegény  beteget. 

Ez  az  érzékenység  erkölcsi  téren  egyik  fő 
oka  vallásosságának  s  puritán  erkölcsének,  be- 
csületességének s  nagy  kötelességtudásának.  Ez 
az  oka  sokszor  szinte  szemérmes  zárkózott- 
ságának, magába  mélyedésének,  mélázó,  komoly 
természetének.  Ezért  szeret  a  valóság  elöl  kép- 
zelete világába,  a  jelenből  a  múltba  menekülni. 

Szive  nagyon  kevesek  előtt  tud  megnyílni  ée 
sokszor  még  azok  előtt  sem  egészen,  a  bánat- 
ból, keserűségből  sokat  megtart  magának.  Hadd 
emészsze  csak  öt,  más  ne  tudjon  róla.  Érzé- 
kenysége természetesen  élesíti  megfigyelő  képes- 
segét, de  önbírálatát  a  túlságos,  szinte  beteges 
kételkedésig  fokozza.  Ez  az  «örök  kétely »  folyton 
emészti  s  évről-évre  jobban,  óvatosságát,  meg- 
fontoltságát félénkséggé,  energiátlansággá  nö- 
velve. Testi  bajaival  együtt  lelki  érzékenysége 
is  mindinkább  erősbödik.  Idő  előtt  megöreg- 
szik, megőszül,  hisz 

. .  .  Nem  évek  száma  hozza 
—  Nem  mindig  —  a  vén  kort  elé  : 
Kevés  esztendők  súlya  szintúgy 
Legörnyeszt  a  mély  sír  felé. 

Hozzátehetjük :  legörnyeszt,  ha  kevés  eszten- 
dők sok  munkában  s  megpróbáltatások  közt 
eltöltött  napjait  nagyon  érzékeny  szívvel  s  töré- 
keny testtel  éljük  át.  Humorának  kifejlődését 
ifjúkorának  tárgyalásakor  láttuk. 

E  rövid  vizsgálat  Arany  érdekes  és  bonyolult 
lelki  világát  nem  meríthette  ki.  Kiegészítik  ezt 
az  életéről  s  müveiről  eddig  mondottak  s  meg 
ezután  mondandók,  különösen  lírai  költészeté- 
nek később  következő  áttekintése.  Ez  a  kis 
összefoglalás  csak  útbaigazítás  azok  számára, 
kiket  a  nagy  költő  lelke  igazán  érdekel.  E  lelek 
teljes  és  intim  részletekben  gazdag  képe  csak 
Arany  levelezésének  és  műveinek  komoly  tanul- 

mányozáea    után    fog    kibontakozni    előttük   a 
maga  érdekességében  és  szépségében. 

vm. 

Az  ötvenes  években  Arany  költői  működé- 
sének két  különösen  kimagasló  mozzanata  van : 
az  egyik  a  Toldi  Estéjének  megjelenése,  a  másik 
az  igazi  magyar  ballada  megteremtése. 

Toldi  Estéje,  tudjuk,  készen  hevert  fiókjában 
1848  óta,  tehát  nem  ennek  a  kornak  terméke, 
de  mostani  formáját  mégis  ekkor  nyerte,  mivel 
a  költő  elég  jelentékeny  változtatásokat  tett 
rajta  nemcsak  stiláris,  hanem  tartalmi  tekintet- 
ben is,  igy  pl.  a  Gyulafi  testvérek  11.  énekbeli 
szerelmi  epizódját  ekkor  írta  a  költemény  meg- 
jelenésének évében,  1854-ben. 

Ez  a  hat  énekes  költői  elbeszélés  egyenes 
folytatása  Toldinak,  melylyel  Arany  finom  szá- 
lakkal köti  össze.  Ezek  a  szálak  főleg  az  első 
ének  szövetével  függnek  össze. 

Ismét  Nagyfaluban  vagyunk  s  ismét  Toldi 
alakja  áll  előttünk,  de  sok-sok  esztendő  telt  el 
azóta,  hogy  a  fiatal  óriás  a  nyári  nap  perzselő 
fényében  a  nádornak  megmutatta  a  budai  utat. 
Őszi  alkonyat  borul  a  tájra  s  a  leáldozó  nap 
sugarai  egy  térdelve  imádkozó,  hófehér  szakállú 
aggastyán  tisztes  alakjára  esnek.  Az  aggastyán 
Toldi,  ki  édes  anyja  sírja  mellett  imádkozik. 
Az  ősi  ház,  mely  egykor  a  « gyepszélen*)  oly  szépen 
<( fehérlett)),  zápor- verte,   düledező    rommá   lett. 

Szinnyei  F.  :   Arany  János.  / 

Ott  a  jóságos  özvegy  ablaka,  de  a  rozmarin- 
bokor  eltűnt  belőle,  ott  a  kertre  n;s'íló  kis  ajtó 
is.  melynek  kilincsén  egykor  ((tétovázott  Miklós 
kezes  de  szúette  a  fája  s  rozsdás  a  kilincse, 
meg  a  sarka.  Épen  most  nyitja  ki  az  öreg 
Bencze,  régi  ismerősünk !  Pedig  nem  az.  A  hti 
szolga,  ki  egekor  úgy  szerette  «kis  gazdáját*, 
már  réges-régen  itt  nyugszik  a  kertben,  gj'om- 
f  el  verte  sírjában  drága  nagj^asszonya  sírjának 
tövében.  Ez  a  fia,  a  ki  azóta  maga  is  megöre- 
gedett. Tőle  tudjuk  meg,  hogy  a  gonosz  Toldi 
György-  ('gonosz  végre »  jutott  s  nem  irigykedik 
többé  öcscsére. 

Ezek  az  emlékek  észrevétleníil  beleringatják 
lelkünket  az  elmúlás  méla  hangulatába  s  együtt 
érzünk  a  mellőzött,  királyától  s  a  világtól  el- 
feledett öreg  bajnokkal,  kinek  lelke,  mint  a 
vándor  madár,  melegebb  hazába  készül  s  ki  a 
saját  sírját  ássa.  Ez  a  méla  hangulat,  mely 
még  humorrá  enyhülve  is  egy-eg^-  könnyet  csal 
szemünkbe,  ez  uralkodik  az  egész  költeményen 
s  ez  ad  neki  olyan  vonzó,  szivünkre  oly  mélyen 
ható  bájt,  mely  «hervadásból,  fényből  támad ». 
Ezzel  a  hangulattal  kisérjük  a  még  egyszer 
megifjuló  Toldi  megjelenését  a  budai  bajvívó 
téren,  győzelmét  a  két  szép  ifjút  leg^^őző  s  a 
mag\^arokat  becsmérlő  olaszon,  keserű  pana- 
szait, melyek  boldog  örömmé  változnak,  mikor 
a  király  barátságos  üzenetét  s  az  öt  utolszor 
ünneplő  nép  lelkes  rivalgását  hallja;  ezzel 
kisérjük    kigúnyoltatását,  indulatos   kitörését  és 

haldoklását,  metyet  öreg  barátjának,  a  beteg- 
ágyánál könnyező  királynak  vigasztaló  szavai 
enyhítenek. 

Szinte  félve  fogunk  Arany  e  kis  remekének 
elemzéséhez  s  valósággal  nehezünkre  esik  ki- 
bontakozni reánk  oly  mélyen  ható  varázsából, 
hogy  részleteinek  tárgyilagos  latolgatásához  lás- 
sunk. 

Ilosvai  krónikája  elég  anyagot  szolgáltatott 
a  Toldi  Estéjéhez.  A  király  megharagszik  Toldira 
(a  minek  okáról  « bizonyt  nem  írhat)))  s  ezért 
három  évig  nem  fordul  meg  a  király  udvará- 
ban, de  mikor  barátruhába  öltözve  legyőzi  az 
olaszt,  kegyelmet  kap.  Egy  más  alkalommal 
történik,  hogy  a  királyi  palotában  az  udva- 
ronczok  kigúnyolják,  a  miért  néhányat  agyon- 
ver közülük  s  a  királyt  is  megfenyegeti;  két 
évre  rá  meghal.  Ezt  a  két  eseményt  könnyű 
volt  összevonni  s  megvolt  a  mese  vázlata.  Az 
özvegygyei  való  tréfás  kalandot,  melyet  szintén 
Ilosvaiban  talált,  művészi  tapintattal  az  apródok 
gúnydalaként  szövi  be.  Toldi  halála,  t.  i.  hogy 
haragja  öli  meg,  Arany  leleménye  s  tökéletes 
befejezés.  Ki  is  győzhette  volna  le  a  hőst  más, 
mint  saját  maga?  Vörösmarty  Osz  bajnok  ez. 
költeménye,  mely  Ilosvain  alapul,  szintén  for- 
rásul szolgált.  Ebben  találjuk  meg  a  Toldi  Estéje 
több  részletének  csiráját,  minők  a  két  ifjú 
epizódja,  a  hős  elhagyatottsága,  a  hírvivő  Toldi 
mulatozása,  az  olasz  gúnyolódása,  a  nép  fel- 
zúdulása. Az  Ilosvaiban    meglévő  összeütközés- 

böl  fejleszti  ki  alapeszméjét.  Az  öreg  hös  és 
az  ifjú  nemzedék  meghasonlását  csak  mélyíteni 
kellett  az  ó  és  új  világnézet,  a  középkori  lovag- 
világ 3  az  újkor  ellentétévé,  Toldi  tragikumává. 
A  saját  ToUUjsi  is  forrása  volt,  mint  az  egyező 
motívumokból  látjuk. 

Az  így  összehordott  építő  anyagból  tömör, 
pompás  épületet  emel.  Alkotó  művészete  oly 
tökéletes,  mint  ToldihsLn:  részletező  figyelme 
ugyanaz,  mely  mindenre  kiterjed  s  minden 
részietet  világossá,  befejezetté,  kerekké  varázsol ; 
expositiója  tökéletes,  az  események  közt  szoro- 
sak a  kapcsok,  felesleges  alak,  epizód  nincs,  a 
lelki  motívumok  a  cselekvény  hordozói. 

Jellemző  művészete  sem  csökkent.  Itt  is  a 
legtöbb  fényt  a  főalak  megvilágítására  fordítja. 
Az  öreg  Toldiban  megvannak  ifjú  énjének  jel- 
lemző vonásai.  Megvan  iszonyú  ereje  s  indula- 
toBsága,  mely  egykor  gyilkosságba,  sőt  majdnem 
testvérgyilkosságba  sodorta :  most  is  gyilkos  lesz 
szertelen  dühében,  lábbal  tapodja  a  királyi 
tekintélyt  s  a  maga  vesztét  okozza  vele.  Jó 
szive  is  megmaradt,  bár  kissé  eldurvult  a  <•  zi- 
mankós élet»  megpróbáltatásai  közben  :  gorom- 
bán rivall  a  szájtáti  népre,  vívás  közben  károm- 
kodik, nem  könyörül  mint  egykor  legyőzött 
ellenfelén,  gúnyolódik  az  urakkal,  de  meghatva 
emlékszik  elhalt  hü  szolgájára,  könnyezve  imád- 
kozik anyja  sírján  s  mellőztetésen  érzett  keserű- 
sége sem  tudja  elnyomni  igaz  szeretetét  királyi 
barátja  iránt;  el-elérzékenyül,  mint  egykor,  bár 

ez  már  nem  annyira  egyéni,  mint  inkább  az 
öreg  kort  jellemző  vonás.  A  mellőzött  s  korától 
elmaradt  öregnek  minden  jellemző  vonása  meg- 
van Toldiban.  Eagaszkodik  a  régihez  és  nem 
érti,  nem  szereti  az  új  embereket  és  viszonyo- 
kat. Zsémbelődik,  birál,  elégedetlen  mindennel. 
Panaszkodik  a  sors  ellen,  hálátlansággal  vádolja 
a  királyt,  ki  elfeledte;  szive  tele  van  keserű- 
séggel, daczczal.  Álruhát  ölt,  hogy  meg  ne 
ismerjék,  de  azért  fáj  neki,  mikor  nem  ismerik 
meg.  A  diadal,  ünneplés  boldoggá  teszi,  a  meg- 
halás eszébe  sem  jut  többé  s  jókedvűen  ter- 
vezget, szinte  megifjodik.  E  vonásokat  a  tör- 
hetetlen haza-  és  fajszeretet  egészíti  ki.  S  milyen 
vonzónak  tűnik  fel  egyénisége  mások  lelkének 
tükrében !  Mennyire  jellemzi  az  öreg  bajnokot 
a  legnagyobbnak,  királyának  s  a  legkisebbnek, 
hű  Benczéjének  szeretete ! 

A  Toldi  vén  Benczéje  s  fia  ugyanazon  han- 
gulat szülöttei,  ezért  hasonlítanak  egymáshoz, 
söt  helylyel-közzel  össze  is  olvadnak,  mintha 
csak  egy  Bencze  volna  a  két  költeményben. 
A  «vén  dárdás »  apjától  a  bőbeszédűséget,  az 
érzékenységet  s  a  hűséget  örökölte.  A  költe- 
ményben két  «nagy  jelenete »  van.  Az  egyik 
bevonulása  a  bajvívó  helyre,  komikus  külseje, 
legénykedése,  kigúnyoltatása  és  tehetetlen  ha- 
ragja. Erről  írta  Arany  Petőfinek:  ((Ezt  egész 
lélekkel  dolgoztam  »>.  A  másik  Bencze  ünnep- 
lése a  hirtelen  hangulatot  cserélt  nép  által  s 
ezen    való    nagy    öröme.    De   jelentékeny   az  ö 


szereplése  az  egész  költeményen  végig,  mely- 
nek második  főalakja  lesz  s  Arany  humorának 
legvonzóbb  alkotása.  Jellemző,  hogy  a  költe- 
ményt is  vele  fejezi  be  a  költő.  Öt  látjuk  utol- 
jára, a  mint  urának  hólepte  sírhalma  tövében 
ásójára  támaszkodva  áll.  Ez  a  jutalma  hűséges 
szeretetének.  A  királynak  vonzóan  megrajzolt 
alakja  s  a  többi  mind  csak  mellékalakok  Toldi 
es  Bencze  mellett. 

A  lelkiállapotok  fiziológiai  rajzára  csak  két 
jellemző  példát  említünk : 

Feláll  a  király  is  hímzett  sátorában. 
Mind  a  két  ajaka  reszket  haragjában, 
Homlokán  a  ránczok  sűrűbbre  vonulnak, 
Szeme  szélyelvillog.  orczái  kigynlnak. 

Az  ünnepelt  Bencze  pedig  néz  «jobbra,  balra, 
hátra  és  előre)),  mosolyog,  jobb  kezét  hol  ennek, 
hol  annak  nyújtja,  bal  kezével  pedig  mente- 
gombjain kapkod.  Még  művészibb  Toldi  örömé- 
nek rajza,  a  mint  régi  fegyvereivel  beszélget, 
Benczével  tréfál  s  kámzsájával  együtt  elveti 
gondját,  itt  pedig  a  költő  csak  Toldi  szavaival 
érezteti  velünk  vidámságát.  A  Benczét  kigúnyoló 
s  ura  diadala  után  ünneplő  néptömeg  rajza 
mint  néplélekrajz  mesteri. 

Leíró  művészetét  itt  tán  még  jobban  csodál- 
juk, mint  a  Toldihan.  A  költemény  kezdetén, 
a  hanyatló  napot  személyesítve,  adja  egymás- 
után az  őszi  est  s  a  színhely  elképzeléséhez 
ezükeéges   vonásokat  s  szinte    észrevétlenül  tér 

át  a  mesére.  Az  alkonyat  vésztjósló,  megdöb- 
bentő vonásokból  álló  rövid  leírása  teljesen  a 
sírt  ásó  Toldi  lelkiállapotához  simul.  Az  őszi 
köd  (II.  ének)  nemcsak  a  pusztára,  hanem 
Toldi  lelkére  is  ránehezedik.  A  rozzant  nagy- 
falusi vagy  a  budai  ház  hogy  jellemzi  gazdáját ! 
Mennyi  a  humor  Toldi  és  Bencze  fegyverzeté- 
nek, öltözetének  leírásában !  (III.  ének).  Pár- 
viadal-leírásait realisztikus  vonásokkal  vará- 
zsolja elevenekké,  plasztikusokká  és  a  sablonos 
eposzi  harczleírásoktól  különbözőkké.  Nem  ke- 
vésbbé  tökéletes  a  két  sírásónak  plasztikusan 
elénk  állított  alakja  ásás  közben.  A  tömegek 
rajza  éppen  oly  megkapó  a  Toldi  bevonulásá- 
nak nagyszabású  s  a  nép  lelkes  örömét  bámu- 
latos élénkséggel  éreztető  és  Toldi  temetésének 
általános  részvétet  és  bánatot  lehellö,  megindító 
leírásában. 

Az  elbeszélés  menete  folytonosan  haladó  és 
emelkedő,  bár  nyugodtabb,  lassúbb  folyású,  mint 
a  Toldihíin,  egyes  pihenőkkel.  Ilyenek  a  II.  ének- 
beli  gyönyörű  Gyulafi- epizód,  Toldi  öltözködése 
s  az  apródok  dalaként  közbeszőtt  Szent  László 
legenda  és  a  kis  gúnyos  ballada,  végül  Benczé- 
nek  és  a  kapusnak  shakespeare-i  jelenete  a 
katasztrófa  előtt,  melylyel  remek  ellentétet 
alkot.  Az  átmenetek  itt  is  könnyedek  és  termé- 
szetesek, a  magánbeszéd  és  párbeszéd  nagy 
számban  fordul  elő  {egyharmad  részét  teszik 
a  költeménynek),  a  lírai  közbevetések  sem  hiá- 
nyoznak. 

Nyelvéről  szólva  csak  a  Toldi  nyelvéről 
mondottakat  ismételhetnénk.  Eg>^  árnyalattal 
kevésbbé  népies  mint  Toldi,  de  csak  annyival, 
a  mennyivel  a  tartalom  itt-ott  eltér  a  nép 
gondolkodásmódjától  és  fogalomkörétől.  Arany- 
ban általában  nem  szabad  a  « népköltőt »  keres- 
nünk, ki  mindig  a  « parasztok  nyelvén  »>  ir  (mert 
voltak,  a  kik  így  értelmezték  a  népiességetí, 
hanem  a  nagy  nyelvmtivészt,  ki  mindig  olyan 
nyelven  ír,  a  mely  művészi  czéljának  legjobban 
megfelel.  Mindenesetre  legnagyobb  mestere  a 
népies  nyelvnek,  de  ez  a  nyelv  az  ö  lángeszé- 
nek kohójában  megújul,  számos  új  árnyalatot 
nyer  s  fokozati  különbségeket  is  mutat  a  tar- 
talom követelményeihez  képest. 

Rövid  s  csak  egy-két  jellemző  vonást  kiemelő 
fejtegetésünket  bátran  azzal  fejezhetjük  be,  hogy 
Arany  összes  epikai  müvei  között  a  maga  egé- 
szében a  Toldi  E>^féje  sl  leghangulatosabb,  leg- 
szívhezszólóbb.  Ennek  okát  abban  találhatjuk, 
hogy  Aranyt  tennészete  és  kedélye  az  öregkor 
csüggedése,  méla  hangulata  és  humora  felé 
vonzotta  leginkább  (hiszen,  mint  látni  fogjuk, 
líránkban  is  ő  adott  ezeknek  legtökéletesebb 
kifejezést)  s  így  ebbe  a  költeményébe  vihette 
be  egyéniségét  a  legjobban.  A  mit  eg>'ik  jele- 
netéről mondott,  az  egészről  is  elmondhatta 
volna  :  «Ezt  egész  lélekkel  dolgoztam*). 

Az  egykorú  kritika  méltó  magasztalásokkal 
fogadta  a  mtivet,  melyet  különösen  Greguss 
Ágost,    Tóth     Kálmán    és    Gyulai    Pál     mélta- 

tott  részletesen.  Ezekhez  csatlakozik  Eötvös 
József  br.  lelkes  kis  levele,  melyben  igy  nyilat- 
kozik a  költeményről :  «Ha  valaha  müvet  láttam, 
mely  minden  követeléseimnek  megfelelt:  Toldi 
Estéje  az  s  bármit  mondjon  a  kritika  jelenleg, 
a  jövő  bizonyosan  osztani  fogja  véleményemet, 
mely  szerint  e  költemény  még  azoknál  is  ma- 
gasabban áll,  melyekkel  Ön  gazdagítá  irodal- 
munkat». 

IX. 

Arany  ötvenes  évekbeli  működésének  másik 
kimagasló  mozzanata  az  igazi  magv'ar  ballada 
megteremtése. 

A  halladát,  ezt  a  rövid  és  gyorsmenetti  el- 
beszélést, mely  dalformájával  s  a  költő  hangu- 
latait sejtető  előadásmódjával  a  líraiíj  költemé- 
nyekre; tárgyával,  jelenetezö  és  párbeszédes  for- 
májával a  drámákra  emlékeztet,  Kölcsey  Ferencz 
honosította  meg  irodalmunkban.  A  mübailada 
másutt  a  népköltészet  talajából  nőtt,  nálunk 
azonban,  mint  tudjuk,  idegen  hatás  alatt  kez- 
dett fejlődni.  Költőink  Goethe,  Schiller,  Biirger, 
Uhland  balladáit  utánozták.  Kisfaludy  Károly 
már  nagyobb  mestere  a  balladának,  mint  úttörő 
kortársa  s  e  nemű  költeményeiben  drámaibb 
élet  lijktet,  Vörösmarty  balladái  közt,  bár  néme- 
lyikben sok  a  lírai  elem  és  részletezés,  akad- 
nak kitűnőek  s  a  mi  balladai  ideálunkhoz  közel 
állók.    Nála   jelentkezik    erösebben    a  népszerű 

hazafias  irányzat,  mely  Czuczor  balladáit  is 
jellemzi  s  Garay  költeményeiben  éri  el  tető- 
pontját. Az  ö  balladái  csak  úgy  duzzadnak  a 
hazafias  páthosztól  és  szónokiasságtól.  Ez  jel- 
lemzi a  negyvenes  évek  ballada-termését  álta- 
lában. 

Aranyt  vonzotta  ez  a  forma,  de  ö  elveihez 
híven  a  népköltéshez  fordul  mintákért,  a  nép 
epikai  dalainak  előadásmódját  tanulmányozza 
8  azt  látja,  hog}^  a  népballada  «/ü6m  a  tényeket , 
hanem  a  tények  hatását  az  érzelem- világra, 
nem  a  szomorú  történetet,  hanem  annak  fra- 
yikumát  fejezi  ki»  s  csupán  annyit  használ  fel 
«a  testből  (a  tényekből),  a  mennyi  a  lélek  fel- 
tüntetésére okvetetlen  megkívántatik » .  Felfedezi 
a  Fehér  László,  Megöltek  egy  legény f -féle  bal- 
ladák tökéletes  belső  alkatát,  kompoziczióját  s 
(mint  láttuk)  már  1847-ben  próbál  efféléket 
írni,  melyek  közül  .4  varró  leányok  és  Szőke 
Panni  tűnik  ki  leginkább.  Amaz  csupa  pár- 
beszéd, a  varróleányok  beszélgetése,  melyből 
megtudjuk,  hogy  eg}'ikük  kedvesét  temetik  s 
ez  a  társuk  kedvese  után  fog  halni.  Messziről 
lakodalomnak  nézik  a  temetést  s  ezt  a  gondo- 
latot fűzi  tovább  a  kis  költemény.  A  Szőke 
Panni  egy  szép  parasztleány  erkölcsi  züllésé- 
nek remek  balladás  rajza  s  lírai  hangulatával 
és  egyszerűségében  is  művészi  kompozicziójával 
igen  figyelemreméltó.  Az  1848-ban  írt  Rákócziné 
még  emlékeztet  egy  kissé  a  divatos  balladák 
Bzónokiasságára,  melyet  azonban  enyhít  a  népies 

hang  s  tömörebb  szerkezet.  Mindezek  nagy 
újítást  jelentenek  az  akkori  « németes,  mester- 
kélt és  érzelgős  vagy  deklamáló »  balladáinkkal 
szemben.  Arany  maga  mondja,  hogy  e  téren 
úttörő  volt  s  Petőfi  is  öt  követte. 

A  magyar  népballadák  után  figyelme  a  skót 
epikai  dalok  felé  fordul  s  meglepő  egyezést 
talál  köztük.  Ezekben  is  feltűnő  a  gyors  hala- 
dás, hézagosság,  a  sok  párbeszéd,  a  népies 
ismétlés,  az  egy-két  vonással  odavetett  leírás, 
a  dalszerű  előadásmód.  Komor  tárgyúak  majd- 
nem mind,  vészes  szenvedélyeket,  bűnöket  sej- 
tetnek, de  a  megdöbbentő  történeteket  mind- 
egyik máskép  mondja  el.  A  hű  Patrick  Spens- 
nek  veszélyes  tengeri  útját  s  hajótörését  úgy- 
szólván epikaibb  módon  beszéli  el  a  ballada. 
Már  az  apagyilkos  Edward  s  a  kedvesétől  meg- 
mérgezett lord  Eandal  bűnhődését,  illetőleg 
elpusztulását  merő  párbeszédből  értjük  meg. 
Egy-egy  tragédia  zárójelenete  mindkettő.  A  gj^er- 
mekgyilkos  anyának  lelki  kínja  egy-két  oda- 
vetett versszakban  van  rajzolva.  A  derék  Murray 
lovagot  csak  elsiratja  a  ballada  s  egy  czélzással 
sejteti,  hogy  azért  ölették  meg,  mert  a  királynő 
szemet  vetett  rá.  A  jó  Campbell  vitéz  elestét 
arról  tudja  meg  anyja  és  kedvese,  hogy  paripája 
egyedül  tér  haza ;  a  ballada  siralmukat,  örökké 
tartó  bánatukat  énekli  meg.  Mindenik  más  és 
más  s  a  « testből))  csak  annyi  van  mindenik- 
ben, a  mennyi  <(a  lélek  féltüntetésére  »>  kívá- 
natos. 

Arany  sokat  tanult  ezekből  is  és  Jioz'jcntymé, 
melj^et  1852-ben  írt,  a  msiga  vallomása  szerint 
már  ezeknek  tanulmányozásán  alapszik.  Az 
eleje  a  népies  ismétlésekkel  tovább  füzödö  pár- 
beszéddel s  az  útrakészülés  részletezésével  las- 
súbb menetű,  de  a  harcz  leírásában  rohamossá 
lesz  az  előadás  s  csak  czélzásokkal  sejtetve, 
gyorsan  lüktet  a  kissé  ódonszerü,  krónikás  be- 
fejezés felé.  Rákóczi néhoz  képest  nagy  haladást 
mutat  s  tökéletes  ballada.  Arany  ebben  már  e 
műfaj  mesterének  mutatkozik.  Fejlődéséről,  hiá- 
nyozván a  közbeeső  fokozatokat  feltüntető  köl- 
temények, nem  tudunk  számot  adni.  (A  heíijár 
czímü  néprománczkör-töredék  nem  elég  erre.) 
1853-tól  185B-ig  írja  Török  Bálint,  V.  László, 
Az  egri  leány,  Áf/nes  asszony,  Mátyás  anyja, 
Szihinyáni  Jank,  Árva  fiú,  Bor  vitéz,  Zách 
Klára,  Both  bajnok  özvegye,  Szondi  két  ap- 
ródja, Pázmán  lovag  s  a  Walesi  l>árdok  ez. 
balladáit.  A  kor  nyomasztó  hangulata  nem 
engedi,  hogy  nagyobb  epikai  alkotásokba  kezd- 
jen s  mindinkább  növekvő  csüggedése  is  meg- 
bénítja. Ezek  a  kis  drámák  illenek  legjobban 
akkori  lelkiállapotához,  ezekben  találja  kedvét. 
Másfelől  e  műfaj  művelésére  alkalmassá  teszi 
öt  rendkívüli  alakító  ereje,  tömör,  kevés  szóval 
sokat  kifejezni  tudó  nyelve,  verselő  művészete 
8  a  nehézségeket  szerető  és  kereső   természete. 

F  műfajhoz  tér  vissza  öreg  korában  is  és 
1877-ben  írja  Tengeri  luíniás.  Az  ún nejyi'ontók, 
A    képrnufogató,    Hídavatás,     Tetemre    hivás, 

Éjféli  párbaj,  Vörös  Rébék  czímü  balladáit. 
A  szaloDtai  hajdúkról  és  Endre  király /kői  szóló 
balladái  is  a  hetvenes  évekből  valók.  Legyen 
szabad  ezeket  is  együtt  tárgyalnunk  az  ötvenes 
évekből  valókkal,  hogy  egységes  képet  adhassunk 
a  balladaköltő  Aranyról. 

Mint  mindenben,  ebben  is  öntudatos  művész 
s  számot  is  tud  adni  művészi  eljárásáról.  A  bal- 
ladában, úgymond,  «egy  alaphangból  fakad  fel 
a  forma,  minden  egyes  balladában  máskép  fej- 
lődve, úgy  hogy  balladai  formát  utánzani  nem 
lehet.  Feladatunk  megkapni  a  balladai  tárgy- 
nak azt  a  magvátf  mintegy  azt  a  csirát,  mely- 
ből az  egész  egy  díszes  virággá  fejleszthető  ki.») 
Valóban  minden  balladájának  megvan  a  maga 
különös  alaphangja,  mindenik  önállóan,  mint- 
egy önmagából  fejlődik,  kis  magból  alakul  gyö- 
nyörű  virággá,  melynek  formája,  színe,  illata 
más,  mint  egyéb  virágoké.  Sokan  megkísértet- 
ték utánozni,  de  az  eredmény  csak  csinált 
virág  lett.    . 

Tárgyait  két  forrásból  meríti :  a  magyar  tör- 
ténelemből (v.  mondából)  s  a  jelenkori,  főleg  a 
népéletből.  Anjou-kori  tárgyúak  a  Zách  Klára 
és  Endre  királyfi,  a  Hunyadiak  korában  s  a 
megelőző  korban  játszik :  az  Egri  leány ^  Má- 
tyás  anyja,  V.  László,  Pázmán  lovag ^  Roz- 
gonyiné,  Roth  bajnok  özvegye,  Szibinyáni  Jank 
(a  tervezett  Hunyadi  balladakör  különben  be- 
fejezetlen maradt),  a  törökvilág  korában  játszik : 
Török  Bálint,  Szondi  két  apródja  s  a  szalontai 

hajdú- ballada,  a  Rákóczi  korban  Rákócziné,  a 
szabadságharcz  korában  A  betyár.  Az  Éjféli 
párbaj.  Bor  citéz  és  Tetemre  hívás  a  közép- 
kori magyar  lovag-világba  helyezett  képzelt  tör- 
ténetek. Egyetlen  idegen  tárgj'ú  balladája  a 
Walesi  bárdok,  mely  azonban  az  elnyomatás 
korának  hangulatából  fakadt.  A  többi  mind 
jelenkori  tárgyú.  A  ballada  természetének  meg- 
felelően e  tárgyak  kevés  kivétellel  komolyak, 
söt  tragikusak.  A  feldolgozott  történetek  magva, 
melyből  a  ballada  kifejlődik,  mindig  lélektani 
s  epén  ez  ad  kiváló  értéket  e  költeményeknek. 
Nem  az  események  maguk,  hanem  a  szereplök 
lelkének  eseményei  érdeklik  a  költőt.  V.  László- 
ban  nem  Hunyadi  László  kivégzését,  hanem  a 
király  lelki  bünhödését  mondja  el,  Rozgonyiné- 
ban  és  Rákóczr/iéh&n  a  két  honleány  lelkes 
hazaszeretete  ragad  meg  bennúnket,  Mátyás 
ayiyj áha.n  az  anyai  szeretet  csodatevő  hatalma, 
Szibinyáni  Jankhsn].  a  bátorság  és  lelki  erő, 
Szondi  történetében  apródjainak  rajongó  szere- 
tete dicső  urok  iránt,  Pázrnáa  louaghRu  az 
oktalan  féltékenység  komikuma. 

A  lelki  történetek  java  része  a  bűn  okozta 
lelki  bűnhődés ;  lelkifurdalás,  mely  érzékkáprá- 
zatokká,  sokszor  őrültséggé  növekedik  s  a  bűnöst 
lelki,  vagy  testi  pusztulásba  dönti.  A  kegyetlen 
Edward  királyt  s  a  könyörtelen  apát  (A  ké]>- 
//iufogaf('>hsLii)  hallucinatio,  V.  Lászlót  rémes 
álom  s  iszonyú  félelem  gyöti'i,  Ágnes  asszony, 
Kund  Abigél,  a  gonosz  anya  (Árva  fiú).  Bende 

glova  megörülnek,  Dalos  Esztit  (Tengeri  lián- 
tás)  sírba  viszi  bűntudata,  a  könnyelmű  fiút 
(Hídavatás)  öngyilkosságba  kergeti.  Valóságos 
kis  drámák  ezek  rövid  költeményekké  tömö- 
rítve, vészthozó  szenvedélyekkel,  sötét  bűnök- 
kel, megdöbbentő  katasztrófákkal.  Méltán  ne- 
vezte Gyulai  Pál  Aranyt  « a  ballada  Shakespeare- 
jének)),  mert  a  milyen  nagy  Shakespeare  a 
drámában,  oly  nagy  Arany,  az  ő  tanítványa,  a 
balladában.  Tanítványának  mondtuk,  mert  való- 
ban az  a  lélekrajzban  (pl.  az  őrültség  rajzában) 
s  az  eseményekben  rejlő  tragikum  megérzésé- 
ben és  éreztetésében. 

Arany  alakító  tehetsége  a  balladában  ragyog 
leginkább.  Egy,  sokszor  elég  hosszú  történetnek 
rövid  költeménybe  foglalásához  nem  csekély 
alakító  erő  szükséges.  Aranyt  az  ily  nehézség 
sohasem  csüggeszti,  könnyen  diadalmaskodik 
rajta,  sőt  szándékosan  neveli  a  nehézségeket, 
a  legbonyolultabb  szerkezeti  problémákat  tűz- 
vén maga  elé.  Minden  balladájának  más-más 
a  szerkezete.  Az  F.  Ldszlóhsin  két  történet 
halad  egymás  mellett  önálló  két  külön  egésszé 
tömörülve  s  mégis  egységesen.  Szondi  két 
apródjdhsin  Szondi  hősies  várvédelmét  apródjai 
éneklik  el,  mialatt  egy  török  szolga  beszél 
hozzájuk,  új  uruk  iránti  hűségi-e  csábítva  őket. 
A  Tengeri  hántáshBxi  egyik  kukoricza-fosztó 
meséli  el  a  szép  Dalos  Eszti  és  szeretője  bús 
történetét,  a  többieknek  egy-egy  közbeszólásá- 
val   megzavarva.    fLudre   királyfi   halála  tulaj- 

(lonkepen  boszúra  tüzelő  ének,  Az  egri  leány 
veresen  végződő  szerelmi  idillje  a  cseh  rablók 
támadásának  keretébe  van  foglalva.  A  kép- 
mutogató  egy  rémhistória,  mely  olyan  rikító, 
mint  a  vásári  énekes  ponyvájára  mázolt  képek, 
A  költő  ilyen  vásári  mesemondóval  énekelteti 
el  az  egészet  s  példát  mutat  arra,  hogy  az  elő- 
adás művészete  bármely  tárgyat  költőivé  vará- 
zsolhat. Csak  egy-két  legművészibb  szerkezetű 
balladáját  említettük,  de  mindegyiket  felhoz- 
hattuk volna  például  arra,  hogy  miként  tud 
Arany  minden  mesét  a  legtömörebben  elmon- 
dani s  mégis  minden  főmozzanatot  a  balladai 
« félhomályban))  is  kellően  megvilágítva  tökéle- 
tes egységbe  foglalni. 

Hangulat  és  előadásmód  tekintetében  is  bá- 
mulatosan változatosak  e  balladák.  Eg^ák  ódon- 
szerű,  krónikás  (Török  Bálint},  a  másik  modem 
(A  kéjrmutogatój,  egyik  népies  (Ágnes  asszony)^ 
a  másik  egészen  ellentéte  annak  (V.  László), 
egyik  líraibb  (Rdkócziné),  a  másik  merő  dráma 
(Egri  leány),  egyik  derült,  bohózatos  (Pázmán 
lovag),  a  másik  sötét  és  komor  (Tetemre  hívás), 
egyik  világos  (Rozgonyim),  a  másik  kísérte- 
tiesen homályos  (Bor  ritéz).  Ezek  a  futólagos 
megjegyzések,  melyeket  könnyen  megtízszerez- 
hetnénk, tömérdek  árnyalatot  mutatva  ki,  csak 
utalni  akarnak  Arany  balladáinak  utolérhetet- 
len változatosságára.  Mindegyik  egy-egy  drágakő 
tökéletesen  kicsiszolva,  de  mindegyiknek  más 
és  más  a  formája,  szine  és  ragyogása. 

Nyelvének  kifejező  ereje  is  balladáiban  éri  el 
tetőpontját.  Mindig  a  tartalomhoz  és  hangu- 
lathoz simul,  ezért  mindenik  költemény  nyelvé- 
nek más  a  zamata.  Tömörsége  sokszor  csodá- 
latos. Egy-két  szó  néha  egész  történetet  rejt 
magában,  világos  képet,  leirást  ad,  vagy  erős 
hangulatot  kelt. 

A  versformák  megválasztásában  is  nagy  mű- 
vész Arany.  Maga  mondja,  hogy  balladáinak 
már  fogamzásakor  ott  zsong  a  ritmus  lelkében 
az  eszméhez,  tárgyhoz  simulva,  attól  elválaszt- 
hatatlanul. Valóban  úgy  érezzük,  hogy  minde- 
nik balladáját  épen  csak  a  választott  versfor- 
mában írhatta  meg.  A  legegyszerűbb  népdal- 
formától kezdve  a  legnehezebb  nyugati  formákig 
mindeniknek  mestere  s  mindenikkel  tud  han- 
gulatot is  kelteni.  Hogy  csak  egy  példát  említ- 
sünk. Az  ünnepro7itók  kezdetének  ünnepélyes 
trochaeusai  remekül  festik  az  ünnepi  áhítatot 
8  a  következő  szakok  ellentétesen  rohanó  ana- 
psestusai  a  tivornya  ördögi  táncz-forgatagát. 
Arany  a  balladák  háromnegyed  részét  magyar 
versformákban  írta,  mintha  ezzel  be  akarta 
volna  bizonyítani  e  formák  szépségét,  nagy  vál- 
tozatosságát s  a  legkülönbözőbb  tartalmak  és 
hangulatok  kifejezésére  alkalmas  voltát.  0  e 
formák  legnagyobb  művésze  és  öntudatos  mű- 
vésze, a  mit  iskolájának  1856-iki  értesítőjében 
megjelent  s  verstanunkban  korszakot  alkotó  ta- 
nulmánya A  magyar  nemzeti  versidomról  fé- 
nyesen   bizonyít.    Ebben    lerakta    ritmus-rend- 

Szinnyei  F. :   Araay  János.  8 

szerünknek  alapjait,  a  Valami  az  asszondticz- 
ról  ez.  értekezésében  pedig  a  helyes  rímelés 
szabályaira  oktatta  ki  az  akkori  formákkal  nem 
törődő  fiatal  költő-nemzedéket. 

Balladáinak  méltatása  Greguss  Ágost  nagy 
érdeme.  0  indította  meg  a  magj-arázatok  hosszú 
sorozatát,  melynek  ma  sincs  vége  s  eg\'hamar 
nem  is  lesz,  mert  e  tökéletes  kis  remekek  szinte 
kimeríthetetlenek.  Ujabb  balladaíróink  mind  az 
ö  tanítványai. 

Ma  már  középiskolai  magyar  nyelvi  oktatá- 
sunk ToIcHybI  együtt  ezeket  is  körébe  vonta  s 
beható  fejtegetésükkel  köztudatta  vált  az  a  tény, 
hogy  Arany  balladái  világirodalmi  színvonalon 
álló  alkotások  s  nemzeti  irodalmunk  örök  díszei. 


X. 


A  balladákon  s  a  már  említett  kisebb  humo- 
ros elbeszéléseken  kívül  irt  még  néhány  rövi- 
debb epikai  költeményt  Arany  az  ötvenes  évek- 
ben. Az  el^ö  lopás  a  legterjedelmesebb  köztük, 
egy  erkölcsi  czélzattal  elmondott  tanulságos, 
ezép  történet  tiszta  népies  nyelven  megírva. 
A  (lyerrnek  rs  a  szivárvány  gj'önyörü  allegó- 
riája az  elérhetetlen  czél  után  sóvárgó  emberi 
vág^-aknak.  A  hamis  tanú  és  Hatvani  népmon- 
dák, a  Szent  László  legenda  s  a  Keveház'i  a 
hün  mondák  közül  a  támokvölg}ú  és  czezumóri 
csatáról    szóló    kis    hős-ének.    Az    utóbbiakban 

megtaláljuk  balladáinak  nem  egy  jeles  tulajdon- 
ságát; a  szerkezet-  és  elöadásbeli  szépséget,  a 
gyorsan  lüktető  menetet  s  a  mesteri  nyelvet. 

Az  eddig  tárgyalt  epikai  művek  ismerete  nem 
ad  teljes  képet  Arany  ez  időbeli  egy  évtizedes 
költői  működéséről.  Láttuk,  hogy  a  Katalin  és 
a  Nagyidai  czigányokon  kivül  nagyobb  epikai 
alkotása  nincs  és  kisebb  sem  igen  sok.  A  sza- 
badságharcz  előtti  néhány  év  termése  mennyi- 
vel bővebb  ennél !  Okát  e  tüneménynek  a  költő 
testi  és  lelki  szenvedéseiben  kell  keresnünk, 
melyekről  már  szólottunk.  Arany  sokat  tervez 
ebben  az  időben,  hozzá  is  fog  mindenik  tervé- 
nek kiviteléhez,  de  munkájának  eredménye  min- 
dig csak  töredék  lesz.  Amin  tovább  dolgozik, 
abba  beleun,  belefárad,  de  sokszor  egy  rövidebb 
költemény  megteremtéséhez  sincs  elég  kedve  és 
energiája.  A  műgondnak  néha  szinte  beteges 
túlzása  s  önkritikájának  szigorúsága  következté- 
ben minden  alkotásával  elégedetlen  s  már  eleve 
meg  van  győződve  gyengeségükről  és  sikertelen- 
ségükről. 

Meddő  napok !  üres  lapok ! 

Kezdet  elég :  de  semmi  vég. 

Lesz-e  idő  valaha  még, 

Melyben  erőt  s  kedvet  kapok  ? 

sóhajt  fel  fájdalmasan. 

Az  ötvenes  évek  elején  meg  akarja  valósítani 
régi  népies  eposz-tervét  s  a  húnmondák  feldol- 
gozásához fog  alapos  forrástanulmányokat  vé- 
gezve.   Megir   két   éneket  s  egy   töredéket   ale- 

xanclrinokban,  de  abbahagyja.  Pár  év  múlva  egy 
nagyszabású  eposztrilogia  tervét  készíti  el  s  megir 
néhány  éneket  Nibelung-versben,  de  ismét  bele- 
fárad. 

Ugyanígy  jár  7^oldi  középső  részével,  melynek 
megirására  már  Petőfi  buzdította.  Megkezdi  ezt 
is  a  két  másik  Toldi  befejezése  után  s  Daliás 
idők  czímen  meg  is  ir  hét  éneket  1853-ig.  Tompa 
váltig  buzdítja,  Toldy  Ferencz  még  jobban,  taná- 
csokat is  adva  a  kivitelre,  Szilágyi  István  tör- 
téneti adatokkal  szolgál  neki,  de  hiába.  Az  el- 
készült rész  nem  vonzza,  újra  kezdi  elülröl  és 
végre  szomorúan  mond  le  a  Toldi-trilogia  szép 
tervéről. 

Bolond  Islók-jáhól  is  csak  az  első  ének  készül 
el.  A  Katalin  versformájában  kezdi  megírni 
Az  utolsó  magyarl,  mely  az  őshazában  maradt 
magyarok  elpusztulásáról,  Edudi,  mely  Kun 
Lászlóról  szólott  volna  s  az  Öldöklő  angyali. 
Mind  a  három  töredék  maradt.  Mátyás  dal- 
ünnepe stanczákban  irt  nagyobb  epikai  műnek 
indult,  de  alig  készült  el  belőle  valami.  Körül- 
belül harmincz  töredéke  maradt  e  korból,  me- 
lyeket szomorúan  olvasunk  s  szomorúságunk 
növekszik,  mikor  lépten-nyomon  remek  részle- 
tekre bukkanunk  bennük. 

Mikor  alkotásra  nem  érez  kedvet  és  erőt, 
hokat  olvas  és  tanul.  Az  olasz  nyelvben  annyira 
viszi,  hogy  Dantét,  Tassot  és  Ariostot  eredeti- 
ben olvashatja.  Az  utóbbiból  forditani  is  próbál. 
Shakespearet    is    fordítgatja,    lefordítja    mesteri 

módon  Goethe  Baíladejái  s  fordít  egy-két  ki- 
sebb költeményt.  Megkísérti  a  Zrinyiász  átdol- 
gozását, kijavítva  a  nyelvi  és  verselésbeli  dara- 
bosságokat, de  abbahagyja  ezt  is. 

1856-ban  megjelennek  két  kötetben  Kisebb 
költeményei,  melyeket  az  Akadémia  1860-ban 
nagyjutalmával  tüntet  ki.  Itt  gyűjtötte  össze 
elszórva  megjelent  s  részben  új  költeményeit, 
epikaiakat  és  líraiakat  vegyest.  Az  utóbbiakról 
az  életének  későbbi  éveiben  írottakkal  együtt 
szólunk,  hogy  lírai  költészetét  összefoglalólag 
tekinthessük  át. 

A  Kisebb  költemények  és  Toldi  estéje  meg- 
jelenése alkalmat  ad  műbirálóinknak,  hogy  Arany 
költészetéről  nyilatkozzanak.  Három  év  alatt: 
1854 — 1856-ig  jelennek  meg  Kemény  Zsigmond, 
Greguss  Ágost,  Gyulai  Pál,  Salamon  Ferencz  és 
Erdélyi  János  bírálatai,  melyek  különböző  oldal- 
ról világítják  meg  Arany  költői  munkásságát  s 
kivétel  nélkül  elismerőleg,  sőt  magasztalólag 
szólnak  róla.  Arany  szerényen  fogadja  az  elis- 
merést, a  magasztalást  pedig  kelletlenül,  sőt 
boszankodva.  «Az  én  érdemem  —  mondja  egyik 
levelében  — -  ama  —  félig  sikerült  —  törekvés : 
formát  és  tárgyat  összhangzásba  hozni :  egészet 
alkotni.n  Ez  hiányzott  a  magyar  költészetben 
eddig,  ez  a  benső  forma,  kompozíció.  Ezt  akarta 
ő,  úgymond,  meghonosítani:  « de  hányszor  ma- 
radtam előképem  megett !  hányszor  adtam  töre- 
déket az  összhangzó  egész  helyett !  Azt  csak  én 
tudom  s  érzem. » 

1858-ban  a  Toldi  estéjével  elnyeri  az  Akadé- 
mia Marczibányi  (50  aranyos)  jutalmát,  ugyan- 
akkor megválasztják  levelező  s  utána  mindjárt 
rendes  tagnak.  Székfoglalóul  Bánk- bárt  fejtege- 
tését választja,  de  ebből  csak  érdekes  töredékek 
készülnek  el,  mert  megváltoztatván  szándékát,  a 
Zrínyi  és  Tasso  közötti  párhuzamba  kezd  s 
ennek  egy  részét  olvassa  is  fel  1859-ben  szék- 
foglalóul. Az  eposzról  szóló  bevezető  fejtegetései 
nagy  értékűek  s  mély  tanulmányra  vallanak. 
Az  érdekes  párhuzam  csak  a  Zrinyiász  első 
három  énekére  terjed.  Ezt  sem  fejezte  be. 

1860-ban  az  Akadémia  öt  szólítja  fel  egy 
Széchenyi  István  emlékét  megörökítő  óda  meg- 
írására. 

Alig  akarja  elfogadni  a  megbízást.  Mint  min- 
denen, ezen  is  kínosan  töpreng.  Hogy  tudna  ö 
a  legnagyobb  magyarhoz  méltó  költeményt  irni, 
mely  megfeleljen  az  ország  várakozásának  ? 
Hiszen  Vörösmarty  halálára  s  Kazinczy  szüle- 
tésének századik  évfordulójára  sem  tudott  sem- 
mit irni,  a  mi  magának  fájt  a  legjobban.  Mégis 
erőt  vesz  kételyein  és  csüggedésen  s  megírja 
legremekebb  ódáink  egyikét,  a  Széchenyi  eynlé- 
'Cezetét,  melyet  maga  olvas  fel  a  Széchenyi 
emlékünnepen  s  melyet  az  Akadémia  száz  arany- 
nyal jutalmaz. 

Az  1860.  év  különben  ismét  fordulópont  Arany 
eletében  s  kezdete  egy  új  korszaknak.  Mielőtt 
ennek  vázolásához  fognánk,  még  ötvenes  évek- 
beli irodalmunkról  kell  néhány  szót  szólanunk. 

Szomorú  kezdetét  a  szabadságharcz  után  már 
jellemeztük.  Azóta  megváltoztak  a  viszonyok  s 
szépirodalmunk  elég  élénk  fejlődésnek  indul. 
A  régi  irók  közül  Kemény  ekkor  alkotja  remek- 
müveit, Eötvösnek  is  jelenik  meg  regénye  (Nő- 
vérek) ^  Jókai  kifogyhatatlannak  látszik  s  gyen- 
gébb müvei  mellett  van  egy-két  kiváló  alkotása, 
Jósika  regényei  is  egymást  érik,  de  ezek  már 
•  a  magyar  regényírás  atyjának))  hanyatlásáról 
tanúskodnak.  A  szinpadon  a  termékeny  Szig- 
ligeti uralkodik.  A  lira  és  verses  epika  terén 
Arany  mellett  Tompa,  Lévay,  Szász  Károly, 
Gyulai  és  Tóth  Kálmán  tűnnek  ki. 

E  jelesebbek  müvei  azonban  csak  kis  részét 
teszik  az  akkori  irodalmi  termelésnek,  melynek 
csak  bősége  jelentékeny,  értéke  azonban  csekély. 
A  lira  az  uralkodó  e  korban.  A  költők  Petőfi 
hatása  alatt  állnak  s  a  népies  irányt  túlzásba 
viszik.  Lábra  kap  a  vidékiesség,  az  eredeties- 
kedés,  szertelenség,  az  esztétikai  anarchia. 
A  nyelv  és  verselés  pongyolává  lesz,  a  kompo- 
ziciót  teljesen  elhanyagolják.  Minden  tárgyat 
lírailag  dolgoznak  fel  lazán,  szétfolyólag,  mintha 
a  műfajok  közti  határvonalak  elmosódtak  volna. 
Minden  költemény  egyforma :  ha  rövid,  lesz 
líra,  ha  hosszabb,  elbeszélő  költemény,  ha  még 
hosszabb :  eposz,  mint  Erdélyi  János  találóan 
mondja. 

A  kritika  Arany  szerint  «czigányo8  magasz- 
talás, vagy  otromba  szidalom ».  A  polémia  sze- 
mélyeskedéssé, az  irodalom  iránt    való    egykori 


120 


lelkesedés  czivakodássá,  érdekhaj hászattá  s  üzleti 
élelmességgé  fajul.  Sok  a  lap,  de  eg>úk  tartal- 
matlanabb a  másiknál.  « Miután  egy  lapot  nem 
képesek  jó  munkákkal  ellátni,  —  mondja  Arany  — 
csinálnak  hatot. »  A  jobbak  szeretnének  gátat 
vetni  ennek  az  irodalmi  züllésnek.  Kemény 
Au)'or(i'íé\e  zsebkönyvet  tervez  a  legkiválóbb 
irók  közreműködésével  «az  ipar  gyanánt  űzött 
szépirodalom  ellen. »  A  terv  eredetileg  Aranyé 
volt,  ki  ('Kazinczy-társaságot»  inditványoz  a 
megszűnt  Kisfaludy-Társaság  helj'ett,  hogy  legyen 
valami  irodalmi  központ.  Az  1854-ben  Pákh 
Albert  szerkesztésében  megindult  Vasárnapi 
Újság  derekasan  megállja  helyét;  1858-ban 
pedig  megindul  Csengerj'  Budapesti  SzPtnléje, 
ez  a  tartalmas  revue,  mely  azonban  csak  nehe- 
zen élhet  meg.  A  közönség  a  hangzatost,  nag>'- 
hangut  szereti.  A  mi  nem  <'kong'>.  nem  nép- 
szerű. 

Aranyt  rendkivül  bántja  az  irodalom  celsat- 
nyulása  és  elaljasodása*)  s  kétségbeesik,  hogy 
midőn  a  forma  és  eszme  harmóniájáért  küzd, 
«idomtalan  szörnyetegeket  lát  nyomdokain ». 
Ezért  határozza  el,  hogy  egy  vezető,  irányadó 
szépirodalmi  és  kritikai  lapot  fog  inditani.  Ba- 
rátai, köztük  Deák  Ferencz  is,  lelkesen  buzditják 
8  hathatósan  közreműködnek  tervének  megvaló- 
sításában. 

A  Kisfaludy-Tái'saság  1860-ban  újra  meo;ala- 
kulván,  Aranyt  választja  igazgatójává,  hogy  ezzel 
is  némi  megélhetést  biztosítson  számára  s  lehe- 


121 


tövé  tegye,  hogy  fárasztó  tanári  állásáról  lemond- 
hasson. Arany  hosszas  töprengés  után  meg  is 
teszi  ezt  a  lépést  és  az  év  vége  felé  a  fővárosba 
költözik. 


XI. 


Arany  szépirodalmi  és  kritikai  lapja,  a  Szép- 
irodalmi Figyelő,  1860  novemberében  indult 
meg  azzal  a  czéllal,  hogy  « irányadóvá  s  mint- 
egy irodalmi  központtá  nöjje  ki  magát».  A  lap 
a  szerkesztő  szavai  szerint  nem  a  régit  az  új 
ellenében,  hanem  az  örök  szépet  az  idö  gyarló- 
ságai ellenében  akarta  képviselni. 

íme  —  mondhatná  valaki  —  Arany  végre  a 
maga  helyén  van :  a  fővárosban  él  iró  barátjai 
között  még  pedig  hozzá  méltó  foglalkozásban  : 
a  legelső  irodalmi  társulat  ügyeit  vezetve  s  lap- 
jával irányt  szabva  a  magyar  irodalomnak. 

Maga  a  költő  is  igy  gondolkozott  s  azt  hitte, 
hogy  ez  a  foglalkozás  neki  való  s  a  mi  a  leg- 
főbb, hogy  e  mellett  sok  ideje  marad  a  költői 
munkára.  Fájdalom,  ezek  a  szép  remények  nem 
váltak  valóra.  A  Kisfaludy-Társaság  igazgatása 
sok  apró-cseprő  dologgal  s  kevés  fizetéssel  járt, 
a  szerkesztés  pedig  tömérdek  gondot,  kellemet- 
lenséget és  csalódást  okozott  neki.  Folyton  a 
pénz-  és  kézkathiány  Scyllája  és  Charybdise  közt 
evez,  sőt  a  cenzúra  zátonya  is  fenyegeti.  Az  irók 
nem  támogatják  úgy,  mint  képzelte  és  így  lap- 
jának   nemcsak    szerkesztője,    hanem  « robotban 

dolgozó  munkatársa,  újdondásza  es  correctora» 
is.  «Hol  egyik  rovat  nincs,  hol  a  másik,  majd 
föczikket,  majd  kritikát  kell  írnom,  majd  kül- 
földi irodalmat  teremteni  elö,  majd  novellát 
forditani,  aztán  a  heti  pletykát  összeszedni,  a 
lapot  corrigálni,  beküldött  rossz  verseket  ol- 
vasni*), —  panaszolja  Tompának  1861-ben. 

A  Figijelö  ez  évi  folyama  vagy  száz  ivnyi 
kéziratát  «ette  megi).  Minden  közleményt  három- 
szor olvas  és  javit  végig!  Levelei  tele  vannak 
panaszszal  és  kéziratért  való  könyörgéssel.  A  kri- 
tikákkal is  megg}^ülik  a  baja,  mert  polémiák  és 
neheztelések  kerekednek  belőlük  s  neki  kell 
egyeztetni,  békiteni.  Azután  az  idő  sem  volt 
alkalmas  ilyen  lap  indítására,  mikor  « senki  sem 
dolgozik,  az  egész  világ  politizál »>.  Akkor  t.  i. 
már  ismét  szabad  volt  politizálni.  Ausztria  szeren- 
csétlen olaszországi  hadjárata  megingatja  az 
abszolutizmust  s  maga  után  vonja  az  1860-iki 
« októberi  diplomát)),  majd  az  1861-iki  «februári 
pátens  »)-t  és  az  országgyűlést.  Az  uralkodó  alkot- 
mányt ai  Magyarországnak,  ez  azonban  nem 
elégszik  meg  az  olyan  alkotmánynyal,  mely  sze- 
rint Ausztria  tartománya  maradna  s  következik 
a  nemzet  passziv  ellenállása  az  új  Schmerling 
kormánynyal  szemben.  Bizony  ekkor  a  politika 
óbban  érdekli  az  embereket,  mint  Arany  jeles 
lapja,  mely  1862  novemberében  két  évi  fönn- 
állás után  meg  is  szűnik,  hogy  1863  elején 
Koszorú  czímen  más,  «publicum  csödítöbb  alak- 
ban»    újra    feltámadjon.    Ebben    már    nagyobb 

teret  ád  a  szépirodalomnak  s  a  kritikát  háttérbe 
szorítja.  Mind  hiába,  a  Koszorú  sem  él  tovább 
a  Figyelőnél  s  1865  június  végén  pártolás  hiány 
miatt  megszűnik,  pedig  bátran  mondhatjuk,  hogy 
jelesebb  szépirodalmi  és  kritikai  lapunk  sem 
azelőtt,  sem  azóta  nem  volt. 

A  szépirodalmi  rész  jobbnál  jobb  müveket 
adott  s  nem  volt  valamire  való  név  Fáy  András- 
tól kezdve  a  legifjabb  nemzedékig,  mely  me^ 
ne  fordult  volna  hasábjain.  Az  esztétikai  es 
kritikai  részt  Aranyon  kivül  Brassai  Sámuel, 
Bérczy  Károly,  Greguss  Ágost,  Erdélyi  János, 
Gyulai  Pál,  Lévay  József,  Kemény  Zsigmond, 
Salamon  Ferencz  és  Szász  Károly  irták,  hogy 
másokat,  szintén  jó  neveket,  ne  említsünk. 
Állandó  rovatokban  foglalkozott  az  Akadémia 
és  Kisfaludy- Társaság  ügyeivel,  a  Nemzeti  Szín- 
házzal s  a  képzőművészeti  és  zenei  élet  jelen- 
tősebb mozzanataival.  Jegyzékbe  foglalta  az 
újonnan  megjelent  könyveket  s  kritikai  rovata 
a  magyar  és  külföldi  irodalom  nevezetes  esemé- 
nyeiről mindig  lelkiismeretesen  számot  adott. 
A  Koszorú  ezenkívül  még  régi  magyar  írók  arcz- 
képeivel  is  meg-meglepte  olvasóit.  S  ezeknek  az 
igazán  kitűnő  és  hézagpótló  lapoknak  —  jel- 
lemző szellemi  életünkre  —  meg  kellett  szün- 
niök  ((pártolás  hiány  miatt)) ! 

Arany  kevés  költeményt  irt  lapjaiba,  de  annál 
több  prózai  dolgozatot.  Itt  jelent  meg  Naiv 
eposunkiől  szóló  érdekes  tanulmánya,  melynek 
a  végeredménye,   hogy  «volt  nálunk  naiv    epos 

s  hogy  az,  mint  általában  a  népköltemény,  költői 
formában  nyilatkozott ».  Itt  jelent  meg  Irányok 
ez.  czikksorozata,  melyben  a  korabeli  költésze- 
tet vizsgálja  éles  szemmel  s  fötulajdonságaiként 
a  Petöü-utánzást,  a  lira  túltengését  s  a  kom- 
pozició  hiányát  emeli  ki.  Visszatekintéshez,  dol- 
gozatában nyelvi  kérdésekkel  foglalkozik,  bizony- 
ságát adva  e  téren  is  éles  bonezoló  elméjének 
s  páratlan  nyelvérzékének.  írói  nrczképei  Gyön- 
gyösy  Istvánról,  Orczy  Lörinczröl,  Gvadányiról, 
Baróti  Szabó  Dávidról  és  Ráday  Gedeonról  finom 
megfigyelésekben  gazdagok  s  irodalomtörténeti 
jelentőségűek.  Bírálatai  és  ismertetései,  söt  szer- 
kesztői jegyzetei  is,  mind  értékesek  és  érdekesek, 
akár  eg}'  népmesegyüjteményröl,  regényről,  eposz- 
ról ípl.  Szász  Károly :  Trencséni  CsaAja)  akár 
lirai  varsek  g^'üjteményeiről  szóljanak  (leg- 
értékesebbek a  Tompa,  Szász  Károly,  Szász  Gerő 
és  Fejes  István  költeményeinek  bírálatai). 

Hozzászól  a  külföldi  irodalom  eseményeihez 
is  s  mindig  van  mondanivalója  akár  Hebbel 
Mutter  und  Kind-jéről.  akár  a  hindu  drámáról, 
akár  a  Nibelung-énekről,  akár  a  homerosi  kér- 
désről legyen  szó,  sőt  még  Wagner  zenedrámáira 
is  van  észrevétele.  Prózai  dolgozataiban  egész 
kincsesbányáját  találjuk  az  elszórt  becses  meg- 
jeg}-zéseknek  az  eposzról,  a  líráról,  a  balladáról, 
a  kompozícióról,  a  fordításról,  a  kritikáról,  a 
népköltészet  és  népiesség  kérdéseiről  (A  magyar 
népdal  az  irodalomban  ez.  rendkívül  becses 
tanulmán va  töredékben  maradt),  irodalomtörté- 

neti  kérdésekről,  a  nyelvről  és  verstechnikáról, 
a  költői  leirásról  és  jellemzésről,  a  költészetben 
nyilvánvaló  realitásról  és  sok  más  kérdésről, 
mindezekben  irányt  óhajtva  adni  akkori  tévelygő 
irodalmunknak.  Az  ö  « paraszt  sestheticája)),  mint 
egy  helyen  maga  nevezi,  nem  tudományos  elmé- 
letekből, hanem  a  gyakorlatból  indul  ki.  Nem 
készen  kapott  szabályokat  alkalmaz  az  irodalmi 
alkotásokra  vaskalapos  pedánssággal,  hanem 
maga  alkotja  meg  magának  az  autodidakta  szí- 
vósságával minden  kérdésről  saját  tapasztalatain 
alapuló  véleményét,  melynek  rendesen  elméleti 
értéke  van.  E  munkáiban  legjobban  bámulhat- 
juk éles  eszét  s  rendkívüli  megfigyelő  és  elemző 
tehetségét,  valamint  széleskörű  olvasottságát. 
Minden  dolgozatát  erős  logika  és  nagy  világos- 
ság jellemzi.  Bírálataiban  tökéletes  tárgyilagos- 
sággal, minden  egyoldalú  szubjektivitástól  men- 
ten itél  s  arra  törekszik,  hogy  az  iró  s  az 
olvasó  tanulhasson  is  belőlük.  Ezért  szeret  a 
részletekre  kiterjeszkedni  s  ezért  fűz  a  biráló 
elemzéshez  rendesen  valami  értékes  kis  fejtege- 
tést, vagy  elvi  jelentőségű  megjegyzést. 

Prózai  dolgozatainak  első  gyűjteménye,  me- 
lyet csak  barátjának,  Csengerynek  kérésére  ren- 
dezett sajtó  alá,  mert  maga  nem  sokra  becsülte 
őket,  1879-ben  jelent  meg  az  Akadémia  kiadá- 
sában. Ebben  csak  a  legfőbbek  s  néhány  bírá- 
lata foglaltatnak.  A  többit  csak  halála  után 
gyűjtötte  össze  és  adta  ki  fia.  Arany  László. 

XII. 


Bármily  sok  baja  volt  is  Aranynak  a  szer- 
kesztéssel, mégsem  fárasztotta  ki  annyira,  mint 
a  tanárság.  Változatosabb,  izgatóbb  volt,  mint 
az.  Önbizalma  mintha  erősödnék,  nem  oly  csüg- 
gedt mindig,  mint  Kőrösön.  A  kénytelenség, 
mely  munkára  szorítja,  munkaerejét  is  fokozza. 
A  pesti  baráti  kör,  szellemi  életünk  arisztokrá- 
ciája, sokszor  felüdíti  s  elfeledteti  vele  bajait, 
melyek  közül  a  testiek  sem  kínozzák  annyira, 
mint  mikor  folytonosan  velük  foglalkozott.  A  mire 
Körösön  nem  volt  képes,  az  Pesten  könnyen 
sikerül  neki:  nagy  kompozícióba  fog  s  azt  egy 
év  alatt  be  is  fejezi.  Ez  a  nsLgy  kompozíció  a 
rég  tervezett  húntrüogiának  első  része :  a  Buda 
halála  ez.  tízenkét  énekes  hősköltemény,  vag\" 
mint  a  költő  nevezi,  «hün  rege »,  mely  1864-ben 
jelenik  meg  s  elnyeri  az  Akadémia  100  aranyos 
Nádasdy -jutalmát. 

Költeményének  fő  forrásai  a  magyar  krónikák 
voltak,  a  honnan  a  mesének  vázlatát  vette : 
Etele  megöli  testvérét,  Budát.  Készleteket  szin- 
ten talált  a  krónikákban,  Priscos  Ehetor  isme- 
retes elbeszélésében,  valamint  a  történelemben. 
A  Nibelungenliedből  szintén  vett  át  néhány  mo- 
tívumot. A  mondát,  melyet  a  krónikák  töredé- 
kesen, szárazon  tartottak  fönn,  Arany  mintegy 
újra  költi.  Mint  Toldihsin,  itt  is  egységes  es 
költőileg  igaz  mesét  alkot,  a  száraz  adatokat, 
tényeket   indokolva   és    lélektani    kapcsolatokba 

hozva  egymással.  Elbeszélése  szerint  Buda,  bátyja 
Etelének,  tehetetlen,  gyönge  eszű  ember,  ki 
megosztja  öccsével  királyi  hatalmát.  A  hatalmas 
és  népszerű  ifjú  öccs  s  a  hatalmára  féltékeny, 
kislelkű  bátya  közt  egyenetlenség  támad.  A  meg- 
hasonlást a  gót  Detre  fejedelemnek  titkos  áská- 
lódása,  a  két  királynő  asszonyi  versengése  s 
egyéb  okok  szítják  mind  jobban  és  jobban. 
A  testvérek  végre  ellenségekül  állnak  szemben 
egymással  és  egyikük  meggondolatlan  tette  s  a 
másik  szenvedélyessége  Buda  halálát  okozza. 
Öccse  párviadalban  öli  meg. 

Arany  a  Buda  halálőhsin  eposzt  alkotott,  de 
mint  minden  művében,  itt  is  nagy  reformátor. 
A  hexameteres  és  klasszikus  mintára  készült  eposz 
sokat  taposott  országútjárói  letérve  új  utat  tör. 
Majdnem  teljesen  elveti  a  klasszikus  formával 
együtt  az  üressé  vált  csodásságot  s  az  istenek 
mozgatta  árnyalakok  helyett  igazi  embereket 
szerepeltet,  kiknek  jellemzésére  oly  nagy  gondot 
fordít,  mint  a  modern  regény,  vagy  drámaíró. 
Az  epizódokban  szétfolyó  és  lassan  haladó  mese 
helyett  lélektanilag  indokolt,  tömören  kompo- 
nált, érdekes  cselekvényt  ad,  mely  nem  egj^szer 
drámai  emelkedést  és  rohamosságot  mutat.  A  foly- 
tonos és  a  modern  olvasóban  unalomnál  egyebet 
alig  keltő  harczi  jelenetek  helyett  a  népélet  más 
oldalainak  s  a  nép  lelkének  képét  rajzolja  meg, 
nem  általános,  szinte  nemzetközi,  hanem  nem- 
zeti és  hű  korrajzi  vonásokkal.  Alakjai  nem  a 
nyelvújítás   vívmányaival   ékes   nyelven,   hanem 

Ódon  zamatú,  klasszikusan  egyszerű  népies  nyel- 
ven beszélnek,  a  hogyíLU  bitünk  szerint  a  ma- 
gyarok mondai  ősei,  a  hunok  beszélhettek.  A  mon- 
dottakat az  alább  következő  rövid  fejtegetés  fogja 
jobban  megvilágítani. 

A  költeményben  más  eposzoktól  eltéröleg  csak 
kevés  alak  szerepel.  Legkiemelkedőbb  közülük 
Etele,  kit  a  költő  nagynak  tud  rajzolni.  Igazi 
hős :  nagyeszű,  ki  Detre  cselszövényein  épen 
úgy  átlát,  mint  a  keleti  császár  politikai  ter- 
vein. Kevés  szavú,  de  mindig  kész  a  tettre. 
Folytonosan  cselekedni  látjuk :  maga  szervezi 
és  gyakorolja  be  hatalmas  hadseregét,  ö  rendezi 
a  nagy  vadászatot  s  míg  birodalmának  legfon- 
tosabb ügyeit  intézi,  asszonyai  időtöltéséről  sem 
feledkezik  meg.  Erőtől,  önérzettől,  szenvedély- 
től duzzad.  Haragjának  izzó  kitörésében  s  elfoj- 
tott szenvedélyében  egyaránt  félelmes.  S  e  nagy 
hőst,  a  monda  és  történelem  óriását,  mégsem 
rajzolja  emberfölöttinek,  hanem  csak  nagy  em- 
bernek, kit  intim  vonásokkal  hoz  közelebb  hoz- 
zánk. Buda  eltörpül  mellette.  Etele  így  jellemzi 
haragjában:  «vizeszü,  oktalan,  g>'áva,  gyanús 
lelkű,  pulya,  boldogtalan)).  E  jellemzés  találó,  csak 
azt  tehetjük  hozzá,  hogy  nagyon  jó  ember  szegény 
Buda,  ki  senkinek  sem  vétene,  ha  körülményei 
nem  ragadnák  oktalan  tettekre.  Etelének  min- 
denben ellentéte,  a  nagj^  király  még  nag^^obb- 
nak  látszik  mellette.  Detre,  a  vén  gót  fejedelem 
is  fontos  szerepet  játszik  a  történetben.  0  «veri 
az  éket')  a  testvérek  közé,  hogy  meghasonlásuk- 

ból  maga  és  leigázott  népe  hasznot  húzzon. 
Öregesen  bőbeszédű,  de  bőbeszédűségével  csak 
ravasz  szándékát  leplezi:  « a  beszédet  ügyes  ész- 
szel fonja*).  Képmutató,  önző  és  ravasz,  ki  odébb 
áll,  mikor  megcsinálta  a  bajt  s  mindig  a  hatal- 
masabb pártján  van.  A  két  királyné  :  Ildikó  és 
Gyöngyvér,  a  testvérharcz  szitói,  inkább  általá- 
nos női  jellemvonásokat  mutatnak,  de  néhány 
kisebb  egyénit  is.  Ez  az  öt  alak  játssza  végig  a 
drámát,  a  többi  a  háttérbe  mosódik.  Valameny- 
nyien  egyének,  de  e  mellett  koruk  emberei  is. 
Lelkük  egyszerű,  kissé  durva  és  naiv.  Beszédük 
hü  tükre  leiküknek :  egyszerű,  mint  az  s  szó- 
kincse életviszonyaikat  hiven  feltüntető.  Sok 
benne  a  hasonlat,  melyek  bibliai  és  homerosi 
egyszerüségüek. 

A  leirásokban  itt  nem  annyira  hangulatkel- 
tésre, mint  inkább  korrajzi  vonások  adására, 
milieu- festésre  törekszik.  Odavarázsol  bennünket 
Buda,  majd  Etele  sátorvárosába,  résztveszünk  a 
hunok  áldozati  szertartásában,  hadgyakorlatán, 
vadászatán,  lakomáin,  látjuk  őket  vadászatra, 
háborúba  készülődésük  s  nomád  költözködésük 
közben,  csak  a  harczban  nem,  a  mit  kissé  rossz 
néven  is  veszünk  a  költőtől.  A  korrajzot  nem 
annyira  forrásokból  (hiszen  ilyeneket  alig  talál- 
hatott), mint  inkább  képzeletéből  meríti.  S  e 
korrajz  mégis  hü.  Elhisszük  Aranynak,  hogy 
ilyenek  voltak  a  hunok,  ilyen  volt  életük.  Ez  a 
legnagyobb  dicséret,  a  melyet  milieu-rajzáról 
mondhatunk,  mert  ilyen  elhitetésre    csak   nagy 

Szinnyei  F.  :   Arany  János.  9 

költök  képesek.  Ennek  az  elhitetésnek  egyik  fö 
titka  Arany  realizmusa,  melyet  bele  tud  vinni 
minden  jellemrajzába  és  leirásába.  Apró,  élet- 
ből kapott  vonásokat  szö  ezekbe,  melyekkel  a 
kort  és  embereit  az  idők  messzeségéből  bozzánk 
közelebb  tudja  hozni,  hogy  vele  együtt  mi  is 
« azokkal  időzünk,  a  kik  másszor  voltak ». 

Milyen  élénkké  és  valószerűvé  lesz  előadásá- 
ban az  « Isten  kardjának »  mondája,  a  finom  meg- 
fig;^^eléseknek  milyen  nag}^  tömege  teszi  igazzá, 
hűvé  pl.  Etele  kis  fiának  bájos  rajzát,  az  asszo- 
nyok találkozásait,  a  megvesztegetésnek,  vag^- 
Buda  pártja  keletkezésének  és  növekedésének 
történetét!  Arany  fölülmulhatatlan  mester  az 
ilyenekben. 

Még  a  csodás  elem  igen  takarékos  alkalma- 
zásában is  realisztikus  a  költő.  Hadúr  alakja 
inkább  a  hunok  képzeletében  s  Etele  álmában 
jelenik  meg.  Ármány  csak  Etele  látomása,  a 
csodás  előjelek  csak  a  nép  babonás  lelkében 
csodásak.  Beszédet  is  sokat  találunk  a  költe- 
ményben, de  ezek  nem  üresek  és  szónokiasak, 
mint  Murány  ostromáhsin,  nem  szószaporítók  és 
unalmasak,  mint  más  eposzokban,  hanem  tömö- 
lek  és  mindig  jellemzők.  Eészletező  lélekrajzokat 
nem  ad  a  Bíul((  Jialdláhsin,  mert  az  eposzi  elő- 
adás nem  tűr  meg  ilyeneket.  Ezért  találunk  itt 
lírai  közbevetést  is  alig  egyet-kettőt.  A  hatodik 
énekben  a  Rrge  ff  rsoda. szarvasról,  mint  hege- 
dős-ének van  a  történetbe  ékelve.  Remek,  balla- 
dás elöadású  monda,  melyet  a  vissza-visszatérő 

lírai  versszak  hét  részre  oszt.  Ódonszerű,  tün- 
dériesen  bájos  s  a  monda  üde  zamatát  érezteti. 

A  költemény  nyelvét  külön  ki  kell  emelnünk. 
A  maga  egyszerűségében  végtelenül  gazdag  és 
változatos.  Arany  régi  szavakkal  (mint :  joh,  szer, 
megapolá,  alít,  folyam- elve  stb.)  és  szólamokkal 
régies  szint  ad  neki.  A  népies  kifejezéseket  s 
általában  a  nyelv  szokott  fordulatait  újakká, 
eredetiekké  alakítja  (« fényével  a  homlok  mind 
szegül  Budára)),  wmost  serdüle  tetté)),  ((legelteti 
gondját  csöndes  figyelemmel)),  ((ajzotta  száját 
feleletre)),  ((eleven  sürgés  mindenfele  pezsdül »). 
Csupa  újság  s  mégis  mind  szokottnak  tetszik. 
Metaforái,  jelzői  is  érdekesek,  újak,  meglepőek 
(((marczona  józanság  hidegen  csúsz  rajta»),  «éj- 
sűrítő,  nagy,  kárpitos  árnyak)),  ((pallosokat  vér- 
ben emel  észak  lángja",  ((rózsa-özönlő »  hajnal). 
Minden  kifejezést  csodálatosan  tömörré  és  ragyo- 
góvá kovácsol  a  költő,  mint  Héphaistos,  a  vará- 
zsos ügyességű  kovács-isten. 

A  nagy  trilógia,  mint  a  töredékekből  és  terv- 
vázlatokból látjuk,  a  hún  birodalom  egész  tör- 
ténetét megörökítette  volna.  Fájdalom,  az  «új 
dalok)),  melyeket  a  költő  a  Buda  /m/áíában  ígért, 
sohasem  születtek  meg,  mert  Isten  (mem  adott 
eröti»  hozzájuk,  a   ((szegény  éneklőnek)). 

XIIL 

Arany  Pesten  épen  oly  ezerényen  és  elvo- 
nulva él,  mint  Szalontán  vagy  Körösön.  Leg- 
szívesebben Csengeryekhez  jár  családjával  együtt, 
kikkel  a  legjobb  baráti  viszonyban  élnek.  Néha 
résztvesz  özv.  Bezerédj  Istvánné  ebédjein  Deák- 
kal, Csengeryvel,  Keménnyel,  Horváth  Mihály- 
lyal,  Gyulaival  s  másokkal  együtt,  különben 
nagyokat  sétál  a  városban  s  majd  mindennap 
este  meglátogatja  Keményt  a  Pesti  Napló  szer- 
kesztőségében. 

1861-ben  nagy  öröm  éri  egy  kiváló  tehetség 
fölfedezésével.  Ez  a  kiváló  tehetség  Madách 
Imre,  ki  egy  drámai  költeményének  megbirá- 
lására  kéri  fel.  Arany  elolvassa  a  müvet,  siet 
üdvözölni  íróját  s  közölni  vele.  hogy  az  Ember 
tragédiája  "irodalmunk  legjeiesb  termékei  közt 
foglalhat  helyet. »  Madách  müvét  teljesen  Aranyra 
bízza,  ki  örömmel  javítja  át  s  rendezi  sajtó 
alá  a  Kisfaludy-Társaság  kiadásában.  Midőn  a 
társaság  Madáchot  tagjainak  sorába  választja, 
Arany  mondja  a  szokásos  bevezető  beszédet. 
Ezután  is  a  legszívesebb  baráti  viszonyban  ma- 
radnak s  1862-ben  meglátogatja  Madáchot  sztre- 
govai  birtokán. 

Is65-ben  Tompa  látogatja  meg,  ki  mind  job- 
ban súlyosodé  betegségében  orvosokkal  akar 
Pesten  tanácskozni.  Akkor  egyikük  sem  gon- 
dolta, hogy  utoljára  látják  egymást. 

Ugyanebben  az  évben  szűnik  meg  a  Koszorú 
s  lesz  Arany  az  Akadémia  titkára.  A  Kisfaludy- 
Társaság  igazgatói  állásáról  lemondván,  azonnal 
elfoglalja  új  hivatalát,  melylyel  barátai  nyu- 
godt, anyagi  gondoktól  ment  életet  akartak  biz- 
tosítani számára.  Csakhogy  ez  a  sinecurának 
szánt  állás  a  költő  végtelen  lelkiismeretessége 
következtében  terhes  hivatallá  vált,  mely  idejé- 
nek java  részét  fölemésztette  s  apró  kellemet- 
lenségeket okozott  neki.  Nem  is  tekinti  hivata- 
lát örökösnek  s  csak  addig  akarja  megtartani, 
míg  gondos  gazdálkodással  annyit  gyűjthet 
magának,  hogy  a  « független  nyugalmat))  el- 
érhesse. Míg  a  dunaparti  « palotában*)  lakik, 
« rajongó  képzelettel))  egy  kis  « kunyhót »>  épít- 
get magának  «ott  keleten ».  Földet  vásárol 
Szalontán,  hogy  majd  ott  töltse  el  öregkorát 
kis  gazdaságával  bíbelődve  s  boldogan  élve  a 
költészetnek. 

Apai  szívének  legdrágább  kincsét,  Juliskát. 
Szalontára  adja  férjhez  Szél  Kálmán  reformá- 
tus paphoz  1863-ban.  Két  év  múlva  az  az  öröm 
éri,  hogy  unokája  születik,  ki  a  Daliás  Idők 
Eozgonyi  Piroskájának  nevét  kapja  a  kereszt- 
ségben. 

A  szép  tervek  közelednek  a  megvalósulás 
felé  s  a  költő  már  képzeletben  ott  él  a  szalon- 
tai  kis  « kunyhóban!)  szeretteitől  környezve,  mi- 
dőn egy  rettentő  csapás  örökre  véget  vet  a 
boldogság  szép  álmainak.  Juliska  súlyos  beteg- 
ségbe esik    s    1865    deczember    28-án    meghal, 

kétBégbeesett  szeretteitől  ezzel  a  vigasztaló 
gondolattal  búcsúzva:  « A  lélek  él,  találkozunk  !» 
A  gyászba  merült  apa  meghatóan  írja  beteg 
barátjának,  Tompának,  hogy  már  házépítésről 
gondolkozott,  mikor  ez  a  csapás  érte :  « Tegnap 
indítottam  el  az  első  épület  követ  —  Gerenday- 
tól.  Egy  pyramidál  gránit  darabot,  mely  egy- 
szersmind évek  óta  sóvárgó  ábrándjaim  zárkövét 
képezi !  A  hová  eddig  legörömestebb  pillantott 
lelki  szemem,  a  hol  megnyugvását  találta : 
most  azon  vidék  felé,  e  kő  zárja  el  a  kilátást !» 
« Jó  fiamban  annyi  kárpótlást  lelhetne  szívem,  — 
írja  néhány  hónappal  később.  —  De  az  a  kis 
koporsó  mindig  előttem  van ;  a  mint  döczögÖtt 
előttünk  a  gyászkocsin.  Es  annyi  szomorú  jele- 
net az  utolsó  órákból.)) 

Aranyt  kedves  gyermekének  elvesztése  mé- 
lyen lesújtotta.  Ö,  mint  maga  mondta,  azon 
emberek  közé  tartozott,  a  kiknek  fájdalma  az 
idővel  nem  enyhülni,  hanem  növekedni  szokott. 
Midőn  költeményben  akarja  megörökíteni  leánya 
emlékét,  négy  sornál  nem  viszi  többre  s  ezt 
jegyzi  alá:  « Nagyon  fáj!  nem  megy!')  Két  év 
múlva  a  Toldi  lassan  készülő  középső  részébe 
néhány  versszakot  iktat  (a  VI.  ének  Piroska- 
strófái) s  ez  még  akkor  is  annyira  fáj  neki, 
hogy  évekig  nem  tudja  munkáját  folytatni. 

Mit  keresne  már  most  Szalontán  ?  Marad  ott, 
a  hol  van,  beletörődve  sorsába,  hogy  «fél  em- 
ber*, « negyedrész  ember  »>  legyen.  Birtokát  el- 
adja 8  örökre    lemond    ábrándjairól.  Betegségei 

súlyosbodnak,  hallása  és  látása  is  gyöngülni 
kezd.  1869- tol  kezdve  évről-évre  Karlsbadban 
keres  üdülést,  de  a  fürdő  csak  enyhíti  s  nem 
szünteti  meg  bajait.  A  hü  barát,  Tompa  is  el- 
költözik 1868-ban  a  hanvai  temetőbe  s  nem 
írja  többé  neki  kétségbeesett,  testi-lelki  kínjai- 
ról panaszkodó  leveleit. 

Lelke  mind  érzékenyebb  lesz.  Ismét  töpreng, 
önmagába  mélyed,  kerüli  az  embereket,  ener- 
giája, költői  kedve  ismét  lankadóban.  Egy  év- 
tizedig alig  dolgozik  valamit.  Még  a  fordításban 
talál  valami  örömet  s  három  remek  Shakespeare - 
fordítással  ajándékozza  meg  irodalmunkat,  ezek 
A  Szent  Iván-éji  álom  (1864),  Hamlet  (1867) 
és  János  király  (1867).  Majd  Aristophanes  víg- 
játékait kezdi  fordítgatni  csak  mulatságból  s 
évek  múlva  elkészül  az  összes  vígjátékok  átül- 
tetésének rendkívíil  nehéz  munkájával.  Az  Aka- 
démia Karátsonyi  jutalmával  kitüntetett  fordí- 
tás 1880-ban  jelent  meg  három  kötetben. 

A  haza  sorsa  e  közben,  mint  tudjuk,  jóra 
fordul  s  Arany  örömmel  látja  teljesülni  azt  a 
jóslatát,  «hogy  a  magyart  nem  lehet  csak  úgy 
spongyával  letörölni  a  föld  színéről.))  Mint 
Deák  barátja  s  a  mérsékelt,  józan  politika  híve, 
Örül  az  1867-i  kiegyezésnek  s  noha  a  későbbi 
politikai  bonyodalmak  aggodalommal  töltik  is 
el  néha,  a  haza  jövőjét  mégis  biztosítva  látja. 
Egy  fájdalmas   lelki   sebe    legalább  begyógyult. 

Az  1867-i  « csillag-hulláskor))  a  király  a  Szent 
István  renddel  tünteti  ki.  Jellemző,  hogy  vissza 

akarta  utasítani  a  nagy  kitüntetést  s  caak  két 
miniszter  tudta  végre  nagy  nehezen  rábirni, 
hogy  fogadja  el.  El  is  fogadta,  de  sohasem  vi- 
selte életében.  Itt  emlitjük^meg,  hogy  1861-ben 
és  1865-ben  visszautasítja  a  neki  felajánlott  biz- 
tos képviselői  mandátumot,  1871-ben  pedig  a 
nemzeti  évdíjat,  melylyel  az  országgyűlés  akarja 
megtisztelni.  Találóan  mondja  róla  Gyulai : 
« Mindvégig  ö  volt  Magyarország  legegyszerűbb 
embere,  de  bizonyos  tekintetben  egyszersmind 
legérzékenyebb,  legbüszkébb  lelke  is. » 

1870-ben  az  Akadémia  főtitkára  lesz,  a  miről 
keserű  humorral  csak  ennyit  mond : 

Szép  megtiszteltetés, 
De  nem  birok  vele : 
Nem  vagyok  már  a  kés, 
Hanem  csak  a  nyele. 

Sokkal  jobban  örül,  hogy  1867-ben  sajtó  alá 
rendezhette  összes  munkáit.  Kétféle  kiadás  je- 
lent meg  belőle  ugyanabban  az  évben,  Arany 
János  összes  költeményei  czímen,  egy  hat  köte- 
tes, mely  1872-ben  akadémiai  nagy  jutalmat 
nyert  s  egy  negyedrétű,  illusztrált    egy  kötetes. 

Ebben  az  évben  más  öröm  is  éi-te.  Fia,  ki 
már  ekkor  tisztviselő,  pályadíjat  nyer  a  Kis- 
faludy-Társaságban  Elfrida  ez.  költői  elbeszé- 
lésével. Aranyt,  ki  semmit  sem  sejtett  a  dolog- 
ról, nagyon  meglepi  fiának  poétasága.  Tréfásan 
írja  sógorának:  « Arany  Laczi  közelebbi  bra- 
vourja  nem  lepett  meg  egy  kissé?    Engem  na- 

gyon.  lm  én  beadom  financiernek,  hogy  legyen 
practicusabb  ember,  mint  az  apja  s  egyszer 
csak  kipattan,  hogy  poéta!  De  már  nem  lesz 
belőle  semmi.  1) 

1869-ben  kis  unokájukat,  Piroskát,  magukhoz 
fogadják  s  a  kedves  leányka  felvidítja  egy  kissé 
a  beteges  és  borús  lelkű  nagyapát,  ki  nagyon 
szereti  és  kényezteti  a  «kis  árvát. » 

1876-ban  lemond  a  főtitkárságról,  az  Akadé- 
mia azonban  nem  fogadja  el  lemondását,  ha- 
nem szabadságolja,  Arany  mindazáltal  nem  te- 
kinti  magát  többé  tisztviselőnek  és  az  őt  jogo- 
san megillető  fizetést  sem  veszi  fel,  bárhogyan 
kérték  is  erre.  Lemondását  többször  megújítja, 
míg  végre  1879-ben  elfogadják  s  tiszteletbeli 
fí^ titkárrá  választják. 

A  rég  óhajtott  ((független  nyugalmat*  tebát 
megadta  neki  a  sors,  de  mégsem  úgy,  a  hogj'an 
ö  szerette  volna,  a  hogy  megálmodta  : 

Csöndes  fészket  zöld  lomb  árnyán, 
Hová  múzsám  el-elvárnám, 

Mely  sajátom; 
Benne  én  és  kis  családom. 

Munkás,  vidám  öregséget, 

Hol,  mit  kezdtem,  abban  véget . . . 

Ennyi  volt  csak  ; 
S  hogy  megint  ültessek,  oltsak. 

1877 -tői  kezdve  a  nyarat  a  Margitszigeten 
töltötte  az  ősz  költő.  Ha  bajai  nem   gyötörték, 

nyugodt  lelki  derűvel  bolyongott  a  ('tündér- 
szigeten)), üldögélt  a  ((tölgyek  alatt »,  elgyönyör- 
ködött a  fák  és  virágok  üde  pompájában.  Ma- 
gános bolyongásai  közben  meg- meglátogatta  a 
Múzsa  8  a  beteg,  szomorú  költőt  megvigasztalta, 
boldoggá  tette.  A  sziget  egy-egy  félreeső  padján 
üldögélve  elővette  Gyulaitól  kapott,  kulcscsal 
bezárható  « kapcsos  könyvét »  s  lopva,  titokban 
ga  tta  bele  verseit  csak  a  maga  mulatságára. 
A  gyönyörű  lírai  költemények,  balladák  s  kedves 
humoros  apróságok,  melyek  csodás  gyorsasággal 
születtek  a  költő  lelkében,  megtöltötték  a  könyv 
lapjait.  1877  nyarán  több  mint  harmincz  köl- 
teményt írt  három  hónap  alatt.  Ily  rövid  idő 
alatt  ennyit  egész  életében  nem  írt.  Ebből  is 
látszik,  hogy  Arany  nem  dolgozott  lassan  és 
nehezen,  mint  sokan  gondolják.  Nagyobb  mü- 
veit is  aránylag  rövid  idő  alatt  írta.  Ha  nyu- 
galma és  kedve  volt  hozzá,  rendkívül  könnyen 
és  gyorsan  dolgozott,  noha  mindig  gonddal. 
Sajnos,  hogy  a  nyugalom  és  kedv  oly  ritkán 
jutott  osztályrészéül  s  az  ihlet  perczeit  sokszor 
a  csüggedés  és  kedvetlenség  hónapjai,  sőt  évei 
követték. 

1877-ben  írt  költeményeit,  az  0 szikéket,  nem 
akarta  életében  közzétenni,  mert  beteges  érzé- 
kenységében szinte  rettegett  a  nyilvánosságtól, 
de  végre  barátai  unszolására  megengedte  egy- 
két költemény  közlését.  Mind  nagy  örömöt  oko- 
zott az  olvasóknak  és  zajos  sikert  aratott. 
A    Tetemrehívdsníik     a    Kisfalu  dy-Társaságban 

való  bemutatása  után  az  egyetemi  ifjúság  ezüst 
koszorúval  tisztelte  meg  a  költőt. 

Mást  az  ünneplés  és  siker  munkára  buzdít, 
Aranyt  azonban  csak  felizgatta  s  az  a  tudat, 
hogy  többé  nem  magának,  hanem  a  nyilvános- 
ságnak ír,  kedvét  szegte  s  a  kapcsos  könyv  vég- 
képen bezárult. 

Toldi  töredékben  maradt  középső  részét  vette 
most  elő  s  elhatározta,  hogy  ezt  legalább  be- 
fejezi. A  hatvanas  években  is  dolgozgatott  rajta, 
de  Juliska  halála  megtörte  munkaerejét.  Most 
bámulatos  gyorsasággal  haladt  a  munka  s  a 
Toldi  Szerelme  csakhamar  elkészült.  így  betel- 
jesült barátainak  óhajtása,  hogy  a  három 
Toldi  egy  nagyszabású  trilógiává  alakuljon. 
Eleinte  ezt  sem  akarta  életében  kiadni  s  mikor 
örvendő  barátai  lebeszélték  erről  a  szándéká- 
ról, a  maga  költségén  nyomatta  ki,  « nehogy  a 
kiadó  zajt  üssön  vele  s  az  emberekre  ráerő- 
szakolja)). Országos  meglepetés  volt  a  mű  meg- 
jelenése és  bemutatása  a  Kisfaludy-Társaságban 
1879-ben  s  a  közönség  egy  pár  nap  alatt  el- 
kapkodta az  első  kiadást.  A  következő  évben  az 
Akadémia  nagyjutalmával,  a  Kisfaludy-Társaság 
pedig  ötven  arany  jutalommal  tüntette  ki  Arany 
utolsó  remekét,  melyet  az  egész  ország  lelkes 
örömmel  fogadott. 

XIV. 

A  Toldi  Szerelme  lassú  elkészülésének  a 
költő  testi  és  lelki  szenvedésein  kívül  más  oka 
is  volt.  Ilosvai  krónikájának  anyagát  a  Toldi- 
val  és  Toldi  Estéjéyel  majdnem  egészen  kime- 
rítette és  minden  történeti  vagy  mondai  alap 
nélkül,  tisztán  képzeletére  támaszkodva  nem 
szeretett  mesét  alkotni.  «Nem  tudom,  —  írja 
Gyulainak  lS54-ben  —  benn  van-e  az  sestbe- 
tica  szótárában  e  tei-minus :  <' eposzi  biteU,  de 
én  annyira  érzem  ennek  hatalmát,  hogy  tör- 
téneti, YSLgy  mondai  alap  nélkül  nem  vagyok 
képes  alakítani ;  talán  nincs  inventióm,  phan- 
tasiám :  elég  az  hozzá,  hogy  nekem,  ha  építni 
akarok,  tégla  kell  és  mész.  Ezért  pihen  oly 
hosszasan  Toldi  II;  Ilosvai  magamra  ha- 
gyott ...»  Egyik  bírálatában  még  világosabban 
kifejti  erre  vonatkozó  nézeteit:  '^Yan  .  .  .  törté- 
neti hitel,  mely  a  tények  valóságán  épül,  ezzel 
szemben  megkülönböztetem  az  eposzi  hitelt, 
mely  nem  törődik  azzal,  megtörtént-e  a  dolog, 
de  igen,  hogy  él-e  az  a  nemzet,  a  nép  tudal- 
mában,  emlékei  s  hitében  s  az  utóbbiakhoz, 
mennyiben  a  költői  czél  engedi,  makacsul  ta- 
pad. Nem  költ  semmit,  a  míg  hagyomány  van, 
miből  összerakni  lehet;  nem  ferdít,  hol  az  el- 
térés a  nép  tudalmával  ellenkeznék,  de  a 
monda  variánsai  közt  szabadon  válogat. » 

Arany  az  eposzi  hitel  e  törvényének,    melyet 
maga  alkotott,  mindig  hűségesen  hódol  s  epikai 

költeményeinek  meséit  lehetőleg  köztudatban 
élö  adatokból  szövi,  vagy  legalább  arra  törek- 
szik, hogy  meséinek  ilyes  magva  legyen.  A  Toldi 
Szerelmének  meséjét  sem  akarta  e  nélkül  ki- 
gondolni s  ezért  ment  nehezen  ez  a  munkája. 
S  mégis  ez  lett  a  legterjedelmesebb  s  legválto- 
zatosabb tartalmú  költeménye.  Ilosvai  krónikája 
csak  a  homályos  sirrablási  epizóddal  s  a  kerek 
prágai  kalanddal  járult  a  mese  anyagához. 
Szigligeti  Rózsa  ez.  vígjátékában  (1840),  melynek 
Toldi  egyik  főalakja,  találta  az  álharcz  motívu- 
mát, t.  i.  hogy  Toldi  idegen  fegyverzetben  vív 
egy  szép  nő  kezéért.  Ez  a  motívum  Ariosto 
Orlando  funosojában  is  megvan.  A  Daliás  Idők- 
ben  az  álharcznak  még  semmi  rossz  következ- 
ménye sem  lesz,  mert  Toldi  elnyeri  Eozgonyi 
Piroska  kezét.  A  költő  elkomorult  kedélyéhez 
azonban  leánya  halála  után  jobban  talált  a 
szomorú,  tragikus  megoldás,  melyre  talán  még 
Kemény  Özvegy  és  leányának  hasonló  helye  is 
vezethette  s  a  Toldi  Szerelméhen  Toldinak  e 
ballépése  már  tragikus  kimenetelű  bonyodalom- 
nak lesz  okozója.  E  boldogtalan  szerelem  a 
mese  fő  fonala,  melyhez  sok  egyebet  hozzá  tud 
kötni  Arany,  így  az  említett  sírrablást,  mely 
Shakespeare  Romeo  és  Jw/iájának  hatása  alatt 
művészileg  átalakítva  gyönyörűen  illeszkedik  az 
egészbe  s  a  prágai  kalandot,  mely  egyik  leg- 
sikerültebb része  lesz  a  költeménynek.  Még  az 
az  epizód  is  helyet  kap  benne,  melyet  Toldihdin 
meUözött,  hogy  Toldi  a  király  konyháján    szol- 

gál,  csakhogy  az  ott  említett  munkát  a  barát- 
klastromban  vezeklésből  végzi.  A  történelemből 
Nagy  Lajos  olaszországi  két  boszuló  hadjáratát 
szövi  meséjéhez.  A  történelmi  eseményekkel 
nála  szokatlan  szabadsággal  bánik :  egy  hadjá- 
rattá egyesíti  a  sok  hadmüveietet.  Expositioként 
a  nagy  hadi  készületeket,  Kont  és  Lajos  le- 
vonulását használja,  erősen  kiemeli  és  főmoti- 
vummá  teszi  Lajosnak  Durazzói  Károly  iránt 
érzett  gyűlöletét,  a  különböző  ostromokat  kon- 
centrálja s  legvégén  tragikus  katasztrófaként 
használja  fel  Durazzó  kivégzését.  A  történelmi 
tények  ez  önkényes,  de  költői  szempontból  ki- 
fogástalan, csoportosítását  azzal  akarja  mintegy 
jóvátenni,  hogy  a  részletekben  azután  nagyon 
is  ragaszkodik  forrásaihoz,  (Duhniczi  krónika, 
Szalay  László  és  Fessler  munkái  stb.)  melyeket 
rendkívüli  gonddal  tanulmányoz.  Toldit,  mivel 
a  történelem  nem  tud  tetteiről,  álruhában  sze- 
repelteti az  olasz  hadjárat  folyamán. 

Mint  látjuk,  igen  sok  forrásból  merít  (forrá- 
sainak csak  egy  részét  említettük)  sokféle  mese- 
anyagot s  ez  az  egyik  oka  annak,  hogy  a 
Toldi  Szerelme  legkevésbbé  egységes  müve  a 
költőnek.  A  Daliás  Időknek  felhasználható  ré- 
szeit, melyek  derültebbek  és  népiesebbek,  szin- 
ten beleülesztette  a  későbben  készült  s  más 
hangulatú  részletek  közé  s  ez  a  másik  oka  az 
egyöntetűség  hiányának.  De  ezt  a  hiányt  csak 
a  fig}^elmes  bíráló  veszi  észre  s  így  nem  oly 
szembeszökő  hiba,  hogy  talán  a  költemény    él- 

vezését  megrontaná.  A  nyelv  és  a  költő  egj^éni 
előadásának  varázsa,  valamint  a  kompozíció  sok 
apró  finomsága  mégis  eléggé  egységbe  foglalja 
a  különböző  elemeket.  Azt  is  ki  kell  emelnünk, 
hogy  Arany  főforrása  mégis  csak  képzelete  volt, 
mely  oly  élénk  és  alkotásra  képes,  hogy  sok- 
szor igazán  csak  az  eposzi  hitel  elve  kedvéért 
használ  mondai  vagy  történeti  támasztékokat. 
A  szerkezetéről  csak  a  következőket  jegyez- 
zük még  meg.  Az  I.  ének  kitűnő  expositio : 
megismerjük  Piroskát,  szerelmét  Toldi  iránt, 
Toldi  nő-kicsinylését  s  ezzel  szemben  Lajos  ki- 
rály tervét.  A  fejlemények  művészileg  elő  van- 
nak készítve.  A  11.  ének  mozgalmassága  élén- 
ken ellentétes  az  I.  idillikus  nyugalmával.  Ér- 
dekesen fűzi  tovább  a  mesét.  Itt  dől  el  Toldi 
és  Piroska  sorsa.  Toldi  szerelemre  gyulád  Pi- 
roska iránt.  A  cseh  háború  előre  veti  árnyékát. 
A  Ill.-ikban  két  új  alakkal  ismerkedünk  meg :  a 
fiatal  Benczével  s  Toldi  unokahugával,  Anikó- 
val. Toldi  lelki  harcza  megkezdődik.  A  prágai 
hadjáratot  elhatározzák.  A  IV.  ének  a  prágai 
kaland,  mely  legalább  részben  Toldi  szerelmé- 
nek szomorú  kimenetelét  okozza  (a  rabló  bör- 
töne tartja  vissza).  Az  V.-iket  Toldi  szerelme 
énekének  nevezhetnők,  ebben  s  a  Vl.-ikban  csak 
úgy  kergetik  egymást  az  érdekes  külső  s  a  még 
érdekesebb  lelki  események.  A  VII.  az  olasz 
hadjárat  előkészületeit  mondja  el  s  szinte  kel- 
lemes pihenő  a  cselekvény  drámailag  gyors  gör- 
dülete  után,  de  érdeklődésünk  is  innen  kezdve 

cBÖkken.  A  VIII.  éneket  meg  Toldi  és  Anikó 
kalandjai  töltik  be,  Piroskáról  már  kevés  szó 
esik.  A  IX.  ének  fele  még  Toldival  foglalkozik, 
de  másik  fele  már  az  olaszországi  harczoknak 
van  szentelve.  A  X.  és  Xl.-ikben  e  harczok  szo- 
rítják háttérbe  a  benniinket  jobban  érdeklő 
eseményeket.  Toldi  keveset  szerepel  s  mintegy 
epizód- alakká  válik.  A  szép  XII.  ének  kárpó- 
tol bennünket  s  gyönyörű  befejezése  Toldi  és 
Piroska  gyászos  szerelmi  történetének. 

Érdeklődésünk  csökkenésének  a  költemény 
második  felében  föokai :  a  sok  apró  részlet 
mozaikszerüsége,  Toldi  és  Piroska  történetének 
háttérbe  szorítása  és  az  első  részt  oly  értékessé 
tevő  mély  lélekrajzok  hiánya.  Megjegyzendő, 
hogy  mi  a  legszigorúbb  mértékkel  mértünk,  a 
mely  a  kompozíció  nagymesterével  szemben 
helyénvaló  is,  de  hozzátesszük,  hogy  többi  ro- 
mantikus eposz-társai  között  a  Toldi  Szerelme 
szerkezet  dolgában  azért  első  helyen  áll. 

A  lélekrajz  változatossága,  finomsága  es 
melysége  tekintetében  Aranynak  egy  költemé- 
nye sem  múlja  felül  a  Toldi  Szerelméi.  A  kö- 
vetkezőkben e  lélekrajzok  fejlődő  menetét  óhaj- 
tanánk vázolni. 

Toldiban  a  szégyenérzettel  együtt  hirtelen 
támad  a  szenvedélyes  szerelem,  « odavész  a 
lelke*  gyönyörű  Piroskán  s  kétségbeesése  vad 
duhajkodásban  tör  ki,  melyet  keserű  kijózano- 
dás követ.  Mindenütt  Piroskát  látja.  Sírva  pa- 
naszolja   el    anyjának    baját,  melyet   az  kicsibe 

vesz.  Érre  ö  is  megembereli  magát,  jókedvet 
erőltet  s  elhatározza,  hogy  elfeledi  a  leányt,  de 
azért  az  álom  mégis  ((Piroskához  vonja »>.  Az 
izgató  kaland  egészen  elfoglalja  lelkét,  de  utána 
újra  ébred  szerelme,  mint  a  mámorba  fojtott 
bú.  Képzeletben  Piroskával  él  s  folyton  «amaz 
édes  egynek »  képét  öleli.  Fölteszi  magában, 
hogy  mindent  bevall  a  királynak  s  Piroskát 
nőül  veszi.  Ekkor  jut  a  cseh  rabló  börtönébe, 
hol  boszúszomja  kissé  elnyomja  szerelmét.  Mi- 
kor kiszabadul,  rettentő  boszút  áll  a  rablókon, 
de  dühe  csillapultával  szomorúan  tér  haza 
« remegve  a  hírért  s  remegve  a  hírtől)).  Mikor 
megtudja,  hogy  Piroska  másé  lett,  szenvedélyes 
dühroham  lepi  meg,  melyet  lelki  zsibbadtság 
és  keserű  önvád  követ.  El  akar  bujdosni,  mi- 
kor Piroska  férjevei  találkozik,  ki  meghívja 
magához. 

Piroska  szerelmének  párhuzamos  rajza  épen 
ily  művészi.  Egyszer  látta  Toldit  s  azóta  áb- 
rándozik róla,  a  király  terve  lángra  lobbantja 
szerelmét,  mely  ujjongó  örömmé  változik,  mi- 
kor az  álruhában  vívó  Toldit  megismeri,  majd 
kétségbeeséssé  és  daczczá,  mikor  látja,  hogy  a 
lovag  másnak  dobja  oda.  Most  már  «akari)  Tar 
Lőrincz  felesége  lenni,  bár  iszonyodik  ettől  a 
gondolattól.  Majd  olthatatlan  vágy  lepi  meg, 
hogy  legalább  lássa  hősét  s  előtte  hervadjon  el, 
<(a  lelkire  haljon »,  de  e  közben  egy  remény- 
sugár lopódzik  szivébe :  hátha  Toldi  megbánta 
vétkét    s    meg    fogja    szeretni.  Budán    sírva    s 

Szinnyei  F.  :  Arauy  János.  10 

titkon  epedve  várja,  de  hiába.  Végre  erőt  vesz 
szemérmén  s  megvallja  titkát  barátnőjének,  ki 
előkeríti  Benczét,  hogy  adjon  hirt  Toldiról. 
Bencze  elbeszélése  megerősíti  hitében,  hogy  a 
bajnok  nem  törődik  vele,  hogy  világát  mással 
éli.  Kezdi  magát  « törni  a  kötelességhez))  s  ad- 
dig erőlteti  a  mosolyt  arczára,  míg  egy  sugara 
olykor  szívébe  is  lehat.  Lázas  munkába  temeti 
bánatát  s  a  lakodalom  előtti  utolsó  kínos  éjét 
imádságban  tölti  nyugalomért  könyörögve.  Mint 
Tar  felesége  boldog  akar  lenni,  legalább  a  vi- 
lág szemében.  Erőt  ad  sorsa  elviseléséhez  es- 
küje s  ősz  atyja  boldog  reménye,  hogy  unokája 
lesz.  Mikor  meghallja,  hogy  Toldit  meghívta  az 
ura,  megrémül  szerelme  újra  ébredtén.  Talál- 
kozásuk első  pillanatát  egyetlen  versszakban 
festi  Arany,  (V.  96.)  csakis  ns,gy  költőknek 
adatott  erővel  és  mélységgel. 

Innen  kezdve  haladnak  az  örvény  felé.  Pi- 
roska nem  tud  és  nem  akar  becstelen  lenni, 
Toldi  látja,  hogy  lovagi  tréfája  tönkretett  egy 
nemes  női  szívet.  Elválnak.  Piroska  meggyülöli 
férjét,  hervad  lelki  gyötrelmének  súlya  alatt, 
csak  a  hit  ad  némi  vigasztalást  tört  szivének. 
Toldi  magánosan,  lelkiismeretének  kínzó  fordu- 
lásai között  él,  majd  őrült  tivornyázásban  ke- 
res feledést,  de  hiába.  Budán  azt  a  hírt  hallja, 
hogy  Tar  rosszul  bánik  nejével.  Erre  párvia- 
dalra kényszeríti  s  megöli  a  gyáva  férjet.  Vére 
örökre  elválasztja  szerelmesétől,  ki  kolostorban 
hervad  el,  halálos  ágyán  mindent  megbocsátva 

neki  8  kegyelemért  könyörögve  érte  a  király- 
hoz. Toldi  lelkét  hosszas  vezeklések  és  meg- 
próbáltatások tisztitják  meg.  Megesküszik,  hogy 
míg  a  másvilágon  nem  egyesülhet  kedvesével, 
szive   ((asszonyt  nem  fog  ismerni.)) 

E  páratlan  szépségű  s  csodásan  finom  árnya- 
latokban gazdag  lélekrajz  az  eposz  fö  szépsége 
s  Arany  képzeletének  legremekebb  alkotása. 

Jellemrajzok  dolgában  is  kiváló  mű  ez  a  köl- 
temény. Sok  alakja  mind  egyén,  Arany  ismert 
művészetével  rajzolva.  Toldi  hű  ifjúkori  és 
öregkori  énjéhez.  A  fiatal  óriásból  csak  ilyen 
férfi  válthatott  s  komor  öregségét  csak  ilyen 
férfikor  előzhette  meg.  Nagy  ereje  és  nagy 
szenvedélyei  csodás  erőkifejtésekben,  végzetes 
ballépésekben  és  szerelemben  nyilatkoznak,  de 
jó  és  nemes  szíve  megóvja  a  becstelenségtöl  s 
a  lelki  harczok  és  vezeklések  hosszú  során  ke- 
resztül sodorva  megtisztítja  ezt  az  érdekes  em- 
bert, kit  a  költő  az  egyéni  vonásokon  kívül  a 
magyar  ember  s  a  középkori  lovag  sok  jellemző 
vonásával  is  felruház. 

A  király  nem  a  Toldi  mesekirálya  s  nem 
mellékalak  többé,  hanem  egyik  fő  szereplője  a 
történetnek.  A  történelem  Nagy  Lajosa,  kit 
kiváló  elméje,  vitézsége,  erős  akarata  és  nemes 
lelke  igazán  nagygyá  tesz.  A  gyáva  és  hitvány 
Tar,  a  merész,  balsorsában  is  derűs  lelkű  kob- 
zos, a  kétszínű  és  ravasz  Durazzó,  a  vendég- 
szerető, nevére  büszke  magj^ar  nemes,  Roz- 
gonyi,    a    Toldi   vén    Benczéje  s  fia,  a   kapzsi, 

nem  valami  vitéz  és  fecsegő  fiatal  Bencze,  — 
mind  jól  jellemezett  alakok.  A  nöi  jellemek 
í'ibrázolásában  tán  még  nagyobb  mester  a  költő. 
Piroska  igazi  magyar  leány,  ki  apja  akaratát  a 
maga  boldogsága  árán  is  teljesiti,  ki  irtózik  a 
becstelenségtöl  s  boldogtalanságát  vallásos  meg- 
nyugvással hordozza,  ki  szerelmi  bánatában  tit- 
kon elhervad,  de  mégis  ment  minden  érzelgés- 
töl.  Komoly  alakja  mellett  ott  látjuk  a  dévaj, 
vidám,  bátor  Anikóét,  a  szenvedélyes  Örzséét  s 
a  buja  és  gonosz  Jodovnáét,  a  kaczér  Mária 
herczegnöét,  a  vakbuzgó,  bosszúvágyó  és  ko- 
mor lelkű  Erzsébet  királynéét  s  végül  Toldiné- 
nak,  a  fiát  bálványozó  anyának  s  erélyes  nagy- 
asszonynak tisztes  alakját. 

íme,  mily  gazdasága  a  nöi  es  férfialakoknak 
s  ezekhez  még  mennyi  mellékalak  járul,  kik- 
nek szintén  juttat  a  költő  egy-egy  jellemző 
vonást !  Mindegyik  más,  mindegyik  érdekes  s 
mind  valamennyi  ember,  nem  üres  árnyék. 

A  Toldi  Szerelmének  van  más  jelessége  is  a 
mondottakon  kivül.  Benne  találjuk  a  magyar 
lovagkornak  legszebb,  legszínesebb  rajzát.  Ott 
látjuk  a  "lovagok  királ3'át»,  ki  álruhában  jár  a 
nép  között,  ki  résztvesz  alattvalóinak  mulatsá- 
gaiban, ki  vezeti  az  országnagyok  gyűlését  s  a 
hadi  tanácsot,  de  hadi  népének  is  élére  áll 
csatát  és  várostromot  vezetve.  Eletét  is  kocz- 
kára  teszi  népéért,  pazar  fénynyel  és  pom- 
pával környezi  személj'ét,  de  az  érdemeseket  is 
pazar    adományokkal  jutalmazza    s    országának 

megvédi  tekintélyét  a  külföld  hatalmasaival 
szemben.  Igazán  a  « legelső  magyar  ember )», 
vezére  és  bölcs  ura  nemzetének.  Elvonulnak 
előttünk  a  nagy  történelmi  neveket  viselő  da- 
liás magyar  lovagok  czimereikkel,  büszke  pom- 
pájukban, kik  a  lovagi  tornákban  és  a  véres 
harcokban  egyformán  jeleskednek  és  síkra  szál- 
lanak  nemzetük  becsületéért  s  a  nök  védel- 
mére. Vitézek  és  vallásosak,  de  a  tudományok- 
hoz keveset  értenek,  az  olvasást  és  írást  inkább 
íródeákjaikra  bízzák.  Látjuk  őket  párviadalokat 
vívni,  kezdetleges  ostromgépeikkel  várfalakat 
törni,  látjuk  őket  hadgyakorlataik  s  lakomáik 
közben  vagy  királyukkal  hadi  terveket  szőve. 

Felettük  és  királyuk  felett  a  hatalmas  egy- 
ház uralkodik,  mely  a  politikába  is  beleavatko- 
zik s  átkával  sújtja  a  bűnösöket.  A  vakbuzgó 
Erzsébettől  kezdve  Toldiig  mindenki  adózik  az 
egyháznak  kincsekkel  és  alázattal.  A  lovagok 
imádkozva  pörgetik  olvasójukat  s  szőrcsuhában 
vezekelnek.  Feltárul  előttünk  a  barát-  és  apácza- 
kolostorok  élete,  látjuk  a  Eómába  siető  búcsú- 
járókat  s  a  magukat  ostorozó,  gyülevész  flagel- 
lánsok  csapatát,  látjuk  a  misét  mondó  püspö- 
köt, ki  mise  után  lóra  ülve  harczba  vezeti 
csapatát  s  a  tudós  papi  íródeákot,  ki  mosolyog 
a  hegedősök   ((csacska  énekein ». 

Látjuk  a  falusi  nemesek  életét,  látunk  vad 
tivornyát  és  fényes  temetést,  császári  vadásza- 
tot. A  költő  elvezet  bennünket  a  nemesi  kúriába 
8  a  fényes  fejedelmi  palotába,    a   templomokba 

8  a  várak  föld  alatti  börtönébe.  Megjelenik 
előttünk  a  középkori  lantos  is,  a  ki  hol  zso- 
lozsmát, hol  históriás  énekeket,  hol  harczi  dalt 
zeng  a  népnek. 

Még  szaporithatnók  e  vonásokat,  de  ennyi  is 
elég  annak  jellemzésére,  hogy  a  középkort  mily 
sokoldalúan  rajzolta  Arany. 

Rendkivül  vonzóvá  teszi  a  Toldi  Szerelméi  a, 
sok  szubjektív  részlet,  melyekben  az  agg  költő 
érzelmeit,  emlékeit  zengi.  Ez  utolsó  művébe 
beleszövi  g}^ermekkori  emlékeit,  minteg\"  utol- 
jára elbúcsúzva  szülőföldjétől,  hálásan  emlék- 
szik meg  Karlsbad  « csuda  hévvizéről »,  mely 
enyhülést  szerzett  neki,  a  Margitszigetről,  hol 
agg  fülemülekent  « éneke  utolját »  zengette 
mélyen  megindító  sorokat  szentel  leánya  emlé- 
kének 8  végül  ódon  bájú,  krónikás  befejezésben 
az  olvasóktól  búcsúzik  el.  A  költő  mélabús 
lelkének  ezek  az  utolsó  szárnylebbenései  utol- 
érhetetlen bájt  adnak  a  Toldi  szerelméről  szóló 
«bús  éneknek'). 

A  tartalom  hatását  rendkívül  fokozza  a  cho- 
riambusi  lejtésű  Sándor  vers  zeneisége,  mely 
Vörösmarty  hexametereinek  csodás  ritmusával 
versenyez. 

A  Toldi  Szerelmével  elkészült  a  « Toldi  tri- 
lógia*, melynek  megalkotása  harminczhárom 
évig  tartott.  E  sok  évből  természetesen  csak 
néhány  esik  a  kidolgozásra,  mint  tudjuk. 
E  hosszú  idő  alatt  készült  három  költemény 
hangulat    és    előadás     dolgában      meglehetősen 

különbözik  s  három  önálló  egészszé  kerekedik. 
Csak  a  Toldi  befejező  versszakaira  utalunk, 
melyek  nem  sejtetik  a  folytatást  s  a  Toldi 
Szerelme  elö-  és  utóhangjára,  mely  világosan 
elmondja,  hogy  ez  a  rész  készült  el  utoljára. 
Az  ilyen  utóhang  egy  trilógia  közepén  nem 
lehet  helyén.  Általában  —  s  ez  a  legfonto- 
sabb —  e  három  mű  között  nincs  meg  az  a 
szorosabb  kapcsolat,  vagy,  hogy  Arany  szavai- 
val éljünk,  «magasabb  egység)),  mely  egy  triló- 
giában kívánatos  s  mely  pl.  a  hún  trilógiában 
meg  lett  volna.  Tehát,  ha  szigorúan  ragaszko- 
dunk a  trilógia  fogalmához,  e  három  költe- 
ményt nem  nevezhetjük  annak.  De  viszont,  ha 
a  hös  és  több  alak  azonosságát,  valamint  a  sok 
más  kapcsolatot  tekintjük,  melyek  kétségkívül 
egymáshoz  fűzik  őket,  rövidség  okáért  bátran 
beszélhetünk  Toldi  trilógiáról.  «De  —  Gyulai- 
val szólva  —  nevezzük  bárminek,  költészetünk- 
nek örök  diszeo. 


XV. 


Arany  életének  elbeszélésében  eljutottunk  a 
legutolsó  évekig  s  irodalmunk  történetében  kor- 
szakos epikus  munkásságán  is  végigtekintettünk. 
Lírájának  jellemzését  szándékosan  hagytuk 
utoljára,  egyrészt  azért,  hogy  kétségkívül  jelen- 
tősebb    epikai     működésének    képe    egyöntetű 

legyen,  másrészt,  hogy  lírájáról  így  összefog- 
laló jellemzést  adhassunk  és  nagy  egyéniséget 
utoljára    még    eg\'8zer  élesen  megvilágíthassuk. 

Líi*ai  költészetében  három  korszakot  külön- 
böztethetünk meg :  az  első  1847-töl  1849-ig,  a 
második  körülbelöl  1850— 60-ig  tart,  a  harma- 
dik az  1877-ik  év. 

Arany,  mint  láttuk,  nem  a  szenvedély,  a 
lelkesedés  embere,  hanem  a  csendes  szemlélő- 
désé és  mély  érzéseké.  Első  lírai  versei  is  erre 
vallanak.  A  rab  gólya  gyönyörű  allegóriája  a 
nemzet  meddő  küzdelmeinek,  a  Czahó  sírjá)i 
elégikus  hangjába  keserűen  gúnyos  reflexiók 
vegyülnek,  a  Tólhen  ez.  szép  leíró  költemény 
a  tél  és  tavasz  kepeiben  a  valóság  és  költé- 
szet ellentétét  allegorizálja,  az  Aranyaimhoz 
czíműben  humora  csillan  fel.  Az  elégikus  bo- 
rongás, a  reflexió  s  a  humor,  lírájának  e  jel- 
lemző tulajdonságai,  íme  már  első  verseiben  fel- 
tűnnek. 

A  szabadságharcz  viharos  korszaka  kizökkenti 
a  költőt  saját  hangulat-köréből.  Elragad  rá 
Petőfi  lelkesedése,  de  ez  a  lelkesedés  nem 
annyira  szivéből  fakad,  inkább  reflexió  ered- 
ménye. Ekkori  hazafias  költeményei  a  leg- 
kevésbbé  sikerültek.  Küzdelemre  buzdító  dalai 
(Xmtzetőr  dal,  Egy  életünk,  egy  Jialdlunk, 
Lóra!  Az  örökség  stb.)  elég  lendületesek  és 
színmagyar  nyelven  igazán  a  nép  számára 
Írottak,  de  nem  érezzük  bennük  azt  az  elra- 
gadó hevet,  mely  Petőfi  dalait  hatja  át.  A   ro- 


153 


fhstói  temető  ez.  ciklusban,  mely  nagyon  el- 
nyúlik, kissé  erőltetett  pathos  nyilatkozik.  Az 
Álom- Való  már  mélyebb,  súlyosabb. 

A  nemzet  szörnyű  bukása  után  az  abszolu- 
tizmus hangulata,  nemzeti  keserve,  csüggedése, 
keserű  humora  és  sirva  vigadása  lelkének  leg- 
bensőbb húrjait  rezegtetik  meg.  Mélabúsan 
komoly  s  végtelenül  érzékeny  lelke,  mely  oly 
kevéssé  erélyes  és  annyira  hajlik  a  csüggedés 
felé,  megérti  a  nemzet  ekkori  közhangulatát  s 
oly  hű  tolmácsa  lesz,  mint  Petőfi  volt  az  előbbi 
korénak. 

A  Családi  kör  «béna  harczfiw-ja  megszólal  a 
Koldus  énekben,  mely  a  magyar  szivek  mély- 
séges keserűségének  megdöbbentő  kifejezése. 
A  fiait  sirató  RácheJ  mily  nagyszerű  allegóriája 
a  fiait  sirató  hazának!  A  költemény  végének 
fenyegető  jóslata,  mely  az  «Ige)),  az  «eszme)) 
győzhetetlenségét  hirdeti,  hatalmas.    Az    Ősszel 

legremekebb  elégiák  egyike,  melyben  a  Ho- 
meros  rajzolta  görög  hőskor  rag}^ogó  képeit 
ellentétbe  állitja  az  Ossian  « ködös,  homályos » 
énekeiben  rajzoltakkal  s  az  őszi  hangulat  két- 
ségbeejtő komorságával  a  magyar  szivek  akkori 
hangulatát  festi.  Fiát  imádkozni  tanítja,  hog\^ 
a  sivár  jelen  és  bizonytalan  jövő  küzdelmeiben 
a  hit  legyen  vezérlője  és  vigasztalása  (Fiam- 
nak). Maga  a  « bizonytalanba*)  vágyik  a  szo- 
morú bizonyosság  elől  (Reményem),  vagy  a 
nemzet  őskorának  képein  mereng  (A  tetétleni 
halmon).  Majd  a  remény  emeli  fel  lelkét,  hogy 

í'elni  fog  nyelvében,  élni  müveszettel,  még 
soká  e  nemzet  I»  (Egressy  Gábornak)  s  a  köl- 
tőket óvja  a  kozmopolitaságtól,  hisz  ca  költő- 
nek egy  —  csak  egy  hazája  vano,  (<ő  e  honért, 
e  honnal  s  honnak  él*),  azon  túl  maga  csak 
jövevény  s  dala  üvegházi  növény.  (A  költő 
hazája).  Reméli,  hogy  «ád  az  Isten  új  nyarat* 
(Kies  ŐSZ',  a  nemzetet  a  komoly  perczekben 
bizalomra,  hüségi-e  inti;  tán  sokan  elvesznek 
még  közülünk,  de  már  haladunk:  « vásznunk 
dagad,  hajónk  előre  megy!»  (Magánybayi  1861.) 
Vörösmarty  Szózatának  intését  hathatósan  meg- 
ismétli Rendületlenül  ez.  ódájában,  mely  aman- 
nak költői  magyarázata  s  legszebb  hazafias  köl- 
teményeink egyike.  Hazafias  lirája  a  Széchenyi 
emlékezetében  tetőzik,  legremekebb  modem 
ódánkban,  mely  a  legnagyobb  magyar  emlékét 
hozzá  és  Aranyhoz  méltóan  örökiti  meg.  A  költő 
a  maga  hazafias  költészetéről  így  emlékezik  meg : 

Voit  a  hazának  egy-két  énekeiD. 
Bágyadt,  igaz,  s   tőrömtől  idegen*  : 
De  honfi  keble  érzé  a  panaszt, 
A  csendben,  éjben  jól  kivette  azt; 
S  a  fájdalomban,  mely  elfojtva  sírt. 
Ön-fájdalmát  leié  s  hozzá  az  irt. 
Sebet  tőr  a  dal,  de  balzsamteli 
ujjával  ismét  megengeszteli. 

Ennél  szebb  méltatást  mi  sem  mondhatnánk  e 
költeményekről. 

E  « bágyadt))  és  « örömtől  idegen))  énekek 
nem  mind  a  haza  sorsáról  szólnak,  hanem  a 
költő  lelkének  küzdelmeiről  is,  de  a  benniik 
nyilatkozó  mélabú  oka  jórészt  a  haza  sorsa. 

Ifjan  megöregedett,  haja  is  őszül.  Miért  szen- 
ved, hiszen  csak  egy  bűne  volt :  az  erény  ?  De 
mikor  annyian  szenvednek,  tán  jobbak  nála, 
hadd  sújtsa  a  sors  őt  is  (Évek,  ti  még  jövendő 
évek).  Petöfinét  gyönyörű  elegiában  (Emlék- 
lapra) vigasztalja  s  egyszersmind  mély  meg- 
hatottsággal emlékezik  meg  eltűnt  dicső  barát- 
járól. Mikor  pedig  a  hamar  megvigasztalódott 
özvegy  újra  férjhez  megy  « feledve  a  feledhe- 
tetlent*, megirja  A  honvéd  özvegyéi,  ezt  a  bal- 
ladás menetű,  komor  és  megrenditö  költeményt, 
melynek  minden  sorát  a  baráti  sziv  nemes  fel- 
indulása és  keserűsége  rezgi  át.  A  Leteszem  a 
lantot  kezdetűben  is  barátját  siratja  el  s  vele 
együtt  a  boldog  multakat.  Érzi,  hogy  « lelke 
ifjúsága))  oda  van.  A  dalnok  biijáhs>n  kiönti 
szive  egész  keservét.  Vitatkozik  önmagával,  de 
minden  buzditó  ellenvetésre  csak  csüggedés 
felel.  Szeretne  tavaszt  hirdető  pacsirta  lenni,  de 
hiába,  csak  a  ködös  ősz  fáradt  madara  ő,  ki 
«egyhangon  tördeli  bágyadt  énekét »  (Hiú 
sóvárgás).  Múltjára  tekint  vissza,  mely  szegény 
volt  örömökben,  de  gazdag  ábrándokban,  most 
már  ábrándjai  sincsenek.  Szeretne  pihenni, 
megsemmisülni  (Mint  egy  alélt  vándor).  Majd 
a  szerelem,  szeretet  melege  hatja  át  szivét, 
családja  nyájas  körébe  menekül  a  kinzó  gondo- 

latok  elöl  s  bizalommal  fordul  Istenhez,  «ki 
mindnyájunk  édes  atyjao  (Visszatekintés,  Oh 
ve  nézz  rám  .  .  .  Itthon).  Lelkében  felmerül 
kis  házának  és  kertjének  képe,  a  hová  egyszer 
megtér  pihenni,  mielőtt  «egy  hosszabb  útra* 
indulna  (Vágy).  Majd  a  költészet  emeli  fel 
csüggedő  lelkét  (A  vigasztah),  majd  humorban 
keres  enyhülést  (Téli  vers.  Házi  uraság, 
A  világ,  Érzékeny  búcsú,  írószobám,  Eh!  Év 
utoljáyi,  Alkalmi  vers,  Arkááia-féle).  Ez  a 
humor  néha  derült,  de  többször  mélabús,  vagy 
kesernyés.  Humora  hol  szelídebb,  hol  élesebb 
günynyá  válik,  mikor  az  irodalom  züllését  s  a 
handabandázó  fiatal  óriásokat  látja.  Az  Ev 
kezdetén,  Irj'tk.  ne  írjn];'-?  A  Sfi,J:ánii,  Vojtiyia 
levelei  kitűnő  szatírák  az  akkori  költészetre,  az 
utóbbi  tanitókölteménynek  is  beválik,  főleg  a 
költői  nyelvet  és  a  verselést  illető  megjegyzé- 
seivel. A  Vojtina  Ars  poétikája  (1861)  humoros 
tanitóköltemény,  mely  az  eszményítés  nagy  kér- 
dését tárg}^alja  s  mélyen  járó  eszmei  tartalmá- 
val kiváló  alkotás. 

Lírai  költészetének  e  második  korszaka  után 
az  elnémulás  szomorú  évei  következnek,  mikor 
apróságokon  kívül  alig  ír  valamit.  Bőven  kár- 
pótol bennünket  ezért  a  harmadik  korszak,  az 
1877-ik  év,  midőn  balladákon  kívül  igen  sok 
lírai  költeménji;  is  ír  az  agg  költő.  Erről  a 
verssorozatról  elmondhatjuk  Tompának  az  ősz- 
ről mondott  szavait: 

Az  elmúlás  bája  rajtad, 
Lelkemen  vesz  mély  hatalmat  .  .  . 

Valóban  az  elmúlás  bája,  az  ősz  verőfényes 
hervadásának,  derült  szomorúságának  hangulata 
ömlik  el  ezeken  a  kedves,  szivünkhöz  szóló 
verseken,  melyek  oly  igaz  tolmácsai  Arany  lel- 
kének. A  csüggedés  évei  után  egyszerre  menned 
derű,  a  léleknek  mily  nyugalma  és  fölemelke- 
dése !  Merő  harmónia.  Ennek  főforrása  a  humor, 
mely  a  költő  lelkéből  bővebben  buzog  föl,  mint 
valaha.  A  lantot  « kebeléhez  szorítva »>  dalolásra 
buzdul.  Hisz  nemcsak  az  ifjú  örömökről  lehet 
dalolni :  « tárgy  künn  s  temagadban  és  érzelem, 
az  van,  mig  dobban  a  szív  ...» 

Epilógusa,  melynek  csak  első  versszaka  üti 
meg  a  humoros  hangot,  a  legmeghatóbb  elégia. 
Életére  visszapillantva,  mintegy  lelki  önarczképet 
fest.  Ebből  az  egy  verséből  megismerhetjük  az 
egyszerű,  szerény,  önérzetes,  csüggedő  és  méla- 
bús költőt,  kivel  a  sors  oly  mostohán  bánt. 
A  Vásárban  a  gyékényes  alföldi  szekér  láttára 
szülőföldjének  képe  tűnik  fel  lelkében  s  az  a 
gondolat  ébred  benne,  hogy  nem  lett  volna-e 
boldogabb,  ha  otthon  marad  parasztnak.  A  Vá- 
rosliget fái  közt  bolyongva,  képzeletben  az  Al- 
földre, a  Tiszáig  elmegy,  a  « vadonban*)  szülő- 
földjéről ábrándozik  s  a  mulandóság  szomorú 
törvényén  nyugszik  meg  lelke  (Ének  a  pesti 
ligetről).  Titokban,  gitárját  pöngetve,  régi  dal- 
lamokat 8  azokkal  együtt  régi  emlékeket  idéz 
lelkébe  (Tamburás  öreg  úr).    A    tölgyek   alatt 

üldögélve  a  Margitszigeten  újra  gyermekké  lesz  . 
s  együtt  játszik  szalontai  kis  pajtásaival  s  a 
hajók  zúgása  a  vizi  malmot  juttatja  eszébe. 
Majd  mint  kiérdemült  vándorszinész  gyalogol 
haza  Szalontára.  Cjra  átéli  akkori  ábrándjait 
és  apró  kalandjait  s  az  ifjúság  édes  emléke 
megnyugtató,  derült  humorral  tölti  el  (Vándor 
czijyj).  Kis  unokájáról  is  derült  humorral  emlé- 
kezik meg,  a  ki  már  kezdi  sejteni  nagyapjának 
költő  voltát  6  lesi,  hogy  az  utczán  mutatnak-e 
rá  újjal  (yövünJ:  egi/ütt).  Az  ütött-kopott,  vén 
pinczért  látva,  rokonságot  talál  közte  és  önmaga^ 
közt,  a  ki  már  szintén  « kiment  a  divatból" 
(Öreg  pinczér)  ; 

Jer,  osonjunk  félre  mi  ketten  ; 
Jó  ott  nekem  a  szögeletben, 
Rajtam  sincs  semmi  legényes ; 
Hadd  üljön  elől,  a  ki  kényes. 

Az  utóbbi  költemény  tulajdonképen  életkép. 
Ilyent  is  irt  Arany  már  az  ötvenes  években  s 
később  is.  A  ?<yalJ:a  huszár  még  Petőfi  élet- 
képeire emlékeztet,  de  már  a  többi  egészen 
Arany  egyéniségét  mutatja.  A  Családi  kö)%  a 
legnépszerűbbet,  de  nem  a  legeredetibbet  ki- 
véve, mind  humorosak,  vagy  itt-ott  szatirikusak 
(A  vén  gulyás,  A  vén  gulyás  temetése,  A  laczi- 
konyha^  A  falu  bolondja,  Postalegény  köszön- 
tője, Hírlapárulö,  Rangos  koldú^).  Ezekben 
nem  éri  utói  Petőfit,  valamint  a  népdalban 
sem.  melv  nem  az  ő  eleme.  Azért  a  Kondorosi 

csárda  mellett,  A  hegedű  száraz  fája.  Elesett 
a  Rigó  lovam  patkója  s  még  néhány,  legjele- 
sebb népdalaink  közé  tartoznak. 

Arany  érzékeny  természeténél  fogva  a  pesszi- 
mizmusra hajlandó  s  ez  lírájában  is  többször 
megnyilatkozik.  Az  élet  sivár :  az  erény  szen- 
ved s  a  bűn  sokszor  diadalt  arat  (Fiamnak), 
a  világ  közömbös  szenvedéseink  iránt,  az  ember 
«önzö,  falékony  húsdarab «  (Kertben),  az  erős 
elnyomja  a  gyengét,  az  erkölcsök  megromlottak 
(Gondolatok  .  .  .),  a  valóság  hideg  szele  szét- 
fújja ifjúkori  ábrándjainkat  (A  gyermek  és  a 
szivárvány).  De  a  pesszimizmus  nála  nem  vi- 
gasztalan, nem  vezet  a  kétségbeesésbe.  Arany- 
nak hite  erős  Istenben  s  a  lélek  halhatatlan- 
ságában (Fiamnak,  Honnan  és  hová  ?  Dante, 
Itthon).  Vágyaiban  szerény.  Azt  tartja,  hogy 
((földi  ember  kevéssel  beéri,  vágyait  ha  keve- 
sebbre méri»  (Vágy)  s  hogy  a  szenvedés  hiánya, 
a  nyugalom,  már  maga  boldogság  s  a  legsivá- 
rabb életnek  is  van  egy  kis  öröme  és  reménye 
(Enyhülés).  Legfőbb  czélja  életünknek,  hogy 
« emberek))  legyünk  mindig  (Domokos  napra). 
Néha  még  a  « magyar  filozófiában))  is  megnyug- 
vást talál:  minden  ember  holtig  él,  « tegnap  is 
volt,  már  ma  is  van,  holnap  is  lesz,  úgy  a 
hogy)).  (Csendes  dalok.) 

Lírájáról  Arany  a  következő  kitűnő  jellem- 
zést adja:  «Az  én  lyrám  oly  zordon!  nincs 
abban  az  ifjúság  heve,  a  leglyraibb  érzemény  — 
a    szerelem,    hiányzik    abból  ...   De    ki  tehet 

róla !  nem  akarok  több  érzelmet  fejezni  ki, 
mint  van  s  fö  gondom  az,  hogy  épen  annyit, 
6e  többet,  se  kevesebbet,  fejezzek  ki.  Óvakodom 
oly  fokától  a  lelkesedésnek,  hogy  ne  tudjam, 
mit  beszélek  és  miért. »  Másutt  pedig  a^t  mondja, 
hogy  csak  bizonyos  objektiv  állapotban  tudja 
"kezelni  az  érzelmeket »  s  ha  valami  közelről, 
mélyen  sebzi,  akkor  hallgat.  Arany  nem  is 
lurikus  tehetség,  hanem  epikus.  Az  epikus 
Aranynak  sokszor  kiemelt  jeles  tulajdonságai 
a  lira  terén  néha  fogj'atkozásokká  válnak,  leg- 
fökepen  azzá  válik  az  objektivitás,  mely  az 
érzelem  melegét  apasztja  s  árt  kifejezése  köz- 
vetlenségének. De  viszont  a  gondos  kompozíció 
(mely  a  jó  lírai  költeményben  is  fontos  s  mely 
főleg  az  alapgondolat  vagy  érzés  erejében,  a 
fokozatos  emelkedésben  és  hathatós  rövidség- 
ben nyilvánul),  és  a  nyelv  rendkívüli  művé- 
szete, melylyel  mindig  ki  tudja  fejezni  azt,  a 
mit  akar  és  csakis  azt,  s  melylyel  erőt,  vagy 
bájt  tud  adni  kifejezéseinek,  —  e  tulajdonságok 
mégis  a  kiváló  lírikusok  közé  emelik  Aranyt. 
Gyulai  szerint  « Arany  lyrájának  alaphangja 
mindig  az  elégia  maradt,  mely  néha  ódává 
emelkedik,  vagy  humorba  csap. »  Hozzátehet- 
jük, hogy  a  « humorba  csapása  gyakoribb  és 
jellemzőbb  nála.  Humorának  alaptonusa  söté- 
tebb (keserű  vagy  melancholikusi,  de  azért 
meglepően  változatos  s  a  legderültebb  színezet- 
től kezdve  a  legsötétebbig  a  legfinomabb  árnya- 
lati különbségek  gazdag  fokozatát  mutatja  s  ezen- 

kívül  a  magyar  néphumor  legtöbb  jellemző  vo- 
nását is. 

Líránk  történetében  kiváló  hely  illeti  Aranyt, 
mert  a  Petőfi  halála  után  bekövetkezett  züllés 
szomorú  korában  ő  adott  példát  az  ifjú  líriku- 
soknak, hogyan  kell  értékes  tartalmat  művészi 
formába  önteni,  mert  az  ötvenes  években  írt 
jelesebb  költeményeiben  az  egész  nemzet  érzé- 
seinek hangot  tudott  adni  s  mert  a  későbbiek- 
ben új  hangulatokkal,  az  öreg  kor  méla  és  hu- 
moros hangulataival  gazdagította  líránkat. 


Kevés  mondanivalónk  van  hátra. 

A  költő  utolsó  éveit  csöndesen  s  mindinkább 
növekvő  testi  szenvedéseit  megadással  tűrve  töl- 
tötte. Hallása  meggyöngülvén,  a  társaság  ter- 
hére vált,  csak  legbizalmasabb  barátai  keresték 
fel,  hogy  kissé  szórakoztassák.  Szemeinek  meg- 
romlása miatt  pár  percznél  tovább  nem  olvas- 
hatott s  erről  az  utolsó  élvezetéről  is  le  kellett 
mondania.  Kedves  görög  és  angol  könyveit  nem 
forgathatta  többé,  írni  sem  tudott,  legfeljebb 
egyes  apróságokat,  melyek  azt  mutatják,  hogy 
életének  utolja  sem  volt  « humor  nélküli  puszta 
nyomorúság)),  mint  egyik  versében  mondja  s 
egy  gyűlési  meghívóra  írja: 

Beteg  vagyok,  süket,  vak  és  vén  ; 
Tanácskozni  minek  mennék  én  ? 

-Szinny.'i  F.  :    Aniny  János.  11 

Tömérdek  baja  nem  tette  panaszkodóvá,  hi- 
hetetlenül türelmes  volt,  «egy  stoikus  mosoly- 
lyal  rázta  le  az  apró  miseriákat  lelkéről »  s 
környezetének  sohasem  vált  terhére.  "Azt  hi- 
szem —  írja  Arany  László  -  -  épen  abban  van 
kivételes  humorának  ritka  bizonyítéka,  hogy 
mind  ama  nyomorúság  között  is,  ha  egészen 
magára  és  saját  gondolataira  maradt,  lelkét 
zúgolódás  vagy  elfásult  önmegadás  nem  zsib- 
basztotta el,  hanem  humoros  ötletekben  talált 
szórakozást.  Csinált  rébuszt,  betűjátékot,  mes- 
terséges rímeket,  paródiákat  stb.» 

Gitárjával  is  szeretett  mulatni,  ha  senki  sem 
hallgatta.  Egyszer  sógora  meglepte,  a  mint 
magában  pengette  gitárját  szigeti  szobájában. 
<«  Látod  öcsém  —  mondta  mosolyogva  —  így 
mulatja  magát  az  öreg  vak  koldus. »  Még  a 
halálról  is  humorral  szól :  « Minden  emberen 
megtörténik  az  az  injuria,  hogy  egyszer  aztán 
neki  is  meg  kell  halni,  nem  egj'ik,  vagy  másik 
szomszédjának."  Halála  évében  ezt  írja  szüle- 
tése napjára  : 

Életem  hatvanhatodik  évébe', 
Köt  engemet  a  jó  Isten  kévébe, 
Betakarít  régi  rakott  csűrébe, 
Vet  helyemre  más  gabonát  cflerébe. 

Sejtelme  valóra  vált.  Utolsó  öröme  barátja, 
Petőfi  szobrának  leleplezése  volt  (1882.  oki  15.), 
melyen  azonban  már    nem  lehetett  jelen,  mert 

néhány  nappal  előbb  meghűlt  a  Dimaparton 
sétálva  s  régi  baja,  a  bronchitis  újra  erősen 
megtámadta  lélegző  szerveit.  Gyenge  szervezete 
ezúttal  nem  tudott  megküzdeni  a  betegséggel 
s  a  költő  188Í2.  október  hó  22-én  karosszékében 
ülve  meghalt.  Holttestét  az  Akadémia  előcsar- 
nokában helyezték  ravatalra  s  onnan  temették 
el  24-én.  Óriási  néptömeg  kisérte  utolsó  nyugvó 
helyére  a  kerepesi  temetőbe. 

Hátrahagyott  iratait  és  levelezését  fia  ren- 
dezte négy  kötetben  sajtó  alá.  Azóta  a  nemzet 
érczszobrot  emelt  emlékére.  Dicsőségét  és  nagy- 
ságát kitűnő  esztétikusaink  művei  hirdetik,  de 
hirdetik  legjobban  saját  művei,  melyeket  az 
iskolában  olvas  az  ifjúság  s  melyek  népszerű 
kiadásokban  ma  már  óriási  számmal  forognak 
közkézen. 

Arany  azok  közé  tartozik,  kiknek  értéke  az 
idővel  csak  növekedni  szokott. 

Ezzel  végére  értünk  munkánknak.  Elbeszél- 
tük életének  fontosabb  mozzanatait,  iparkod- 
tunk egyéniségét  megvilágítani,  műveit  szere- 
tettel méltatni  jellemző  vonásaik  feltüntetésé- 
vel, iparkodtunk  mórlegelni  értéküket  s  ki- 
emelni Arany  egész  működésének  korszakos 
jelentőségét  költészetünkben. 

Itt  csak  ismétlésekbe  bocsátkozhatnánk,  a 
melyek  a  figyelmes  olvasónak  úgysem  szüksé- 
gesek. Ha  egész  könyvünkkel  el  nem  értük 
czélunkat,  egy  rövid  összefoglalással  még  ke- 
vésbbé  érhetnők  el. 

11* 

Czéliink  pedig  annak  bebizonyítása  volt.  hogy 
Arany  a  legnagyobb  magyar  epikus  s  egyike 
nemcsak  a  magyar  költészet,  hanem  általában 
a  magyar  szellemi  elet  legkiválóbbjainak. 

